സംസ്ഥാനങ്ങളെ ശാക്തീകരിക്കുന്നതിന് പകരം ദുര്‍ബലപ്പെടുത്തുന്നു; ബജറ്റില് പ്രകടമാകുന്നത് കേന്ദ്രത്തിന്റെ മനുഷ്യത്വ രഹിതമായ മനോഭാവമെന്ന് പിണറായി വിജയൻ . – BHARATH NEWS\nസംസ്ഥാനങ്ങളെ ശാക്തീകരിക്കുന്നതിന് പകരം ദുര്‍ബലപ്പെടുത്തുന്നു; ബജറ്റില് പ്രകടമാകുന്നത് കേന്ദ്രത്തിന്റെ മനുഷ്യത്വ രഹിതമായ മനോഭാവമെന്ന് പിണറായി വിജയൻ .\nതിരുവനന്തപുരം: കോവിഡിന്റെ പശ്ചാത്തലത്തില് സംസ്ഥാനങ്ങളെ സാമ്ബത്തികമായി ശാക്തീകരിക്കേണ്ടതിനു പകരം ദുര്‍ബലപ്പെടുത്തുകയാണ് കേന്ദ്ര ബജറ്റെന്ന് മുഖ്യമന്ത്രി പിണറായി വിജയന് പറഞ്ഞു.\nജി.എസ്.റ്റി നഷ്ടപരിഹാരം അഞ്ചുവര്‍ഷത്തേയ്ക്കു കൂടി നീട്ടുക എന്നതടക്കമുള്ള സംസ്ഥാനങ്ങളുടെ ആവശ്യങ്ങളെ ബജറ്റ് പരിഗണിച്ചതായേ കണുന്നില്ല. കേന്ദ്ര നികുതി ഓഹരി ലഭ്യത, കേരളത്തില് കേന്ദ്ര പൊതുമേഖലാ സ്ഥാപനങ്ങള്‍ക്കുള്ള ധന സഹായം എന്നിവയില് കാലാനുസൃതമായ പരിഗണന കാണാനില്ല.\nറെയില്‍വേ, വ്യോമഗതാഗതം എന്നിവ അടക്കമുള്ള മേഖലകളിലെ ഡിസ്‌ഇന്‍വെസ്റ്റ്‌മെന്റ് നയം കൂടുതല് ശക്തമായി തുടരുമെന്ന് ബജറ്റ് വ്യക്തമാക്കുന്നു. ജനങ്ങളുടെ ദുരിതത്തിനിടയാക്കിയ ആഗോളവല്‍ക്കരണ സാമ്ബത്തിക നയങ്ങള് കൂടുതല് ശക്തിപ്പെടുത്തിക്കൊണ്ട് മുമ്ബോട്ടുപോകുമെന്നതിന്റെ സൂചനകളും ബജറ്റില് വേണ്ടത്രയുണ്ട്.\nസാധാരണക്കാരുടെയും അടിസ്ഥാന ജനവിഭാഗങ്ങളുടെയും പ്രശ്‌നങ്ങള്‍ക്കു നേര്‍ക്ക് തീര്‍ത്തും നിഷേധാത്മകമായ സമീപനമാണ് ബജറ്റ് പുലര്‍ത്തുന്നത്. ഇ-പി.എഫ് മിനിമം പെന്‍ഷന് വര്‍ദ്ധിപ്പിക്കണമെന്ന ആവശ്യം അംഗീകരിക്കാത്തതും, ഗ്രാമീണ തൊഴിലുറപ്പു പദ്ധതി കാലത്തിനൊത്ത് നവീകരിച്ച് ശക്തിപ്പെടുത്താത്തതിലും, അവശ വിഭാഗ പെന്‍ഷന് വര്‍ദ്ധിപ്പിക്കുകയോ, വ്യാപിപ്പിക്കുകയോ ചെയ്യാത്തതിലും എല്ലാം കേന്ദ്രത്തിന്റെ മനുഷ്യത്വ രഹിതമായ മനോഭാവമാണ് പ്രകടമാകുന്നത്.\nപ്രധാനമന്ത്രിയുടെ ഗതിശക്തിയെന്ന പുതിയൊരു പദ്ധതി ബജറ്റില് പ്രഖ്യാപിച്ചിട്ടുണ്ട്. റെയില്, റോഡ്, വ്യോമ ഗതാഗതത്തെയാകെ സമഗ്രമായി കൂട്ടിയിണക്കുന്ന പദ്ധതിയായാണിത് കരുതപ്പെടുന്നത്. എന്നാല് ഗതിശക്തിയില് കേരളമടക്കമുള്ള സംസ്ഥാനങ്ങളുടെ മൂര്‍ത്തമായ നിര്‍ദ്ദേശങ്ങളെ പരിഗണിച്ചതായി കാണുന്നില്ല.\nസാമ്ബത്തിക സര്‍വ്വേയിലൂടെ വ്യക്തമായത് മൂന്ന് പതിറ്റാണ്ടുകാലത്തെ ഏറ്റവും വലിയ വിലക്കയറ്റം ഉണ്ടാവുകയാണ് രാജ്യത്ത് എന്നതാണ്. ജനങ്ങളുടെ കൈവശം പണം എത്തിച്ചാല് മാത്രമേ ഇതിനെ നേരിടാനാകൂ. എന്നാല് ആ വഴിക്കുള്ള ഒരു നീക്കവും ബജറ്റില് കാണാനില്ല.\nകോവിഡ് കാലത്ത് വലിയ തോതില് അസമത്വം വര്‍ദ്ധിച്ചു. ആ വിടവ് നികത്തണമെങ്കില് ദുര്‍ബല – നിസ്വജനവിഭാഗങ്ങളില് സാമ്ബത്തിക സഹായം എത്തണം. എന്നാല് ആ വഴിക്കുള്ള നീക്കവുമില്ല.\nപണപ്പെരുപ്പം ക്രമാതീതമായി വര്‍ദ്ധിക്കുന്നതും സംസ്ഥാനങ്ങളെ സാമ്ബത്തികമായി ഞെരുക്കുന്നതും ഉള്ളവര്‍ക്കും ഇല്ലാത്തവര്‍ക്കുമിടയിലെ വിടവ് വര്‍ദ്ധിപ്പിക്കുന്നതും വന്‍കിട കോര്‍പ്പറേറ്റ് താല്‍പ്പര്യങ്ങളെ പ്രീണിപ്പിക്കുന്നതും പൊതുവില് നാടിന്റെയും ജനങ്ങളുടെയും താല്‍പ്പര്യങ്ങളെ വലിയതോതില് ഹനിക്കുന്നതുമാണ് ഈ ബജറ്റ്. സംസ്ഥാനങ്ങളെ സാമ്ബത്തികമായി ശാക്തീകരിച്ചുകൊണ്ടല്ലാതെ കോവിഡ് ഉണ്ടാക്കിയ സാമ്ബത്തിക പ്രതിസന്ധിയെ മറികടക്കാനാവില്ല എന്ന പ്രാഥമികമായ ബോധം ബജറ്റില് എവിടെയുമില്ല.\nകാര്‍ഷികമേഖല, ഭക്ഷ്യസബ്‌സിഡി, ഗ്രാമീണ തൊഴില് പദ്ധതി, കോവിഡ് പ്രതിരോധം എന്നിവയ്‌ക്കൊക്കെ പോയവര്‍ഷത്തെ ബജറ്റില് ഉണ്ടായിരുന്ന വിഹിതം പോലും ഇല്ലയെന്നത് ആശങ്കയുണര്‍ത്തുന്നതാണ്.\nഗതിശക്തി പദ്ധതിയില് കേരളത്തിന്റെ ഗതാഗത നവീകരണ സംബന്ധിയായ നിര്‍ദ്ദേശങ്ങളെ ഉള്‍പ്പെടുത്തണമെന്നും ജിഎസ്.ടി. നഷ്ടപരിഹാരത്തിന്റെ കാര്യത്തില് സംസ്ഥാനം മുന്നോട്ടുവച്ച ആവശ്യങ്ങള് പരിഗണിക്കണെന്നും കേരളത്തിന്റെ എയിംസ് അടക്കമുള്ള നിരന്തരമായ ആവശ്യങ്ങളെ പരിഗണിക്കണമെന്നും അഭ്യര്‍ത്ഥിക്കട്ടെ. ബജറ്റ് മറുപടി ഘട്ടത്തില് ഇത്തരം പരിഗണന ഉണ്ടാകുമെന്ന് പ്രത്യാശിക്കട്ടെ.\nകേരളത്തിന്റെ തനതു പദ്ധതികളായ ഡിജിറ്റല് സര്‍വ്വകലാശാല നീക്കങ്ങള്, ഓണ്‍ലൈന് വിദ്യാഭ്യാസം, എം സേവനം, ഓപ്റ്റിക്കല് ഫൈബര് വ്യാപനം എന്നിവയെ കേന്ദ്രം മാതൃകയായി ബജറ്റില് കാണുന്നത് സന്തോഷകരമാണെന്നും മുഖ്യമന്ത്രി പറഞ്ഞു.\nPrevious മീഡിയാ വൺ സംപ്രേഷണം കേന്ദ്രം നിർത്തി വച്ചു.\nNext ഒരു സ്ത്രീ എന്ന് നിയില് തന്നെ മാനിപ്പുലേറ്റ് ചെയ്ത് നശിപ്പിച്ചതില് ശിവശങ്കറിന് വലിയ പങ്കുണ്ട്;സ്വപന സുരേഷ്


പ്രധാനമന്ത്രിയുടെ സന്ദര്‍ശനം; ബാരിക്കേഡില് കെട്ടിയിരുന്ന കയര് കഴുത്തില് കുരുങ്ങി യുവാവ് മരിച്ചു | Daily Indian Herald\nAugust 18, 2018 3:22 pm By : Indian Herald Staff\nതിരുവനന്തപുരം: പ്രധാനമന്ത്രിയുടെ സന്ദര്‍ശനവുമായി ബന്ധപ്പെട്ട് ഏര്‍പ്പെടുത്തിയ ഗതാഗത നിയന്ത്രണത്തിനിടെ യുവാവ് മരിച്ചു. റോഡിന് കുറുകെ വെച്ച ബാരിക്കേഡില് കെട്ടിയിരുന്ന കയര് ശ്രദ്ധിക്കാതെ ബൈക്ക് ഓടിച്ച് പോയപ്പോള് കയര് കഴുത്തില് കുരുങ്ങിയാണ് യുവാവ് മരിച്ചത്. നന്തന്‍കോട് നളന്ദറോഡില് ഹൗസ് നമ്പര് 11960 എന്.എന്.ആര്.എ 106ല് റോബിന്‍സണ് ഡേവിഡിന്റെ മകന് റെനി റോബിന്‍സനാണ് (21) മരിച്ചത്. ഇന്നലെ രാത്രിയോടെയാണ് കവടിയാര് മന്‍മോഹന് ബംഗ്ലാവിന് സമീപത്ത് വെച്ചായിരുന്നു അപകടം നടന്നത്.\nപ്രധാനമന്ത്രിയുടെ സന്ദര്‍ശനവുമായി ബന്ധപ്പെട്ട് ഇന്നലെ ഗതാഗത നിയന്ത്രണം ഏര്‍പ്പെടുത്തിയിരുന്നു. വാഹനങ്ങള് കടന്നുപോകാതിരിക്കാന് ബാരിക്കേഡിന് കുറുകെ കയര് കെട്ടിയിരുന്നു. എന്നാല് റെനി ഇത് ശ്രദ്ധിക്കാതെ ബൈക്ക് ഓടിച്ച് വരികയായിരുന്നു. കയറില് കുടുങ്ങി കഴുത്ത് പകുതിയോളം മുറിഞ്ഞ് മാറിയ നിലയിലാണ് റെനിയെ ആശുപത്രിയിലേക്ക് പ്രവേശിപ്പിച്ചത്. അതേസമയം രണ്ട് സ്ഥലത്ത് വെച്ച് കൈ കാണിച്ചിട്ടും യുവാവ് ബൈക്ക് നിര്‍ത്താതെ പോകുകയായിരുന്നെന്ന് പൊലീസ് പറഞ്ഞു. ചെക്കിങ്ങ് ആണെന്ന് കരുതി സ്പീഡില് ബൈക്ക് ഓടിച്ച് പോയപ്പോഴാണ് അപകടം നടന്നതെന്നും പൊലീസ് പറഞ്ഞു.\nരണ്ടാമനായി അമിത് ഷാ, ധനമന്ത്രിയായി ചരിത്രം സൃഷ്ടിക്കാന് നിര്‍മ്മല സീതാരാമന്: മോദി 2.0 മന്ത്രിസഭ ഇങ്ങനെ


കോന്നിയിൽ കെ സുരേന്ദ്രൻ തന്നെ, അരൂരിലും ബിജെപി ഇറങ്ങും: 'ശബരിമല' വോട്ടാകുമോ?\nKonni, First Published 28, Sep 2019, 10:56 PM IST\nകോന്നിയിൽ ത്രികോണമത്സരം നടക്കുമെന്നാണ് പി സി ജോർജ് പറയുന്നത്. ശബരിമല സജീവ ചർച്ചയായ കഴിഞ്ഞ ലോക്സഭാ തെരഞ്ഞെടുപ്പിൽ കോന്നിയിലെ നാല് പഞ്ചായത്തുകളിൽ ഒന്നാമതെത്തിയതാണ് എൻഡിഎയ്ക്ക് പ്രതീക്ഷ നൽകുന്നത്.\nകോന്നി: വീണ്ടും ശബരിമല വോട്ടാക്കാനുറച്ച് എൻഡിഎ കോന്നിയിൽ കെ സുരേന്ദ്രനെത്തന്നെ ഇറക്കുമെന്നുറപ്പായി. സുരേന്ദ്രൻ സ്ഥാനാർത്ഥിത്വത്തിന് ആദ്യം വിസമ്മതിച്ചെങ്കിലും സംസ്ഥാന നേതൃത്വത്തിന്‍റെ സമ്മർദ്ദത്തിന് വഴങ്ങിയെന്നാണ് സൂചന. കേന്ദ്ര നേതൃത്വത്തിന്‍റെ ഔദ്യോഗിക പ്രഖ്യാപനം ഇനിയുമെത്തിയിട്ടില്ലെങ്കിലും സുരേന്ദ്രന്‍റെ പേര് പറഞ്ഞുള്ള അനൗദ്യോഗിക പ്രചാരണം മണ്ഡലത്തിൽ എൻഡിഎ തുടങ്ങിക്കഴിഞ്ഞു. കോന്നിയിൽ ത്രികോണമത്സരം നടക്കുമെന്ന് എൻഡിഎ ഘടകകക്ഷി നേതാവ് പി സി ജോർജ് ഏഷ്യാനെറ്റ് ന്യൂസിനോട് പറഞ്ഞു.\nകഴിഞ്ഞ പാർലമെന്‍റ് തെര‌ഞ്ഞെടുപ്പിൽ കോന്നി ലോക്സഭാ മണ്ഡലത്തിലെ നാല് പഞ്ചായത്തുകളിൽ ബിജെപി ഒന്നാം സ്ഥാനത്തെത്തി. 2016 ലോക്സഭാ മണ്ഡലത്തിലും വോട്ടിംഗ് ശതമാനം കൂട്ടാൻ കഴിഞ്ഞു. ഇതെല്ലാം കണക്കിലെടുത്താണ് കെ സുരേന്ദ്രനോ ശോഭ സുരേന്ദ്രനോ എൻഡിഎയ്ക്ക് വേണ്ടി മത്സരിക്കണമെന്ന് ജില്ലാ നേതൃത്വം ആവശ്യപ്പെടുന്നത്.\nകോൺഗ്രസ്സിലെ പടലപ്പിണക്കം വോട്ടാക്കി മാറ്റാൻ കഴിയുമെന്ന പ്രതീക്ഷയിലാണ് ബിജെപി. നിലവിലെ രാഷ്ട്രീയ സാഹചര്യം കണക്കിലെടുത്ത് ത്രികോണ മത്സര സാധ്യത എൻഡിഎ തള്ളിക്കളയുന്നില്ല.\nലോക്സഭാ തെരഞ്ഞെടുപ്പിലേത് പോലെ ശബരിമല സ്ത്രീപ്രവേശനം പ്രചാരണ ആയുധമാക്കാനാണ് ബിജെപി നീക്കം. കേന്ദ്ര സർക്കാരിന്‍റെ ഭരണ നേട്ടങ്ങളും സജീവ ചർച്ചയാക്കി വോട്ട് വിഹിതം കൂട്ടാമെന്നും എൻഡിഎ പ്രതീക്ഷിക്കുന്നു.\nഅരൂർ ബിജെപി ഏറ്റെടുക്കും\nഎന്നാൽ കോന്നിയിലും അരൂരിലും തിരിച്ചടിയാകുക ബിഡിജെഎസ് നിലപാടാണ്. തുഷാർ വെള്ളാപ്പള്ളി ബിഡിജെഎസ് അരൂരിൽ മത്സരിക്കില്ല എന്ന് പ്രഖ്യാപിച്ച് കഴിഞ്ഞു. ദില്ലിയിലെത്തി അതൃപ്തിയും പ്രകടിപ്പിച്ചു.\n''ഈ തെരഞ്ഞെടുപ്പിൽ ബിഡിജെഎസ് സ്ഥാനാർത്ഥി എവിടെയും മത്സരിക്കേണ്ടെന്നാണ് പാർട്ടിയിലെ മുതിർന്ന നേതാക്കളുടെ പൊതു അഭിപ്രായം. എന്തായാലും നാളെ ദില്ലിക്ക് പോയി അമിത് ഷായെ കണ്ട് ധാരണയിലെത്താനാണ് എന്നെ ബിഡിജെഎസ് കൗൺസിൽ ചുമതലപ്പെടുത്തിയിരിക്കുന്നത്. ബിജെപിക്ക് ഞങ്ങളോട് പല കാര്യങ്ങളും സംസാരിച്ച് ഒരു സമവായത്തിൽ എത്താൻ ഇതുവരെ കഴിഞ്ഞിട്ടില്ല. മാത്രമല്ല, കേരളത്തിലെ എൻഡിഎ സംഘ‍ടനാ സംവിധാനം ശക്തമല്ല. ബൂത്ത് തലത്തിലുൾപ്പടെ കൃത്യമായ വോട്ടർമാരുടെ പട്ടികയടക്കം ഞങ്ങളുടെ പക്കലുണ്ട്. എന്നാലതൊന്നും എൻഡിഎയിൽ കൃത്യമായില്ല. ഇതിനർത്ഥം ഞങ്ങൾ എൻഡിഎ വിടാൻ പോകുന്നെന്നോ അത്തരത്തിൽ പ്രശ്നമുണ്ടാക്കുമെന്നോ അല്ല'', എന്നാണ് നേതൃയോഗത്തിന് ശേഷം തുഷാർ വാർത്താസമ്മേളനം വിളിച്ച് പറഞ്ഞത്.\nകേന്ദ്ര സർക്കാർ ഉറപ്പ് നൽകിയ സ്ഥാനമാനങ്ങൾ ഇനിയും കിട്ടാത്തതിലാണ് ബിഡിജെസ് പ്രതിഷേധം. പക്ഷെ അത് മാത്രമല്ല കാര്യം. തുഷാർ അജ്മാനിൽ സാമ്പത്തിക തട്ടിപ്പ് കേസുമായി ബന്ധപ്പെട്ട് ജയിലായപ്പോൾ ബിജെപി നേതാക്കൾ തുടർന്ന തണുപ്പൻ സമീപനത്തിൽ ബിഡിജെഎസിന് അതൃപ്തിയുണ്ട്. മോചനത്തിനായി പിണറായി ഇടപെട്ടതോടെ പാർട്ടി മുന്നണി വിടണമെന്ന ആവശ്യം വെള്ളാപ്പള്ളി നടേശൻ വീണ്ടും ശക്തമാക്കിയിട്ടുമുണ്ട്.\nകോന്നിയിലും അരൂരും പൂർണമായും ഈഴവ വോട്ടുകൾ എൻഡിഎയ്ക്ക് കിട്ടുന്ന കാര്യം സംശയമാണ്. ഈ സാഹചര്യത്തിലാണ് അരൂർ സീറ്റ് ബിജെപി ഏറ്റെടുക്കുന്നത്. ആരാകും സ്ഥാനാർത്ഥിയെന്നതിൽ അന്തിമതീരുമാനമായില്ലെങ്കിലും.\nLast Updated 29, Sep 2019, 12:04 AM IST\nAroor ByPolls 2019\nKonni ByPolls 2019\nKonni K Surendran\nകോന്നി കെ സുരേന്ദ്രൻ


'ജാതിയോ മതമോ ലിംഗ ഭേദമോ ഇല്ലാത്ത പേരാണ് മകൾക്ക് നൽകിയത്; നടി അസിൻ തോട്ടുങ്കൽ - Cinemapranthan\nCP NewsCinema PagalCinema PaithyamCinema Pitchodu\nമകൾ അറിന്റെ പിറന്നാൾ ചിത്രങ്ങൾ പങ്ക് വെച്ചു കൊണ്ടാണ് അസിൻ ഇൻസ്റ്റാഗ്രാമിൽ കുറിച്ചത്\n‘ജാതിയോ മതമോ ലിംഗ ഭേദമോ ഒന്നും തന്നെയില്ലാത്ത പേരാണ് മകൾക്ക് നൽകിയതെന്ന്’ നടി അസിൻ തോട്ടുങ്കൽ.\nമകൾ അറിന്റെ പിറന്നാൾ ചിത്രങ്ങൾ പങ്ക് വെച്ചു കൊണ്ടാണ് അസിൻ ഇൻസ്റ്റാഗ്രാമിൽ കുറിച്ചത്.\n“അറിന് റായിന്- ഈ രണ്ട് വാക്കുകളും എന്‍റെയും രാഹുലിന്‍റെയും പേരുകളുടെ സംയോഗങ്ങളാണ്. ചെറുതും ലളിതവുമായ പേര്. ലിംഗ നിഷ്‍പക്ഷവും മതേതരവുമായ ഒരു പേര്. മതം, ജാതി, പുരുഷാധിപത്യം ഇവയില് നിന്നൊക്കെ സ്വതന്ത്രമായ പേര്”, അസിൻ കുറിച്ചു. മകൾക്ക് പിറന്നാളാശംസകൾ നേർന്ന അവൾക്കു വേണ്ടി പ്രാർഥിച്ച എല്ലാവർക്കും നന്ദി അറിയിക്കുന്നുവെന്നും അസിൻ കുറിച്ചു. മകളുടെ മൂന്നാം പിറന്നാൾ ആഘോഷങ്ങളിൽ നിന്നുള്ള ചിത്രങ്ങളാണ് അസിൻ പങ്ക് വെച്ചിരിക്കുന്നത്.\nപ്രമുഖ വ്യവസായി രാഹുല് ശർമയാണ് അസിന്‍റെ ഭര്‍ത്താവ്. 2016 ജനുവരിയിൽ വിവാഹിതയായ അസിൻ വിവാഹശേഷം അഭിനയത്തിൽ നിന്നും വിട്ടു നിൽക്കുകയായിരുന്നു. എങ്കിലും സോഷ്യൽ മീഡിയ വഴി ജീവിതത്തിലെ വിശേഷങ്ങൾ അസിൻ ആരാധകർക്ക് വേണ്ടി പങ്ക് വെക്കാറുണ്ട്. ‘ഹൗസ്ഫുൾ ടു’ എന്ന സിനിമയുടെ പ്രൊമോഷനിടയിലാണ് രാഹുലും അസിനും ആദ്യമായി കാണുന്നത്. പിന്നീട് പരിചയം പ്രണയത്തിലേക്ക് വഴിമാറുകയായിരുന്നു.\n2001 ൽ പുറത്തിറങ്ങിയ സത്യൻ അന്തിക്കാടിന്റെ ‘നരേന്ദ്രൻ മകൻ ജയകാന്തൻ വക’ എന്ന ചിത്രത്തിലൂടെയാണ് അസിൻ മലയാള സിനിമയിലേക്ക് എത്തുന്നത്. മലയാളത്തിൽ നിന്നും അസിൻ തെലുങ്കിലേക്ക് പോയ അസിൻ ‘അമ്മ നന്ന ഓ തമിള അമ്മായി’ എന്ന ആദ്യ ചിത്രത്തിലൂടെ മികച്ച നടിക്കുള്ള ഫിലിംഫെയർ അവാർഡ് നേടി. തുടർന്ന് തെലുങ്കിൽ നിന്നും തമിഴിലേക്കും പിന്നീട് ബോളിവുഡിലേക്കും അസിൻ ചേക്കേറുകയായിരുന്നു. ‘എം. കുമരൻ സൺ ഓഫ് മഹാലക്ഷ്മി’ ആയിരുന്നു അസിന്റെ ആദ്യ തമിഴ് ചിത്രം. ഈ ചിത്രത്തിലൂടെ മികച്ച പുതുമുഖ നടിക്കുള്ള ഫിലിംഫെയർ അവാർഡും പിന്നീട് അഭിനയിച്ച ‘ഗജിനി’ എന്ന തമിഴ് ചിത്രത്തിലെ പ്രകടനത്തിന് മികച്ച നടിക്കുള്ള ഫിലിംഫെയർ അവാർഡും അസിന് ലഭിച്ചു.\n‘ഗജിനി’ ഹിന്ദിയിൽ മൊഴിമാറ്റം ചെയ്തതായിരുന്നു അസിന്റെ ആദ്യ ഹിന്ദി ചിത്രം. ആമിർ ഖാൻ ആയിരുന്നു ചിത്രത്തിലെ നായകൻ. ഈ ചിത്രത്തിലെ അഭിനയത്തിന് മികച്ച പുതുമുഖനടിക്കുള്ള ഫിലിംഫെയർ അവാർഡ് അസിന് ലഭിച്ചു. അതിനുശേഷം ലണ്ടൻ ഡ്രീംസ് എന്ന ഹിന്ദി ചിത്രത്തിലും അസിൻ അഭിനയിച്ചു.\nAsinThottumkal Bollywood Kollywood mollywood Tollywood


സാലറി ചലഞ്ചിന് വിസമ്മതപത്രം നല്‍കി: പേരൂക്കട എസ്.എ.പി ക്യാമ്പിലെ ഒന്‍പത് പേരെ മലപ്പുറത്തേക്ക് സ്ഥലം മാറ്റി\nനടപടി ട്രെയ്നികളുടെ സ്ഥലംമാറ്റത്തിനൊപ്പം. സ്വാഭാവിക തീരുമാനമെന്ന് വിശദീകരണം.\n27 Sep, 2018 at 06:01 AM\nസാലറി ചലഞ്ചില് വിസമ്മതപത്രം നല്‍കിയ പൊലീസ് ഉദ്യോഗസ്ഥരെ കൂട്ടത്തോടെ സ്ഥലം മാറ്റിയെന്ന് ആരോപണം. തിരുവനന്തപുരം എസ്.എ.പി ക്യാമ്പിലെ9ഹവില്‍ദാര്‍മാരെ മലപ്പുറം പാണ്ടിക്കാട് ആര്.ആര്.എഫിലേക്കാണ് സ്ഥലം മാറ്റിയത്. സ്ഥലംമാറ്റം പ്രതികാരമല്ലെന്നും സ്വാഭാവിക നടപടി മാത്രമാണെന്നുമാണ് പൊലീസിന്റെ വിശദീകരണം.\nപേരൂര്‍ക്കട എസ്.എ.പി ക്യാമ്പില് നിന്നും പാണ്ടിക്കാട് ആര്.ആര്.എഫ് ക്യാമ്പിലേക്കുളളവരുടെ സ്ഥലമാറ്റ ഉത്തരവ് ഇന്നലെയാണ് പുറത്തിറങ്ങിയത്. ക്യാമ്പിലെ ജൂനിയര് മോസ്റ്റായല് പൊലീസുകാരെയാണ് ആര്.ആര്.എഫിലേക്ക് സ്ഥലം മാറ്റാറെന്നാണ് പൊലീസുകാര് പറയുന്നത്. എന്നാല് ഇതില് നിന്ന് വ്യത്യസ്തമായി9ഹവില്‍ദാര്‍മാരെകൂടി സ്ഥലംമാറ്റ പട്ടികയില് ഉള്‍പ്പെടുത്തി.\nഈ9പേരും സാലറി ചലഞ്ചില് വിസമ്മതപത്രം നല്‍കിയവരാണ്. വിസമ്മതപത്രം നല്‍കിയതിലെ പ്രതികാര നടപടിയായാണ് സ്ഥലം മാറ്റത്തെ പൊലീസുകാര് കാണുന്നത്. സ്ഥലംമാറ്റം സ്വാഭാവിക നടപടിയെന്ന വിശദീകരണമാണ് എസ്.എ.പി ബറ്റാലിന്റെ ചുമതലയുള്ള ഡി.ഐ.ജി ഷെഫിന് അഹമ്മദ് നല്‍കുന്നത്.\nസെക്രട്ടറിയേറ്റിന്റെ ചുമതല കൂടി ആര്.ആര്.എഫിന് നല്‍കാനുള്ള തീരുമാനമുണ്ട്. അതിനാലാണ് പരിചയസമ്പന്നരെകൂടി സ്ഥലം മാറ്റിയതെന്നാണ് ഡി.ഐ.ജി പറയുന്നത്. എന്നാല് വിസമ്മതപത്രം നല്‍കിയ പരിചയസമ്പന്നര് മാത്രം എങ്ങനെ സ്ഥലംമാറ്റ പട്ടികയില് ഉള്‍പ്പെട്ടു എന്ന ചോദ്യം അപ്പോഴും അവശേഷിക്കുന്നു. സാലറി ചലഞ്ചുമായി ബന്ധപ്പെട്ട് കൂടുതല് പരാതികള് ഉയര്‍ന്നത് പൊലീസ് വകുപ്പിലാണ്. സാലറി ചലഞ്ചിന് പ്രേരിപ്പിച്ചുകൊണ്ട് കാസര്‍കോട് എസ്.പി ഇറക്കിയ സര്‍ക്കുലറും വിവാദമായിരുന്നു.


മുളക് നന്നായി പൂക്കാനും കായ്ക്കാനും ബാക്കി വന്ന കഞ്ഞി വെള്ളം കൊണ്ടൊരു ടോണിക്ക്; ഇനി മുളക് കുലകുത്തി കായ്ക്കും.!!\nനാമെല്ലാവരും വീടുകൾ പലതരം പച്ചക്കറികൾ കൃഷി ചെയ്യുന്നവരാണ്. ആ കൂട്ടത്തിൽ നടന്ന പ്രധാനപ്പെട്ട ഒന്നാണ് മുളക് കൃഷി. നമ്മുടെ വീടുകളിലെ പച്ചമുളക് കൃഷി കീടബാധ ഒന്നും കൂടാതെ പെട്ടെന്ന് പച്ചമുളക് ഉണ്ടാകാൻ എന്ത് ചെയ്യണം എന്ന് ഉള്ള ഒരു ട്രിപ്പിനേ പറ്റി നോക്കാം. പച്ച മുളകിന് സാധാരണയായി എല്ലാവരും കണ്ടുവരുന്ന ഒരു പ്രശ്നമാണ് വെള്ളീച്ച ശല്യം അതുപോലെ\nഇല മുരടിപ്പ് പൂവ് കൊഴിഞ്ഞുപോക്ക് എന്നുള്ളതൊക്കെ. അപ്പോൾ ഇതിനുള്ള ഒരു പരിഹാര മാർഗമാണ് നമ്മുടെ വീടുകളിൽ സാധാരണയായി ഉള്ള പുളിച്ച കഞ്ഞിവെള്ളം. കഞ്ഞിവെള്ളം ഒരു അഞ്ചു ദിവസത്തേക്ക് എടുത്തു മാറ്റി വെക്കുക. അഞ്ചു ദിവസം കഴിയുമ്പോഴേക്കും കഞ്ഞിവെള്ളം നന്നായി പുളിക്കുന്നത് കാണാം. ഉപ്പിട്ട കഞ്ഞിവെള്ളം ആണെങ്കിലും കുഴപ്പം ഇല്ലാത്തതാണ്. ശേഷം\nഒരു ബക്കറ്റിൽ നാല് കപ്പ് വെള്ളം എടുക്കുക. എന്നിട്ട് ഒരു കപ്പ് കഞ്ഞിവെള്ളം അതിലേക്ക് ഒഴിച്ച് മിക്സ് ചെയ്തു എടുക്കുക. ശേഷം നമ്മളിങ്ങനെ തയ്യാറാക്കിയ ഈ ലായനി നമ്മുടെ പച്ചമുളക് ചെടിയുടെ മുകളിലൂടെ ഒഴിക്കുക. ഇങ്ങനെ ഒഴിക്കുമ്പോൾ ഇരകളുടെ അടിയിലുള്ള കീടബാധകളും വെള്ളീച്ച ശല്യം ഒക്കെ മാറുന്നതായി കാണാം. ഇങ്ങനെ തയ്യാറാക്കുന്ന ലായനിയിലേക്ക് ഒരു കപ്പ്\nഅടുപ്പ് കത്തിച്ച് ഉണ്ടാക്കുന്ന ചാരവും കൂടിയിട്ട് നന്നായി മിക്സ് ചെയ്ത് ചെടികളുടെ കടയ്ക്കൽ ഒഴിച്ചു കൊടുക്കുകയാണെങ്കിൽ ധാരാളം മുളക് ലഭിക്കുന്നതാണ്. അഞ്ചു ദിവസമോ ഏഴു ദിവസമോ പുളിപ്പിച്ച കഞ്ഞിവെള്ളം എടുക്കാവുന്നതാണ്. ഇന്ന് തന്നെ എല്ലാവരും അവരുടെ വീടുകളിൽ ഈ രീതി ട്രൈ ചെയ്തു നോക്കുമല്ലോ. Video Credits : PRS Kitchen


കേരളത്തില് ഒരു കോവിഡ് മരണം കൂടി; മരിച്ചത് തൃശ്ശൂര് സ്വദേശിനി\nതൃശ്ശൂര് : കേരളത്തില് ഒരു കോവിഡ്-19 മരണം കൂടി റിപ്പോര്‍ട്ട് ചെയ്തു. തൃശ്ശൂര് ചാവക്കാട് കടപ്പുറം അഞ്ചങ്ങാടി കെട്ടുങ്ങല് പരേതനായ മുഹമ്മദിന്റെ ഭാര്യ പോക്കാക്കില്ലത്ത് കദീജക്കുട്ടി (73)യാണ് മരിച്ചത്. ചാവക്കാട് താലൂക്ക് ആശുപത്രിയില് ചികിത്സയിലായിരുന്നു. ഇതോടെ കോവിഡ് മൂലം സംസ്ഥാനത്ത് മരിച്ചവരുടെ എണ്ണം അഞ്ചായി. മരണമടഞ്ഞ ഒരാള് മാഹി സ്വദേശിയായിരുന്നു. മരണ ശേഷം ഇന്നലെ നടത്തിയ സ്രവ പരിശോധനയിലാണ് കോവിഡ് സ്ഥിരീകരിച്ചത്.\nകോവിഡ് പ്രോട്ടോക്കോള് പ്രകാരം മൃതദേഹം ഇന്ന് രാവിലെ സംസ്കരിച്ചു. ചാവക്കാട് ആശുപത്രിയില് സൂക്ഷിച്ചിരുന്ന മൃതദേഹം രാവിലെ ആറോകാലോടു കൂടിയാണ് സംസ്‌കരിക്കാന് കൊണ്ടുപോയത്. ചാവക്കാട് കടപ്പുറം പഞ്ചായത്തിലെ അടിത്തിരുത്തി ജുമാമസ്ജിദിലാണ് സംസ്‌കാര ചടങ്ങുകള് പൂര്‍ത്തിയാക്കിയത്. കടപ്പുറം പഞ്ചായത്തിലെ സന്നദ്ധസംഘടനയായ വൈറ്റ് ഗാര്‍ഡ് പ്രവര്‍ത്തകരായ നാലുപേര് ചേര്‍ന്നാണ് കബറടക്കം നടത്തിയത്. ഇവര്‍ക്ക് ആരോഗ്യവകുപ്പ് പ്രത്യേക പരിശീലനം നല്‍കിയിരുന്നു. ബന്ധുക്കളാരെയും സമീപത്തേക്ക് പ്രവേശിക്കാന് അനുവദിച്ചില്ല.\nകഴിഞ്ഞ തിങ്കളാഴ്ചയാണ് കദീജക്കുട്ടി കാറില് മുംബൈയില് നിന്ന് കേരളത്തിലെത്തിയത്. പാലക്കാട് വഴി പെരിന്തല്‍മണ്ണ വരെ പ്രത്യേക വാഹനത്തിലാണ് ഇവര് എത്തിയത്. ഇവിടെ നിന്ന് ഇവരുടെ മകന് ആംബുലന്‍സുമായി പോയി കൊണ്ടുവരികയായിരുന്നു. ഇവരോടൊപ്പം വന്ന മൂന്ന് ബന്ധുക്കള് ഒറ്റപ്പാലത്ത് ഇറങ്ങിയിരുന്നു.\nതുടര്‍ന്ന് ശാരീരിക അസ്വസ്ഥതകളെ തുടര്‍ന്ന് ആശുപത്രിയില് പ്രവേശിപ്പിച്ചു. ഇവര്‍ക്ക് നേരത്തെ തന്നെ പ്രമേഹവും രക്താതിസമ്മര്‍ദ്ദവും ശ്വാസതടസ്സം ഉള്‍പ്പെടെയുള്ള പ്രശ്‌നങ്ങളുമുണ്ടായിരുന്നു.\nതൃശ്ശൂര് ജില്ലയിലെ ആദ്യ കോവിഡ് മരണമാണ് ഇത്. ഇവരുടെ മകനും ആംബുലന്‍സ് ഡ്രൈവറും ഉള്‍പ്പെടെ ബന്ധപ്പെട്ട എല്ലാവരെയും നിരീക്ഷണത്തിലാക്കിയിട്ടുണ്ട്.\nമൂന്നുമാസംമുമ്പ് മുംബൈയിലുള്ള മക്കളുടെ അടുത്തേക്ക് പോയതായിരുന്നു കദീജക്കുട്ടി .\nനിരീക്ഷണത്തിലുള്ള പ്രവാസി കുഴഞ്ഞുവീണു മരിച്ചു; പരിശോധനാഫലം നെഗറ്റിവ്\nസ്റ്റോക്ക് ഓണ് ട്രെന്റ് മലയാളി ജോയി അറയ്ക്കലിന്റെ പിതാവ് വര്‍ഗീസ് അറയ്ക്കല് നിര്യാതനായി\nകോവിഡ് ബാധിച്ചു മരിച്ച ഡോ ബിജി മാര്‍ക്കോസ് ചിറത്തിലാട്ട് അച്ചന്റെ സംസ്‌കാരം നാളെ\nഗള്‍ഫില് രണ്ട് മലയാളികള് കൂടി കോവിഡ് ബാധിച്ചു മരിച്ചു; രണ്ടു ദിവസത്തിനിടെ മരിച്ചത് 18 മലയാളികള്\nരണ്ടു നഴ്‌സുമാരടക്കം7മലയാളികള്‍കൂടി കോവിഡ് ബാധിച്ച് മരിച്ചു\nനാട്ടിലേയ്ക്ക് വരികയായിരുന്ന മലയാളി കുടുംബത്തിന്റെ കാര് തെലങ്കാനയില് അപകടത്തില്‍പെട്ട് ഒന്നര വയസ്സുകാരിയുള്‍പ്പെടെ മൂന്ന് മരണം


കോവിഡ് പ്രതിരോധം; ശബരിമലയിൽ കൂടുതൽ ടെസ്റ്റുകൾ നടത്തി | Asian Metro News | Asian Metro News\nകോവിഡ് പ്രതിരോധം; ശബരിമലയിൽ കൂടുതൽ ടെസ്റ്റുകൾ നടത്തി\nപത്തനംതിട്ട : കോവിഡ് രോഗ പ്രതിരോധ നടപടികളുടെ ഭാഗമായി ശബരിമല സന്നിധാനത്തും നിലയ്ക്കലും കൂടുതല് ടെസ്റ്റുകള് നടത്തി. സന്നിധാനത്ത് ജീവനക്കാര് ഉള്‍പ്പെടെയുള്ളവര്‍ക്കായി നടത്തിയ പരിശോധനയില് സാമ്പിൾ എടുത്ത 78 പേരുടെയും ഫലം നെഗറ്റീവായി.\nഇതിനു ശേഷം നിലയ്ക്കലില് നടത്തിയ കോവിഡ് പരിശോധനയില് പങ്കെടുത്ത 44 പേരില് ഒരാള്‍ക്ക് മാത്രമാണ് പോസിറ്റീവ് ഫലം കണ്ടെത്തിയത്. ആന്റിജന് ടെസ്റ്റാണ് സന്നിധാനത്തും, നിലയ്ക്കലും നടത്തിയത്.\nകോവിഡ് നിയന്ത്രണങ്ങള് പാലിക്കപ്പെടുന്നുണ്ടോയെന്ന് ഉറപ്പാക്കുന്നതിനായി കര്‍ശന നിരീക്ഷണമാണ് നടത്തുന്നത്. ഭക്തര്, ജീവനക്കാര്, വ്യാപാര സ്ഥാപനങ്ങളിലെ തൊഴിലാളികള് എന്നിവര്‍ക്ക് കോവിഡ് മാനദണ്ഡങ്ങള് പാലിക്കണമെന്ന് നിര്‍ദേശം നല്‍കുന്നുണ്ട്.\nആവശ്യമെങ്കില് വരും ദിവസങ്ങളില് സന്നിധാനത്തിനു പുറമേ പമ്പ, നിലയ്ക്കല് തുടങ്ങിയ മേഖലകളില് കൂടുതല് പരിശോധനകള് നടത്താനാണ് ആരോഗ്യവകുപ്പിന്റെ തീരുമാനം.\nപാലക്കാട് ഗവ. മെഡിക്കൽ കോളേജ് ലാബിന് ഐസിഎംആർ അംഗീകാരം 0\nസംസ്ഥാനത്ത് ഇന്ന് 1,211 പേര്‍ക്ക് കോവിഡ്-19 സ്ഥിരീകരിച്ചു 0


വര്‍ക്കേഴ്സ് ഫോറം: ഭാഷ മാത്രമാണ് വഴി - കല്‍പ്പറ്റ നാരായണനുമായി മുഖാമുഖം\nമലയാളിക്ക് പൊതുവെ അപരിചിതമായ, മൗലിക ചിന്തയുടെയും അപൂര്‍വ നിരീക്ഷണങ്ങളുടെയും സംസ്കാര വിശകലനത്തിന്റെയും വഴികളിലൂടെ നടക്കുന്ന ഏകാന്ത സഞ്ചാരിയാണ് കല്‍പ്പറ്റ നാരായണന് . കാവ്യാത്മക ഗദ്യത്തിന്റെ ധ്വനിസാന്ദ്രവും ധ്യാനലീനവുമായ സൗന്ദര്യം എം എന് വിജയനും കെ പിഅപ്പനും ശേഷം മലയാളഭാവനയുടെ ഗിരിശ്രൃംഗങ്ങളില് സ്പര്‍ശിക്കുന്നത് കല്‍പ്പറ്റ നാരായണനിലൂടെയാണ്. മൗലികചിന്തയുടെ അനന്യസാധാരണമായ വെള്ളിമീന്‍ചാട്ടങ്ങള് അദ്ദേഹത്തിന്റെ രചനകളില് കാണാം. സാഹിത്യ-സംസ്കാര നിരൂപണത്തിന്റെ അപൂര്‍വ ചാരുതയാര്‍ന്ന കണ്‍തെളിച്ചങ്ങള് കല്‍പ്പറ്റയെ സമകാലിക സാഹിത്യലോകത്ത് ശ്രദ്ധേയനാക്കുന്നു. മലയാളത്തിലെ പുതുകവിതയുടെ അഗ്രഗാമിയാകാനും അദ്ദേഹത്തിനു കഴിഞ്ഞു.\nമരണം മുഖ്യ കഥാപാത്രമായ "ഇത്രമാത്രം" എന്ന ചെറുനോവല് അതിന്റെ ദാര്‍ശനികൗന്നത്യം കൊണ്ട് മലയാള നോവല്‍സാഹിത്യത്തിലെ വലിയ കൃതിയായി മാറിയിരിക്കുന്നു."ഈ കണ്ണടയൊന്നു വച്ചു നോക്കൂ", "അവര് കണ്ണുകൊണ്ട് കേള്‍ക്കുന്നു" , "തത്സമയം", "മറ്റൊരുവിധമായിരുന്നെങ്കില്" എന്നീ കൃതികള് മലയാള ചിന്തയുടെ വേറിട്ട വഴികള് കാണിച്ചു തരുന്നു.\nകല്‍പ്പറ്റ നാരായണനുമായി മുഖാമുഖം പി സുരേഷ് :\nമാഷ് അറിയപ്പെടുന്നത് "കല്‍പ്പറ്റ" നാരായണന് എന്നാണ്. എന്നാല് ഒരു എഴുത്തുകാരന് എന്ന നിലയില് മാഷ് അറിയപ്പെട്ടത് വയനാടന് ചുരമിറങ്ങിയ ശേഷമാണ്. വയനാട് മാഷിന്റെ എഴുത്തിനെ എങ്ങനെയാണ് രൂപപ്പെടുത്തിയത്?\nകല്‍പ്പറ്റ നാരായണന് : വയനാട് എന്റെ അരങ്ങിന്റെ അണിയറയാണ് എന്നു പറയാം.\nപി കുഞ്ഞിരാമന്‍നായര് പറയുംപോലെ ഒരു"പാഴ് പ്രതിബിംബമാണ്" അരങ്ങ്. ഇപ്പോഴും ഞാന് സ്വപ്നം കാണുമ്പോള് അതിന്റെ പശ്ചാത്തലം വയനാടാണ്. മുപ്പത്തഞ്ച് വയസ്സുവരെയൊക്കെയാണ് ഒരാള് തീവ്രമായി ജീവിക്കുന്നത് എന്നു പറയാം. പിന്നീടുള്ള പശ്ചാത്താപത്തേയും ജീവിതം എന്നു പറയാമായിരിക്കാം. ഞാന് ഈ തീവ്രജീവിതം നയിച്ചത് വയനാട്ടില്‍വച്ചാണ്. അതിനാല് എന്റെ ഓര്‍മകളും കല്പനകളും ഇമേജുകളുമൊക്കെ വയനാട്ടിലാണ് ഉടലെടുക്കുന്നത്. ഒരു എഴുത്തുകാരന് എന്ന നിലക്ക് എനിക്ക് വിഭവങ്ങള് തന്നുകൊണ്ടിരിക്കുന്നത് എന്റെ ബാല്യകാലത്തിന്റെ പശ്ചാത്തലമായ വയനാടാണ്. കല്‍പ്പറ്റ നാരായണന് എന്ന് ഒരു സ്ഥലപ്പേരോടുകൂടി അറിയപ്പെടുന്നതില് ആദ്യമൊക്കെ വൈമുഖ്യമുണ്ടായിരുന്നെങ്കിലും ഇപ്പോള് എന്റെ ഐഡന്റിറ്റി അതിനകത്ത് എവിടെയോ ഉണ്ട് എന്ന് ഞാന് തിരിച്ചറിയുന്നു. "താഴെ നാട്ടിലെ" എഴുത്തുകാര്‍ക്കില്ലാത്ത ഒരു പച്ചപ്പും സാന്ദ്രതയും എന്റെ എഴുത്തിലുണ്ട് എന്നു ഞാന് വിചാരിക്കുന്നു.\n? മാഷെ കൂടുതല് ആകര്‍ഷിച്ചത് ചുരത്തിനു താഴെയുള്ള കാഴ്ച്ചകളാണോ അതോ വയനാട്ടിലെ കാഴ്ച്ചകളോ?\nവയനാട്ടില്‍നിന്നു വിട്ടുപോന്നപ്പോഴാണ് അതിന്റെ ഭംഗി കൂടുതല്‍കൂടുതല് എനിക്കു മനസ്സിലായത്. "താഴെ രാജ്യ"മാണ് എന്നെ ആകര്‍ഷിച്ചിരുന്നത്. വീണ് കാലൊടിഞ്ഞ് കോഴിക്കോട് മെഡിക്കല് കോളജ് ആശുപത്രിയില് എന്നെ കൊണ്ടുവന്നപ്പോഴാണ് അതിശയകരമായ "താഴെ രാജ്യം" ഞാന് കാണുന്നത്. "ഞാന് വയനാട്ടിലേക്ക് വീഴുകയായിരുന്നു" എന്ന് ബിബ്ലിക്കല് വേദനയോടെ ഞാന് എഴുതിയിട്ടുണ്ട്. വയനാട്ടില് ആറുമൈല് നടന്നാല് മൂന്നോ നാലോ ആളുകളെ മാത്രമേ കാണാന് പറ്റുമായിരുന്നുള്ളു. നിറയെ ആളുകളുള്ള കോഴിക്കോട്ടേക്ക് വരണമെന്ന് അന്നു ഞാന് ആശിച്ചു. കനത്ത ഏകാന്തതയുള്ള വയനാട്ടില്‍നിന്ന്, വാഹനത്തിരക്കും ഉയരമുള്ള കെട്ടിടങ്ങളുമുള്ള കോഴിക്കോട്ട് എത്താന് ഞാന് കൊതിച്ചു. അന്നത്തെ കല്‍ക്കരിത്തീവണ്ടിയുടെ പ്രത്യേക ഗന്ധവും വണ്ടി പല സ്റ്റേഷനുകളിലും ഏറെ നേരം നിര്‍ത്തിയിടുമ്പോഴുള്ള അരണ്ട സങ്കടം തരുന്ന ഒരു ലോകവും ഞാന് തീവ്രമായി അനുഭവിച്ചു.\n? മാഷിന്റെ അനുഭവ കഥനമായ "കോന്തല"യില് സ്വതവേ ദുര്‍ബലനും രോഗിയും അമാന്തക്കാരനുമായ ഒരു കുട്ടിയായിട്ടാണ് സ്വയം ചിത്രീകരിച്ചിരിക്കുന്നത്. പിന്നീടെങ്ങനെയാണ് ഒരു എഴുത്തുകാരനായിട്ടുള്ള പരിവര്‍ത്തനം നടന്നത്?\nഅങ്ങനെയുള്ള ഒരാളായിരുന്നതുകൊണ്ടാണ് ഞാന് ഒരെഴുത്തുകാരനായത്. സ്കൂളില് പഠിക്കുമ്പോഴും കോളേജിലായപ്പോഴും ഞാന് മുഖ്യധാരയിലായിരുന്നില്ല. പിന്‍ബെഞ്ചിലിരിക്കുന്നവനും അകന്നു നിന്ന് ഒട്ടൊരു നര്‍മത്തോടെ കാര്യങ്ങള് നോക്കിക്കാണുന്നവനുമായതിനാലാണ് എനിക്ക് എഴുത്തുകാരനാവാന് കഴിഞ്ഞത്."ഞാനോരധഃകൃതന്" എന്ന വരിയില് എന്നെക്കൂടി കൂട്ടിയിട്ടുണ്ട് രമണന് .\n? "കോന്തല"യുടെ കുറച്ചുകൂടി ഭാവനാത്മകവും കാവ്യാത്മകവുമായ ഒരു ലോകമാണോ "ഇത്രമാത്രം എന്ന നോവലിലേത്?\nഅങ്ങനെയായിരിക്കാനാണ് സാധ്യത. കോന്തലയുടെ ഒരു വ്യാപ്തിയായിരിക്കണം ഈ നോവല് . "കോന്തല" ഒരു നോണ് ഫിക്ഷനാണല്ലോ. നോണ് ഫിക്ഷനില് വലിയ പരിമിതികളുണ്ട്. മുഴുവന് സത്യവും അവയില് തുറന്നുപറയാനാവില്ല. നോണ് ഫിക്ഷന് വലിയ പ്രാധാന്യം ലഭിക്കുകയും ഫിക്ഷനു പ്രാധാന്യം കുറയുകയും ചെയ്യുന്നു എന്നുള്ളതാണ് കേരളത്തിലെ ഒരു സങ്കടകരമായ അവസ്ഥ. ഫിക്ഷനിലൂടെ മാത്രമേ സങ്കീര്‍ണമായ സത്യം പറയാനാകൂ. നോണ് ഫിക്ഷനില് ഏതു തീവ്രസത്യവും ആത്മപ്രശംസയായി മാറി നിറംകെടും. നിങ്ങളുടെ ദാരിദ്ര്യവും സങ്കടവും പറഞ്ഞ് നിങ്ങളെ പ്രശംസിക്കുകയാവും നോണ്‍ഫിക്ഷനില് നിങ്ങള് ചെയ്യുക. നിങ്ങളുടെ പൊള്ളയായ വ്യക്തിവിജയമാവും ആത്യന്തികമായി നിങ്ങള് നേടുക. എനിക്ക് പരിചിതമായ, അറിയുന്ന പശ്ചാത്തലമാണ് "കോന്തല"യിലും "ഇത്രമാത്ര" ത്തിലുമുള്ളത്. കുറച്ചുകൂടി സ്വാതന്ത്ര്യത്തോടെ എന്റെ കഥ പറയുകയാണ് "ഇത്രമാത്രം".\n? "ഇത്രമാത്രം" എഴുതാനിടയായ എന്തെങ്കിലും സവിശേഷ സാഹചര്യം?\n"ഭാഷാപോഷിണി" വിശേഷാല്‍പ്രതിക്കുവേണ്ടി എന്തെങ്കിലും എഴുതണമെന്ന ആവശ്യത്തില്‍നിന്നാണ് ഈ നോവല് പിറന്നത്. എന്റെ ഭൂതകാലത്തിലൂടെ സഞ്ചരിച്ചപ്പോള് കണ്ടെടുക്കാന് കഴിഞ്ഞതാണിതിനെ. പെട്ടെന്നൊരാവശ്യം വന്നപ്പോള് എന്നെ ഓടിച്ചിട്ടു പിടിച്ചു ഞാന് . പക്ഷെ എഴുതുന്നതൊക്കെ നാം എത്രയോ മുമ്പേ എഴുതിത്തുടങ്ങിയവയാണ്. എഴുത്തുകാരനാവണം എന്നു നിശ്ചയിക്കുന്നതിനുപോലും മുമ്പ്. "കൊടുത്ത വാക്ക് പാലിക്കണ്ടേ/ ഒളിപ്പിച്ച പന്ത് എടുത്തുകൊടുക്കണ്ടേ" എന്നെഴുതിയപ്പോള് ആ വരി എത്രയോ കാലമായി ഒരുനാളുയിര്‍ക്കപ്പെടും എന്നറിയാതെ എന്റെ അടിമനസ്സില് കിടക്കുന്നു എന്ന് അറിഞ്ഞിട്ടുണ്ട്. പ്രത്യക്ഷമായ കാരണങ്ങളേക്കാള് എത്ര പഴയ കാരണങ്ങളാലാണ് നാം എഴുതുന്നത് !\n? ഈ നോവല് കുറച്ചുകൂടി വലുതാക്കാമായിരുന്നില്ലേ? എന്തിനാണ് ഇത്രമാത്രം പിശുക്കു കാണിച്ചത്?\n"ഇത്രമാത്ര"ത്തില് വലിയ ഏതു നോവലിലുള്ളത്രയും കഥാപാത്രങ്ങളുണ്ട്, സംഭവങ്ങളുണ്ട്. പക്ഷെ, ഇങ്ങനെ പറയലാണ് എന്റെയൊരു രീതി. കേള്‍ക്കുന്നവര്‍ക്ക് എന്നെ മടുക്കുമോ എന്ന ഭയം കൊണ്ട് ചെറുതാവുന്നവയാണ് എന്റെ പ്രസംഗങ്ങളൊക്കെ. ഇങ്ങനെയുള്ള ഭയമാണ് നോവലിന്റെ രൂപകല്പന ചെയ്തത്. ഒറ്റ വീര്‍പ്പിനാണ് "ഇത്രമാത്രം" വായിച്ചതെന്ന് ഈയിടെ ഒരാള് പറഞ്ഞു. ഈ ശ്രദ്ധയാണ് ഞാന് ആഗ്രഹിക്കുന്നത്. നമ്മള് കത്തൊക്കെ അവസാനിപ്പിക്കുന്നത് "ഇത്രമാത്രം" എന്നെഴുതിയിട്ടാണ്. പറയാത്തതൊക്കെ ആ വാക്കിലുണ്ട്. ഇത്രമാത്രം എന്നാണ് ഇത്രകൂടുതല് എന്നുള്ളതിനും മലയാളി പറയുക. "ഇത്രമാത്രം പറയാനെന്താ?" എന്ന് മലബാറുകാര് ചോദിക്കും. ചെറിയ രൂപത്തിലെങ്കിലും വലിയ നോവല് തന്നെയാണ് അത് എന്നു തന്നെയാണ് എന്റെ തോന്നല് .\n? മാഷിന്റെ ഭാഷ ഏറെ സംക്ഷിപ്തവും ധ്വന്യാത്മകവും ധ്യാനാത്മകവുമാണ്.ഏതെങ്കിലും പൂര്‍വ മാതൃകകള് ഇതിന് മാഷെ സ്വാധീനിച്ചിട്ടുണ്ടോ?\nഎതെഴുത്തുകാരന്റെയും ആദ്യ രചനകള് അയാള് ആസ്വദിച്ച രചനകളാണ്. ഒ വി വിജയനും മേതില് രാധാകൃഷ്ണനുമൊക്കെയാണ് എന്റെ ആദ്യത്തെ എഴുത്തുകാര് . അവരുടെ രചനകളില് വാക്കുകളോടുള്ള സവിശേഷ കൗതുകമുണ്ട്,ശ്രദ്ധയുണ്ട്. ഒരു കവിയും ഒ വി വിജയനെപ്പോലെ പദധ്യാനം നടത്തിയിട്ടില്ല മലയാളത്തില് . ഇതെന്നെ ആകര്‍ഷിച്ചിട്ടുണ്ട്. പില്‍ക്കാലത്ത് ഞാനാകാവുന്ന ഒരാളാണ് അയാള് എന്ന തിരിച്ചറിവായിരുന്നു അത്. എന്റെ രചനതന്നെയാണ് വിജയന് മുന്‍കൂറായി എഴുതിയിരുന്നത് എന്നു തോന്നിയിരുന്നു. ഈയര്‍ഥത്തിലാണ് സ്വാധീനം. ആധുനിക സാഹിത്യമായിരുന്നു എന്നെ ആദ്യം ആകര്‍ഷിച്ചത്; പ്രത്യേകിച്ച് കവിത. സച്ചിദാനന്ദന് , മേതില് , കെ ജി ശങ്കരപ്പിള്ള, കടമ്മനിട്ട, ആറ്റൂര് , ഒ വി വിജയന് . "ആധുനികതാവാദ" സാഹിത്യത്തിന്റെ ആദ്യ അതിഥികളിലൊരാളാണ് ഞാന് . നേരത്തെയാരെങ്കിലും പറഞ്ഞതുപോലെയാകാതെ, എല്ലാം പുതുതായിരിക്കണമെന്ന് ഞാന് കരുതി. അനന്യമായിരിക്കണം ഞാന് എന്ന് എന്നും നിഷ്കര്‍ഷിച്ചു.\n? സംഭാഷണ ഭാഷയുടെ സര്‍ഗാത്മകത; കാവ്യാത്മകത കുറയുകയാണെന്ന് മാഷെഴുതിയിട്ടുണ്ട്. എന്തായിരിക്കും ഇതിനു കാരണം?\nമറ്റു മാധ്യമങ്ങളുടെ സ്വാധീനമാണതിനു കാരണം. നമുക്ക് പണ്ട് നേരമൊരുപാടുണ്ടായിരുന്നു. അതിനാല് ആളുകള് സംഭാഷണം നടത്തിയിരുന്നു. സംഭാഷണം ആവുന്നത്ര ചമല്‍ക്കാരപൂര്‍ണമാകാന് ഓരോ സംഭാഷകനും ശ്രമിച്ചിരുന്നു. വിശദാംശങ്ങള് കൂടുതല് ഉണ്ടായിരുന്നു. സംഭാഷണത്തില് അലങ്കാരങ്ങളും കാവ്യഭംഗിയും ഉണ്ടായിരുന്നു, പഴഞ്ചൊല്ലുകളും കാവ്യഭാഗങ്ങളുമുണ്ടായിരുന്നു. ഭാഷമാത്രം പോംവഴിയായിരുന്ന ഒരു കാലഘട്ടത്തിന്റെ സൗന്ദര്യം അക്കാലത്തെ ഭാഷയ്ക്കുണ്ടായിരുന്നു. സംഭാഷണഭാഷ മാത്രം പോംവഴിയായിരുന്ന ഒരു ജീവിത സന്ദര്‍ഭത്തിന്റെ ഭാഷയുടെ സൗന്ദര്യം ബഷീറിന്റെ "മതിലുകള്" എന്ന കൃതിയിലെ സംഭാഷണങ്ങള്‍ക്കുള്ള പോലെ. ഇന്ന് കാഴ്ചയാണ് നമ്മുടെ മുഖ്യമാധ്യമം. കണ്ടിരിക്കലാണ് നമ്മുടെ പ്രധാന വഴി. ഇന്നത്തെ creative arttist-നൈ ആദ്യം ആകര്‍ഷിക്കുക സിനിമയാണ്. ഇന്ന് ശ്രോതാവ് ദ്രഷ്ടാവായി മാറിയിരിക്കുന്നു. ദ്രഷ്ടാക്കളുടെ ഒരു കാലത്ത് ഭാഷയ്ക്ക് സൗന്ദര്യം, ഈട് കുറയും. അതാണ് നമ്മള് കണ്ടുകൊണ്ടിരിക്കുന്നത്. പുതിയ സിവിലൈസേഷന് കണ്ണ് അടിസ്ഥാനമാക്കിയുള്ള സിവിലൈസേഷനാണ്. അപ്പോള് ഭാഷ അപ്രധാനമായിട്ടു വരും. വാക്ക് വ്യംഗ്യാര്‍ഥങ്ങള് നഷ്ടപ്പെട്ട് അക്ഷരാര്‍ഥത്തിലെത്തും.\n? "കവിതയുടെ ജലവിതാനം താഴുന്നു" എന്ന അഭിപ്രായവും ഇതിനോട് ചേര്‍ത്തുവയ്ക്കാമോ?\nഇടശ്ശേരിയുടെയൊക്കെ കവിതകളുടെ പശ്ചാത്തലം അവരുടെ ജീവിത പശ്ചാത്തലമായിരുന്നു. സുഹൃത്തിന്റെ വീട്ടില് കണ്ടത്, നിരത്തില് കണ്ടത്, ഒരു സംഭാഷണം ഇവയൊക്കെയായിരുന്നു അവരുടെ കാവ്യപ്രേരണ. പൂതപ്പാട്ട് നോക്കൂ. വീട്ടില് വരുന്ന വിചിത്ര വേഷധാരിയായ അതിഥിയോട് കുട്ടിയെ മുമ്പില് നിര്‍ത്തി അമ്മ ചോദിക്കും: "ഉണ്ണിയെ വേണോ?". ഈ ഉണ്ണിയെ വേണോ എന്ന ചോദ്യം ഭാവനാത്മകമായി വികസിച്ചതാണ് പൂതപ്പാട്ട് എന്ന കാവ്യം.സമൂഹത്തിന്റെ ബാല്യകാലത്ത് ശക്തയായിരുന്ന, സമൂഹം അഭിവൃദ്ധിപ്പെടുന്തോറും നിസ്സഹായയായിത്തീരുന്ന പൂതത്തിന്റെ കഥയായി ആ വാക്യത്തിനടിയിലെ ഊര്‍ജം ഓടിമറിയുകയാണ്. ഇങ്ങനെയൊക്കെയുള്ള സന്ദര്‍ഭങ്ങളില്‍നിന്ന് ഇപ്പോള് മലയാളത്തില് കവിതകളുണ്ടാകുന്നുണ്ടോ എന്ന് സംശയമാണ്. എന്റെ കവിതകളില് ഞാനതിനാണ് ശ്രമിക്കാറുള്ളത്. റെയില്‍വേസ്റ്റേഷനില് വച്ച് കണ്ട ഒരാള് "മാഷുടെ അനിയനെ കാണാറില്ലല്ലോ ഇപ്പോള്" എന്നു ചോദിച്ചപ്പോള് , അയാള് ഉദ്ദേശിച്ചത് അഞ്ചാറു വര്‍ഷം മുമ്പുള്ള എന്നെയായിരുന്നു എന്നു മനസ്സിലാക്കുമ്പോഴുണ്ടായിട്ടുള്ള രസമാണ് "ഛായ" എന്ന കവിതയായത്. കാണാന് നിങ്ങളെക്കാള് നന്ന് എന്ന് കവിതയിലയാള് . അതെ എന്ന് ഞാന് . ഇപ്പോഴുണ്ടോ എന്നയാള് . മിക്കവാറും എന്നു ഞാന് . എന്റെ കവിതകള്‍ക്ക് മിക്കവാറും ഒരു incident ഉണ്ട്. മലയാളത്തിലെ പുതിയ കവികളില് പലര്‍ക്കും ഈ വഴിയല്ല വഴി.\n? യഥാര്‍ഥ ജീവിതാനുഭവങ്ങളില്‍നിന്ന് പുതിയ കവികള് അകലം പാലിക്കുന്നു എന്ന് ഇതിനര്‍ഥമുണ്ടോ?\nജീവിതസന്ദര്‍ഭങ്ങളെ പ്രതീകാത്മകമായി വളര്‍ത്തുന്ന കലയില് വൈലോപ്പിള്ളിയ്ക്കോ ഇടശ്ശേരിയ്ക്കോ ഉണ്ടായിരുന്ന സാമര്‍ഥ്യം പിന്നീടുള്ള കവികളില് കുറഞ്ഞുകുറഞ്ഞു വരുന്നതായി കാണാം.ആറ്റൂര് രവിവര്‍മയാണ് ഒരപവാദം. പക്ഷേ അദ്ദേഹം വളരെക്കുറച്ചേ എഴുതിയിട്ടുള്ളൂ.\n? മാഷിന്റെ പ്രസംഗവും കവിതപോലെ ധ്യാനാത്മകമാണ്. ഇതെങ്ങനെയാണ് രൂപപ്പെടുന്നത്\nപ്രസംഗമാണെങ്കിലും നോവലാണെങ്കിലും കവിതയാണെങ്കിലും എന്റെ ഏകകം വാക്യമാണ്. അതിനു കാരണം ഫലിതം പറയാന് ഞാന് കാണിച്ച ഒരു താല്പര്യമായിരുന്നിരിക്കണം. ഫലിതം പറയുന്നവര് കുറഞ്ഞ വാക്യങ്ങള് കൊണ്ട് പറയാനാണു ശ്രമിക്കുക. അല്ലെങ്കില് അതു വിഫലമാകും. ഫലിതത്തിന്റെ വിപരീതമാണല്ലോ അത്. ഫലിതം പറഞ്ഞ് ആളുകളെ രസിപ്പിക്കണം എന്ന ഒരു താല്പര്യം വളര്‍ന്നിട്ടാണ് എഴുത്തുകാരനാകുന്നത്. ആ വാക്യധ്യാനം ഞാന് തുടര്‍ന്നു പോന്നു. ഒരാളെയും മുഷിപ്പിക്കരുതെന്ന് അകമേ വിചാരിച്ചിരുന്നു.\n? പ്രഭാഷണത്തെ ഒരു കലയാക്കി മാറ്റിയ വ്യക്തിയായിരുന്നല്ലോ എം എന് വിജയന്\nവിജയന്‍മാഷ് അമ്പതു വര്‍ഷത്തോളം ഏറെക്കുറെ നിശ്ശബ്ദനായിരുന്നു. ഇക്കാലം മുഴുവന് സംഭരിച്ചുവച്ച ആശയങ്ങള് മനോഹരങ്ങളായ വാക്യങ്ങളിലൂടെ അനുസ്യൂതമായി ഒഴുകുകയായിരുന്നു, പത്തു വര്‍ഷത്തോളം. ഏറ്റവും പ്രബുദ്ധനായ സദസ്യനെ സൃഷ്ടിച്ച പ്രഭാഷകനായിരുന്നു അദ്ദേഹം. അദ്ദേഹം പ്രസംഗിക്കുന്ന കവിയായിരുന്നു, പ്രസംഗിക്കുന്ന ചിന്തകനായിരുന്നു. അദ്ദേഹത്തിന്റെ മൗലികമായ രൂപം പ്രഭാഷണമായിരുന്നു; ലേഖനമായിരുന്നില്ല. പ്രസംഗകലയിലേക്കു വരണമെന്ന് എന്നെ പ്രചോദിപ്പിച്ച ഒരാള് വിജയന്‍മാഷായിരുന്നു. വിജയന്‍മാഷിന്റെ പില്‍ക്കാല പ്രസംഗങ്ങളുടെ ഘടന ശിഥിലമായിരുന്നു. അടുത്ത വാക്യത്തിനു പകരം മറ്റൊരു വാക്യം മാഷ് പറഞ്ഞു. പ്രസംഗത്തിന് വളര്‍ച്ചയുണ്ടായില്ല.\n? അഴീക്കോടിന്റെ പ്രസംഗമോ\nഅഴീക്കോടിന്റെ പ്രസംഗം മിക്കവാറും ഒരു സന്ദര്‍ഭത്തില് വച്ചാണ് ആരംഭിക്കുക. സദസ്സുമായി സംവദിച്ച് ചിലപ്പോള് സരസമായി വളരുന്നു.\n? നമ്മുടെ ആനുകാലികങ്ങളില്‍നിന്ന് സാഹിത്യ പഠനങ്ങള് ,വിമര്‍ശനങ്ങള് എന്നിവ അപ്രത്യക്ഷമാകുന്നു. സാഹിത്യത്തെ അരികുചേര്‍ക്കുന്ന പ്രവണത എന്തുകൊണ്ടായിരിക്കാം?\nസാഹിത്യം മുഖ്യമാധ്യമമല്ലാതായി മാറി എന്നതാണ് ഒരു കാരണം. വാസ്തവത്തില് സാഹിത്യമാണ് മനുഷ്യന്റെ മുഖ്യ മാധ്യമം. സാഹിത്യമാണ് മതങ്ങളേയും ദൈവങ്ങളേയും സൃഷ്ടിച്ചത്. മതങ്ങളുടെയൊക്കെ ഭാഷാരൂപം മനോഹരങ്ങളായ സാഹിത്യമായിരുന്നു. ഭക്തനാണെന്നു പറയുമ്പോള് , സാഹിത്യത്തിലെ ഒരു കഥാപാത്രത്തിന്റെ ഭക്തനാണെന്നതാണ് സത്യം. നമ്മുടെ ഭാവുകത്വം രൂപപ്പെടുന്നത് സാഹിത്യം കൊണ്ടാണ്; സംഗീതം കൊണ്ടോ മറ്റൊരു കല കൊണ്ടുമോ അല്ല. ആ ഭാവുകത്വം എന്ന പരമ പ്രധാനമായ ഒന്ന് സൃഷ്ടിക്കുന്ന ഈ മാധ്യമത്തില് സമൂഹം അലസരായിത്തീരുന്നു. അങ്ങനെ അലസരായിത്തീരുമ്പോഴുണ്ടാകുന്ന മാധ്യമശോഷണത്തില് പെടുന്നതാണ് ഇപ്പറഞ്ഞ അരികുചേര്‍ക്കല് . സാഹിത്യത്തെ ഗാഢമായി സമീപിക്കുന്ന രീതി പുതിയ അക്കാദമിക് സമീപനംകൊണ്ടും നമുക്കു നഷ്ടമായി. സ്വയം പൂര്‍ണമായിട്ടുള്ള ഒരു കലയാണ് സാഹിത്യം. ജീവിതം കലയെ സൃഷ്ടിച്ചത്രതന്നെ കല ജീവിതത്തെയും സൃഷ്ടിച്ചിട്ടുണ്ട്. താന്‍താനാണാദ്യമെത്തിയത് എന്ന് സന്തോഷിച്ചിടത്തൊക്കെ എന്നേക്കാള് മുമ്പ് ഒരെഴുത്തുകാരന് എത്തിയിരുന്നു എന്ന് പിന്നീട് മനസ്സിലായി എന്ന് ഫ്രോയ്ഡ് പറയുന്നു. സാഹിത്യം പെരുവഴിയാക്കിയവയാണ് നമ്മുടെ വഴികള് . സ്വയം പൂര്‍ണമായിട്ടുള്ള ഒരു കലയാണ് നിരൂപണവും. എന്നാല് പുതിയ അക്കാദമിക് നിരൂപണങ്ങള് മറ്റുപല ലക്ഷ്യങ്ങള്‍ക്കു വേണ്ടി നിരൂപണത്തെ ഉപയോഗിക്കാന് തുടങ്ങി. പ്രയോജനവാദം കൊണ്ട് കലയുടെ പ്രാധാന്യം മങ്ങി. എം പി ശങ്കുണ്ണിനായരുടെ നിരൂപണങ്ങളൊക്കെ സ്വയംപൂര്‍ണമായ സാഹിത്യ നിരൂപണത്തിന്റെ ഉദാഹരണങ്ങളാണ്.\n? മാഷ് കവിയും നോവലിസ്റ്റും നിരൂപകനും സാംസ്കാരിക വിമര്‍ശകനുമാണ്. എന്നാല് ഏതെങ്കിലും ഒരു മേഖലയില് ഉറച്ചു നിന്നില്ലെങ്കില് മലയാളത്തില് പ്രശ്നമാണ്. വിദേശ സാഹിത്യത്തില് ഈ കുഴപ്പമില്ല. അവിടെ എഴുത്തുകാര് കവിതയും നോവലും നാടകവും തിരക്കഥയുമൊക്കെ ഒരേപോലെ എഴുതിക്കൊണ്ടിരിക്കും. മലയാളത്തില് , കള്ളികളില് ഒതുങ്ങിയില്ലെങ്കില് പ്രശ്നമുണ്ടാകുന്നതെന്തുകൊണ്ടാണ്\nരബീന്ദ്രനാഥ ടാഗോര് അറുപത്തിയേഴാമത്തെ വയസ്സിലാണ് ചിത്രകലയെ ഗൗരവമായെടുക്കാന് തുടങ്ങിയത്. അതിനുശേഷം അദ്ദേഹം വരച്ച രണ്ടായിരത്തിലേറെ ചിത്രങ്ങള് അടുത്തകാലത്താണ് കണ്ടെടുക്കപ്പെട്ടത്. ഇനി സാഹിത്യമല്ല എന്റെ മാധ്യമം എന്ന് മാധ്യമം മാറാനുള്ള സ്വാതന്ത്ര്യം ബംഗാളിലുണ്ടായിരുന്നു. നമ്മുടെ തൊട്ടയല്‍ദേശമായ തമിഴ്നാട്ടില് കവി നോവലും നാടകവും തിരക്കഥയുമെഴുതുന്നു. എന്നാല് മലയാളത്തില് ഇതു വലിയ പ്രശ്നമാണ്. നിങ്ങള് കവിയാണോ കഥാകൃത്താണോ നോവലിസ്റ്റാണോ എന്ന ചോദ്യം എനിക്കു നേരിടേണ്ടി വന്നിട്ടുണ്ട്. ജാതിപ്രശ്നം അതി രൂക്ഷമായതുകൊണ്ടുമാത്രമാണ് കേരളത്തില് ഇതുണ്ടായതെന്ന് ഞാന് വിചാരിക്കുന്നു. ആശാരി ആശാരിപ്പണി മാത്രമേ ചെയ്യാവൂ, തേപ്പുകാരന് തേപ്പുപണി മാത്രമേ ചെയ്യാവൂ എന്ന നിര്‍ബന്ധമാണിത്. അങ്ങനെയുള്ള ഒരു അമര്‍ത്തല് എന്റെ നേരെയും ഉണ്ടായിട്ടുണ്ട്. ആര്‍ക്കും അയാളുടെ മനസ്സിനിണങ്ങുന്ന രൂപം സൃഷ്ടിക്കാനും അതില് പ്രവര്‍ത്തിക്കാനുമുള്ള സ്വാതന്ത്ര്യം വേണ്ടതാണ്. വളരെ സാമ്പ്രദായികമായി ചിന്തിക്കുകയും വളരെ ആധുനികമാണെന്ന് നടിക്കുകയും ചെയ്യുന്ന ഇരട്ടമുഖമുള്ള ജനതയാണ് കേരളത്തിലേത്. അതിന്റെയൊക്കെ ഫലമാണ് ഇത്തരം ദുശ്ശാഠ്യങ്ങള് .\n? ഒളപ്പമണ്ണയും അക്കിത്തവും വൈലോപ്പിള്ളിയുമൊക്കെ മാഷിന്റെ ഇഷ്ട കവികളാണ്. ഭാവഗീതാത്മകതയും ആഖ്യാനാത്മകതയുമൊക്കെ കൂടുതലുള്ള ഇവരില്‍നിന്ന് മാഷടക്കമുള്ള പുതുകവികളുടെ കവിതയ്ക്കുള്ള മാറ്റം ഏതു തരത്തിലാണ്\nകവിതയില് ആഖ്യാനാത്മകത അനിവാര്യമായ ഘടകമൊന്നുമല്ല. കവിത പ്രതീകാത്മകമായ ഭാഷയാണ്. പ്രതീകാത്മകശേഷിയുള്ള വാക്യങ്ങള് ഏറെയുള്ളതുകൊണ്ടാണ് ഞാന് അക്കിത്തത്തെയും ഒളപ്പമണ്ണയെയുമൊക്കെ യഥാര്‍ഥത്തില് ഇഷ്ടപ്പെടാന് കാരണം. നങ്ങേമക്കുട്ടിയുടെ കഥയാല് വശീകരിക്കപ്പെട്ടുപോയതുകൊണ്ടല്ല, "പറന്നിട്ടും പറന്നിട്ടും കൊമ്പത്തെത്താത്ത കാക്കകള് കൂരിരുട്ടത്തു വീഴവേ" എന്നെല്ലാമുള്ള അതിശയകരമായ ഇമേജ് കണ്ടിട്ടാണ് ഞാന് ഒളപ്പമണ്ണയില് ആകൃഷ്ടനായത്. അതുപോലെ, "വജ്രം തുളച്ചിരിക്കുന്ന രത്നങ്ങള്‍ക്കുള്ളിലൂടെ ഞാന് കടന്നുപോന്നൂ ഭാഗ്യത്താല് വെറും നൂലായിരുന്നൂ ഞാന്" എന്നതുപോലുള്ള വാക്യങ്ങള് ആണ് അക്കിത്തത്തെ എന്റെ പ്രിയ കവിയാക്കിയത്. വാക്യത്തില് നിന്ന് വേര്‍പെട്ടു നില്‍ക്കുന്ന ഭംഗികളല്ല, കാവ്യത്തെ കൂടുതല് ഗാഢമാക്കുന്ന ഭാഷാ സിദ്ധികളാണവ. അവയാല് സമ്പന്നമാണവരുടെ കാവ്യങ്ങള് . ഇങ്ങനെ ഏതു കവിയേയും കാവ്യത്തേയും തള്ളി മുന്നോട്ടു നില്‍ക്കുന്ന കവിഞ്ഞ ഭാഷയാണ് കവിത. ഇത്തരം ഭാഷയുടെ ഒരു ആരാധകനാണു ഞാന് . അതാണു ഞാന് സൃഷ്ടിക്കാന് ശ്രമിക്കുന്നതും."മാമ്പഴം" വായിച്ചവരധികവും മാമ്പഴത്തിലെ കവിതയല്ല വായിച്ചിട്ടുള്ളത്, മാമ്പഴത്തിലെ കഥയാണ് കേട്ടിട്ടുള്ളത് എന്ന വലിയ പോരായ്മ ഈ ആഖ്യാനക്കമ്പം മറക്കുന്നു. വൈലോപ്പിള്ളിക്ക് അതില് വലിയ ദുഃഖവുമുണ്ടായിരുന്നു. കവി, തന്നെ അതിശയിക്കാന് വേണ്ടിയാണ്, അപ്രവചനീയനായിത്തീരാന് വേണ്ടിയാണ്, അപ്രാപ്യമായ ഒന്ന് സാക്ഷാല്‍ക്കരിക്കാന് വേണ്ടിയിട്ടാണ് ഭാഷയെ ആശ്രയിക്കുന്നത്. അയാളുടെ കാവ്യോപകരണങ്ങളില് ഒന്നു മാത്രമാണ് ആഖ്യാനം. ഈ ആഖ്യാനാത്മകത പൂര്‍ണമായും പുതിയ കവികളിലില്ല എന്നു നമുക്കു പറയാന് കഴിയില്ല. എന്നാലും ഒരു ഇമേജില് തൃപ്തിപ്പെട്ടു പോവുക എന്നത് പുതുകവികളുടെ ഒരു സ്വഭാവമല്ലേ എന്നു തോന്നാം. അവര്"തുള്ളി"പ്പോവുന്നുവോ? ഒളപ്പമണ്ണയുടേയും അക്കിത്തത്തിന്റെയും വൈലോപ്പിള്ളിയുടെയും ഓരോ കവിതയും ഒറ്റയ്ക്കു നില്‍ക്കാവുന്ന പല ഇമേജുകള്‍കൊണ്ട് സൃഷ്ടിക്കപ്പെട്ടതാണ്. അതിന്റെ ദാര്‍ഢ്യവും ഫലഭൂയിഷ്ഠതയും നമ്മളെ കൂടുതല് ആകര്‍ഷിക്കുന്നു.\n? പുതുകവിത തീരെച്ചെറിയ ഒച്ചകളാണ് കേള്‍പ്പിക്കുന്നതെന്നും അരാഷ്ട്രീയത അവയുടെ പൊതുസ്വഭാവമാണെന്നും വിമര്‍ശനങ്ങളുണ്ടല്ലോ..\nഅണ്ണാ ഹസാരെയെപ്പോലെ,രാഷ്ട്രീയപ്രവര്‍ത്തകനല്ലാത്ത ഒരാള് രാഷ്ട്രീയത്തെ നയിച്ചുകൊണ്ടിരിക്കുന്ന ഒരു കാലത്ത്, ഒരു പക്ഷേ "രാഷ്ട്രീയം"എന്നതിന്റെ നിര്‍വചനം വല്ലാതെ മാറാന് തുടങ്ങുകയാണ്. പുതുകവിതകളിലെ രാഷ്ട്രീയം പൂര്‍വനിര്‍വചിതമായ ഒരു രാഷ്ട്രീയമല്ല. രൂപപ്പെട്ടുകൊണ്ടിരിക്കുന്ന ഒരു രാഷ്ട്രീയ നിലപാടിന്റെ, വളരെ വ്യാപ്തിയേറിയ പല രാഷ്ട്രീയ നിലപാടുകളുടെ ചില പ്രകാശനങ്ങള് കൂടിയായിരിക്കാം അത്. എന്റെ കവിതകള് അരാഷ്ട്രീയമാണെന്ന് ഞാന് വിചാരിക്കുന്നില്ല."എത്ര വെള്ളം കോരിയിട്ടും ആനന്ദന് വന്നില്ല" എന്ന എന്റെ ഏറ്റവും ചെറിയ കവിതയില്‍പോലും വളരെ വലിയ രാഷ്ട്രീയബോധമുള്ള ഒരു മനസ്സിന്റെ ആവിഷ്കാരമുണ്ട്. മറ്റൊരാള് ഈ വാക്യമെഴുതിയാല് "കൊള്ളാം" എന്ന് ഞാന് ആസ്വദിക്കുന്നതുകൊണ്ടാണ് ഞാന് അത് നിലനിര്‍ത്തുന്നത്; പിന്നീട് വായനക്കാരനായിത്തീര്‍ന്ന എന്നെ തൃപ്തിപ്പെടുത്തിയതുകൊണ്ടാണ് അത് കവിതയാണെന്ന് ഞാനിപ്പോള് അംഗീകരിക്കുന്നത്. എന്നാലും കെ ജി ശങ്കരപ്പിള്ളയുടേതുപോലെയൊക്കെ വ്യാപ്തിയേറിയ ഒരു "ഇന്‍പുട്ട്" ,അനുഭവങ്ങളുടെ മാത്രമല്ല, അറിവുകളുടെയും ഒരു മഹാ പിന്തുണയുണ്ടാക്കാന് പുതിയ കവികള് ശ്രമിക്കുന്നുണ്ടോ എന്ന സംശയമെനിക്കുണ്ട്. വായനയുടെയും കാവ്യസംസ്കാരാര്‍ജനത്തിന്റെയുമൊക്കെ അഭാവം പലര്‍ക്കുമില്ലേ എന്നു ഞാന് സംശയിക്കുന്നു.\n? കടമ്മനിട്ടയേക്കാള് ആറ്റൂരിനേയും സച്ചിദാനന്ദനേക്കാള് കെ ജി എസിനെയുമാണ് ഇഷ്ടം എന്നു തോന്നുന്നു.\nതീര്‍ച്ചയായും. എന്റെയൊരു കാവ്യസംസ്കാരമാണ് സത്യത്തില് അതിനു കാരണം. ആറ്റൂര് കടമ്മനിട്ടയെ അതിജീവിക്കും എന്നതില് എനിക്കൊരു സന്ദേഹവുമില്ല. അത്ര സൂക്ഷ്മമായിട്ടെഴുതപ്പെട്ടതാണവ. തല്‍ക്കാലം വലിയൊരു ആരാധനയൊന്നും ആറ്റൂര്‍ക്കവിത നേടിയെടുത്തു എന്നു വരില്ലായിരിക്കാം. എന്നാല് അദ്ദേഹത്തിന്റെ അനുവാചകര് എന്നും കേരളത്തില് ഒരു ചെറു ന്യൂനപക്ഷമായി തുടര്‍ന്നുകൊണ്ടേയിരിക്കും. കടമ്മനിട്ട ഒരുപക്ഷേ വിസ്മരിക്കപ്പെട്ടു എന്നു വരാം. ഒരാവേശം മാറി എന്നു വരാം. "പുറപ്പെട്ടേടത്താണൊരായിരം കാതം, അവള് നടന്നിട്ടും" എന്നതുപോലെയുള്ള വാക്യങ്ങള് അനവധിയാണാറ്റൂരില് . ഇങ്ങനെ മുഴങ്ങാറില്ല എന്നെ സംബന്ധിച്ച് കടമ്മനിട്ട രാമകൃഷ്ണന് . കെ ജി ശങ്കരപ്പിള്ളയെക്കുറിച്ചാണെങ്കില് , ബുദ്ധിയുടെ ഒരു നീട്ടല് കൂടിയുണ്ട് സച്ചിദാനന്ദനെ അപേക്ഷിച്ച്; പ്രത്യേകിച്ചും പഴയ കവിതകളില് . സച്ചിദാനന്ദന് മലയാളത്തിലെ മികച്ച കവികളിലൊരാളാണ്. പക്ഷെ പൂര്‍ണധ്യാനം കവിതയുടെ എല്ലാ കോണിലുമെത്തിക്കാന് സച്ചിദാനന്ദനു സാധിക്കാറില്ല. അത്ഭുതകരമായ വാക്യങ്ങള് എഴുതിയിട്ടുള്ള കവിയാണദ്ദേഹം. സച്ചിദാനന്ദന്റെ ചില വാക്യങ്ങള് ഒരു പക്ഷെ കാവ്യങ്ങളെ അതിജീവിക്കും.\n? ഇത് ഭാഷയെ സംബന്ധിച്ച, വാക്യങ്ങളെ സംബന്ധിച്ച മൗലികവാദമല്ലേ?\nമൗലികവാദമല്ല. അക്കിത്തത്തിന്റെ വാക്യപര്യന്തമായ കാവ്യമാണ്, അല്ലാതെ "ഇരുപതാം നൂറ്റാണ്ടിന്റെ ഇതിഹാസ"ത്തിലെ, ഭാഷയ്ക്കതീതമായ ദര്‍ശന സങ്കീര്‍ണതയല്ല, ആ കാവ്യം എന്ന് ഓര്‍ക്കുക. ഭാഷയില് , വാക്യങ്ങളില് കുടികൊണ്ടു ഈ ദര്‍ശന സങ്കീര്‍ണത. ഭാഷ പ്രമേയവുമായി അവിഭക്തമായി ബന്ധപ്പെട്ടിരിക്കുന്നു കവിതയില് . മറ്റൊരു മാധ്യമത്തിലും അങ്ങനെയല്ല. കൂടുതല് മെച്ചപ്പെട്ട, തീവ്രമായ ഭാഷയാണ് കവിത. ബൈബിള് വാക്യങ്ങളൊക്കെ നാമിപ്പോഴും ഉദ്ധരിക്കുന്നുണ്ടെങ്കില് അത് ഭാഷയുടെ ശക്തി കൊണ്ടാണ്.\n? വായന പൊതുവെ കുറഞ്ഞു വരുകയാണല്ലോ. ചങ്ങമ്പുഴയ്ക്കും മറ്റും ഒരുപാട് വായനക്കാരെ സൃഷ്ടിക്കാന് കഴിഞ്ഞിരുന്നു.\nവായനയില്‍നിന്ന് അകന്നുപോയ തലമുറയെ തിരികെക്കൊണ്ടുവരാനുള്ള ശേഷി പുതിയ എഴുത്തുകാര്‍ക്കുണ്ടോ ചങ്ങമ്പുഴയുടെ കാലത്ത് മാത്രമല്ല, ഞങ്ങളൊക്കെ പഠിക്കുന്ന കാലത്ത് എഴുത്തുകാരെക്കുറിച്ച് നിരന്തരമായ ചര്‍ച്ചകളും മറ്റും നടന്നിരുന്നു. ആഴത്തിലുള്ള വായനയുമുണ്ടായിരുന്നു. എന്നാല് പിന്നീട് യുവാക്കള്‍ക്ക് വേറെയും ശ്രദ്ധാകേന്ദ്രങ്ങളുണ്ടെന്നു വന്നു. അതിലേക്ക് ആകര്‍ഷിക്കപ്പെട്ടു. ശക്തങ്ങളായ കൃതികള് , ശക്തങ്ങളായ മനസ്സുകളെ സൃഷ്ടിക്കുന്നവയുണ്ടായാല് വായനക്കാര് കൃതികളെത്തേടിയെത്തും. മറ്റെവിടെനിന്നും കിട്ടാത്തത് സാഹിത്യം നല്‍കിയാല് സാഹിത്യത്തെത്തേടി വായനക്കാര് വരും. സാഹിത്യം അങ്ങനെയാണ് അതിന്റെ ഇടം നേടിയത്. അതാണതിന്റെ നിലനില്പും.അന്യഥാ ആവിഷ്കരിക്കാനാവാത്തതിന്റെ മാധ്യമമാണത് നല്ല എഴുത്തുകാരില് . വായനക്കാരന് എന്നത് അഭിമാനകരമായ ഒരു "ഐഡന്റിറ്റി"യാകുന്നു അപ്പോള് . മറ്റൊരു വാഹനത്തില് സഞ്ചരിച്ചാലും എത്താനാവില്ല സാഹിത്യത്താല് എത്തിച്ചേരാനാവുന്ന സ്ഥലങ്ങളില് . താരതമ്യേന അവഗണിക്കപ്പെട്ട എഴുത്തുകാരനായിരുന്നു ഞാന് . എന്നാല് ഇന്നെനിക്ക് എന്റെ കൃതികളെക്കുറിച്ച് ഒരു എസ്എംഎസ് എങ്കിലും കിട്ടാത്ത ദിവസമില്ല.വായനയില്‍നിന്ന് "ആളുകള്" അകന്നുപോകുന്നുണ്ടാകാം,എന്നാല് "വായനക്കാര്" അകലുന്നില്ല.\n? ഹയര്‍സെക്കന്‍ഡറി വിദ്യാര്‍ഥികളുടെ പാഠപുസ്തകത്തില് മാഷിന്റെ "വെള്ള സോക്സിട്ട മുടിനാരുകള്" എന്ന ലേഖനം പഠിക്കാനുണ്ടല്ലോ.ഇതു നിമിത്തമായി ഹയര്‍സെക്കന്‍ഡറി തലത്തിലെ വിദ്യാര്‍ഥികളും അദ്ധ്യാപകരുമായി ഏറെ സംവദിക്കാന് ഇടവന്നിട്ടുണ്ടല്ലോ.ഈ അനുഭവ പശ്ചാത്തലത്തില് പുതിയ ക്യാമ്പസുകളെക്കുറിച്ച് എന്താണഭിപ്രായം\nകുട്ടികളെ വേണ്ടവിധത്തില് അഭിസംബോധന ചെയ്യാത്തതുകൊണ്ടുമാത്രമാണ് അവരില് ഗാഢമായ താല്പര്യങ്ങള് വളരാത്തത് എന്ന് ഞാന് വിചാരിക്കുന്നു. കവിതപോലെ ഭാവനയെ അഭിസംബോധന ചെയ്യുന്ന ഒരു രചനയാണ് ഭാഷാപരമായി "വെള്ള സോക്സിട്ട മുടിനാരുകള്".\nകുട്ടികളുടെ ഭാവനയെയും ധിഷണയെയും അഭിസംബോധന ചെയ്യുന്ന രചനകളുള്‍ക്കൊള്ളുന്ന ഒരു മികച്ച പാഠപുസ്തകമാണ് പ്ലസ്ടു പാഠ പുസ്തകം. ഈ പുസ്തകത്തിലെ "ഡീപ് ഹല്ലോ" കുട്ടികളെ സ്പര്‍ശിക്കുന്നു; പ്രചോദിപ്പിക്കുന്നു. പ്രചോദിപ്പിക്കുന്ന പാഠഭാഗങ്ങളും പ്രചോദിപ്പിക്കുന്ന അധ്യാപകരും ചേരുമ്പോള് ക്ലാസ്സുകള് സര്‍ഗാത്മകമാവും. കുട്ടികളിലെ കവിയും അവരിലെ ചിന്തകനും അവരിലെ പ്രബന്ധകാരനുമൊക്കെ എന്റര്‍ടെയ്ന് ചെയ്യപ്പെടുന്ന ഒരു സന്ദര്‍ഭം ഇതാ സൃഷ്ടിക്കപ്പെട്ടിരിക്കുന്നു എന്നു വന്നു. പുതിയ കാലത്ത് അത്തരം സന്ദര്‍ഭങ്ങളാണ് ആവശ്യം.\n? മലയാളത്തിന് പിഴ ചുമത്തുന്ന കാലമാണിത്. മാതൃഭാഷയെ പടിക്കു പുറത്താക്കുന്നതിന്റെ കാരണമെന്താവാം\nമലയാളം മാതൃഭാഷയായി പഠിക്കുന്ന വിദ്യാര്‍ഥിയാണ് കൂടുതല് നേടുന്നത് എന്ന സ്വാഭാവികമായ തിരിച്ചറിയല് മലയാളികള്‍ക്കുണ്ടാകുന്നതു വരെ ഇതു തുടരും. മാതൃഭാഷയോളം വലിയ ഒരു ഭാഷയും ഭൂമിയിലില്ല. ആ മാതൃഭാഷയില് പഠിക്കുക എന്നത് ഒരു ഭാഗ്യമാണ്. അത് ഒരപരാധമായിത്തീരുന്ന നാട് ജീവിക്കാന് കൊള്ളാത്ത നാടാണ്. അങ്ങനെയുള്ള നാടിന്റെ വൈകല്യങ്ങളെ നാം പരിശോധിച്ചു നോക്കേണ്ടതാണ്.\nഎന്റെ അഭിപ്രായത്തില് അഞ്ചാം ക്ലാസ്സുവരെ കുട്ടി മാതൃഭാഷ മാത്രം പഠിച്ചാല് മതി.മറ്റു ഭാഷകള് അതിനു ശേഷം പരിചയപ്പെട്ടാല് മതി. എല്ലാ പ്രകാശന രീതികളും വഴങ്ങേണ്ടത് മാതൃഭാഷ എന്ന മാധ്യമത്തിലൂടെയാണ്. മാതൃഭാഷയില് പഠിക്കുന്നത് അഹങ്കാരവും അഭിമാനവുമായി മാറേണ്ടതാണ്.\n? എല്ലാ അവയവങ്ങളും ലൈംഗികാവയവങ്ങളായിപ്പോകുന്ന സ്ത്രീകളെക്കുറിച്ച് മാഷെഴുതിയിട്ടുണ്ട്. കേരളത്തിലെ പുരുഷന്റെ നോട്ടങ്ങള്‍ക്കെന്തുപറ്റി\nഅങ്ങനെയല്ലാതാകാന് അയാള്‍ക്ക് ഒരു കാരണവുമില്ല. സിനിമയിലേയോ ടെലിവിഷനിലേയോ തെരുവോരത്തെയോ അയാള് കാണുന്ന ഓരോ ദൃശ്യവും അയാളെ പ്രേരിപ്പിക്കുന്നത് സ്ത്രീ ഇങ്ങനെ കേവലമായ ഒരു ശരീരമാണ് എന്നു ചിന്തിക്കാനാണ്. സ്ത്രീകളും അതിനെ പ്രോത്സാഹിപ്പിക്കുന്ന വിധത്തില് ശരീരമാത്രപ്രധാനമായ ഒരു ജീവിതം അഭിമാനത്തോടെ കൊണ്ടാടുന്ന കാഴ്ച നമ്മള് കാണുന്നു. എല്ലാ അവയവങ്ങളും ലൈംഗികാവയവങ്ങളായി മാറിയ ഒരു പരിതഃസ്ഥിതി കേരളത്തില് വന്നു ചേര്‍ന്നതുകൊണ്ട് അച്ഛന് പോലും മകളെ ഒരു ലൈംഗിക വിഭവമായി കാണുന്ന സ്ഥിതിയില് എത്തിക്കൊണ്ടിരിക്കുന്നു. സ്ത്രീ ശരീരം മാത്രമല്ല എന്ന ബോധം പുരുഷനില് മാത്രമല്ല സ്ത്രീയിലും സൃഷ്ടിക്കപ്പെടണം. കേരളത്തില് "ബ്യൂട്ടി മിത്ത്" ഫെമിനിസത്തെ പാടെ അട്ടിമറിച്ചിരിക്കുന്നു. " എന്ന് സ്ത്രീ കണ്ണാടി നോക്കാതിരിക്കാന് ധൈര്യം കാണിക്കുന്നുവോ അന്ന് അവള് പക്വതയുടെ ഒരു പടി പിന്നിടും" എന്ന് മാധവിക്കുട്ടി പറയുന്നു.\nകല്‍പ്പറ്റ നാരായണന് / പി സുരേഷ് ദേശാഭിമാനി വാരിക 22 ജനുവരി 2012\nLabels: അഭിമുഖം, സാഹിത്യം\nഈ അഭിമുഖത്തിലുടെ നാരായണ് മാഷ് എന്റെ പ്രിയപ്പെട്ട കവിയായി മാറുന്നു ..thanks


Celebrity Archives - Page 127 of 164 - Skylark Pictures\nമണിക്കൂറുകളോളം മീരയും ലോഹിയും സംസാരിക്കാൻ തുടങ്ങി; ഞങ്ങളുടെ ജീവിതത്തിൽ മീര ജാസ്മിൻ ഒരു പ്രശ്നമായി മാറി; ലോഹിതദാസിന്റെ ഭാര്യ പറയുന്നത് ഇതാണ്..!!\nകേരളത്തിലെ പത്തനംതിട്ട ജില്ലയിലെ തിരുവല്ലയിൽ ജോസഫ് ഫിലിപ്പിന്റെയും ഏലിയാമയുടെയും മകളായി 1984 മേയ് 15ന് ജനിച്ചു. യഥാർത്ഥ പേര് ജാസ്മിൻ മേരി ജോസഫ്. ജോർജ് എന്ന ഒരു സഹോദരൻ മീരാ ജാസ്മിനുണ്ട്.സ്കൂൾ വിദ്യാഭ്യാസം തിരുവല്ലയിലെ മാർ...\nയുവയെയും മൃദുലയെയും ഒന്നിപ്പിച്ചത് ഞാൻ; പക്ഷെ വിവാഹത്തിന് ക്ഷണിച്ചില്ല; രേഖ രതീഷിന്റെ വെളിപ്പെടുത്തൽ..!!\nമിനിസ്‌ക്രീനിലൂടെ മലയാളി പ്രേക്ഷകരുടെ മനസ്സിൽ കയറി പറ്റിയ താരങ്ങൾ ആയിരുന്നു മൃദുലയും യുവ കൃഷ്ണയും. ജൂലൈ എട്ടിനായിരുന്നു സീരിയൽ താരങ്ങളായ മൃദുലയുടെയും യുവ കൃഷ്ണയുടെയും വിവാഹം. കോവിഡ് മാനദണ്ഡങ്ങൾ പാലിച്ച് നടന്ന വിവാഹത്തിൽ കുടുംബാംഗങ്ങളും അടുത്ത...\nഒറ്റ വർഷം കൊണ്ട് തകർന്നുവീണ തന്റെ വിവാഹ ജീവിതത്തെ കുറിച്ച് ഓർഡിനറി ചിത്രത്തിലെ ചാക്കോച്ചന്റെ നായിക പറയുന്നു..!!\nമലയാളത്തിൽ കുഞ്ചാക്കോ ബോബന്റെ നായികയായി ഓർഡിനറി എന്ന ചിത്രത്തിൽ കൂടി അഭിനയ ലോകത്തിൽ അരങ്ങേറ്റം കുറിച്ച താരം ആണ് ശ്രിത ശിവദാസ്. പാർവതി എന്നായിരുന്നു താരത്തിന്റെ യഥാർത്ഥ പേര്. സുഗീത് ആയിരുന്നു ഓർഡിനറി സംവിധാനം ചെയ്തത്....\nഅമ്പിളി ദേവിയോട് വഴക്കും വിദ്വേഷവുമായിരുന്നു; വർഷങ്ങൾക്ക് ഇപ്പുറം അമ്പിളിദേവിയുടെ അമ്മ ചെയ്തത്; നവ്യ തുറന്ന് പറയുന്നു !!\nആലപ്പുഴ ജില്ലയിലെ മുതുകുളമാണ് നവ്യയുടെ സ്വദേശം. ടെലിക്കോം ഉദ്യോഗസ്ഥനായ ജെ.രാജുവും എം.എസ്.എം. ഹയർ സെക്കന്ററി സ്കൂൾ അദ്ധ്യാപികയായ വീണയുമാണ് നവ്യയുടെ മാതാപിതാക്കൾ. പത്താം ക്ലാസ്സിൽ പഠിക്കുമ്പോഴാണ് ഇഷ്ടം എന്ന സിനിമയിൽ അഭിനയിക്കുന്നത്. ചെറുപ്പത്തിലേ നൃത്തം അഭ്യസിച്ച...\nഎന്റെ അഭിനയ ജീവിതം മനഃപൂർവ്വം അവർ തകർത്താണ്; ഇപ്പോൾ ഡ്രൈവർ; കിഷോർ പീതാംബരന്റെ ഇപ്പോഴത്തെ അവസ്ഥ..!!\nമിനി സ്‌ക്രീനിൽ തിളങ്ങി നിന്ന നായകൻ ആയിരുന്നു കിഷോർ. മുന്നൂറോളം സീരിയലുകളിൽ അഭിനയിച്ച നടൻ. നായകമായും പ്രതിനായകനായും വില്ലൻ ആയും എല്ലാം സീരിയൽ ലോകത്തിലും അതുപോലെ തന്നെ സിനിമ ലോകത്തിലും തന്റേതായ മുഖം പതിപ്പിച്ച കിഷോർ...\nമൂന്നാം ഭർത്താവിന്റെ കരണം അടിച്ചു പൊളിച്ചു വീട്ടിൽ നിന്നും പുറത്താക്കി..വനിതാ വിജയകുമാറിന്റെ ജീവിതം ഇപ്പോൾ ഇങ്ങനെ..!!\nതമിഴ്, മലയാളം, തെലുങ്ക് ഭാഷാ ചിത്രങ്ങളിൽ ഒരുപോലെ തിളങ്ങിയ നടിയാണ് വനിത വിജയകുമാർ. അഭിപ്രായങ്ങള് മുഖം നോക്കാതെ തുറന്ന് പറയുന്നതിലൂടെ എന്നും വാര്‍ത്തകളില് നിറയുന്ന താരമാണ് വനിത വിജയകുമാര്. അതുകൊണ്ട് തന്നെ പലപ്പോഴും വിവാദ നായിക...\nജീവിതത്തിലെ ആ അപ്രതീക്ഷിത സംഭവം തളർത്തി കളഞ്ഞു; രണ്ടാം വിവാഹം കഴിക്കാൻ കാരണം; മങ്ക മഹേഷ് തുറന്ന് പറയുന്നു..!!\nഅയാള് എന്നെ നന്നായി തേച്ചിട്ട് പോയി, മോള്‍ക്കും എനിക്കും അത് ഷോക്കായി : ബിഗ് ബോസ്സിൽ പറഞ്ഞ ജാനിനെക്കുറിച്ചു തുറന്ന് പറഞ്ഞ് ആര്യ !!\nഅയാള് കഞ്ചാവ് വലിക്കുന്ന കാര്യം പോലും എനിക്ക് അറിയില്ലായിരുന്നു; വിവാഹമോചനത്തെ കുറിച്ച് ശ്വേത മേനോന് ഇതുവരെ പറയാത്ത കാര്യം !!\nമലപ്പുറം ജില്ലയിലെ വളാഞ്ചേരിയിൽ നിന്നുള്ള നാരായണകുട്ടി,ശാരതാമേനോൻ ദമ്പതികളുടെ മകളായി ചാണ്ഡിഗഡിലാണ് ശ്വേത ജനിച്ചത്. ശ്വേതയുടെ പിതാവ് ഇന്ത്യൻ വ്യോമസേനയിലായിരുന്നു ജോലി ചെയ്തിരുന്നത്. കോഴിക്കോടിലെ കേന്ദ്രീയ വിദ്യാലയത്തിലായിരുന്നു ശ്വേതയുടെ പഠനം. ആദ്യവിവാഹം ബോബി ബോസ്ലയുമായി. സിനിമയിൽ നിന്നും...\nPage 127 of 164« First‹ Previous123124125126127128129130131Next ›Last »


വീടുകൾക്ക് മോടി കൂട്ടാൻ തിരഞ്ഞെടുക്കാം മോഡേൺ ഫർണിച്ചറുകൾ. - Kolo\nഎല്ലാവർക്കും തങ്ങളുടെ വീട് മറ്റു വീടുകളിൽ നിന്നും വ്യത്യസ്തമായി ഇരിക്കണം എന്നതായിരിക്കും ആഗ്രഹം.\nഅതിനായി വൃത്തിയുടെ കാര്യത്തിലും, ഭംഗിയുടെ കാര്യത്തിലും പ്രത്യേക ശ്രദ്ധ നൽകുന്നതിനുള്ള വഴികളും അന്വേഷിക്കാറുണ്ട്.\nഒരു വീടിന് മോഡേൺ ലുക്ക് തരുന്നതിൽ വളരെയധികം പ്രാധാന്യ-മർഹിക്കുവയാണ്ഫർണിച്ചറുകൾ.\nകാലത്തിനനുസരിച്ച് ഫർണിച്ചറുകളുടെ രൂപത്തിലും നിറത്തിലുമെ ല്ലാം വളരെയധികം മാറ്റം വന്നിരിക്കുന്നു.\nപലപ്പോഴും ക്ലാസിക്,മോഡേൺ ശൈലികൾ സമന്വയിപ്പിച്ച് കൊണ്ടുള്ള ഫർണിച്ചറുകളാണ് പലരും തിരഞ്ഞെടുക്കാൻ ഇഷ്ടപ്പെടുന്നത്.\nകാഴ്ചയിൽ ഭംഗി തരിക മാത്രമല്ല പാരമ്പര്യത്തിന്റെ പ്രൗഢി കാത്തു സൂക്ഷിക്കുന്നതിലും ഫർണ്ണിച്ചറുകൾക്ക് ഒരു പ്രധാന സ്ഥാനം തന്നെയുണ്ട്.\nനമ്മുടെ നാടിന്റെ സമ്പന്നതയും പാരമ്പര്യവും നില നിർത്തുന്നതിൽ തേക്ക്, ഈട്ടി പോലുള്ള മരങ്ങളിൽ തീർത്ത ഫർണിച്ചറുകൾക്ക് പ്രത്യേകത നില നിർത്താൻ സാധിക്കുന്നു .\nവീടുകളെ മോടി പിടിപ്പിക്കുന്നതിനായി മോഡേൺ രൂപത്തിൽ വ്യത്യസ്ത വർണ്ണങ്ങളിലും പാറ്റേണിലുമുള്ള ഫർണിച്ചറുകൾ വിപണിയിൽ ലഭിക്കുന്നുണ്ട്.\nഒരു വീടിനെ മോഡേൺ രൂപത്തിൽ ആക്കി മാറ്റാനായി ഉപയോഗപ്പെടുത്താവുന്ന കുറച്ച് ഫർണിച്ചറുകളെ പറ്റി അറിഞ്ഞിരിക്കാം.\n1) കോഫീ ടേബിൾ\nവീട്ടിലേക്ക് വരുന്ന അതിഥികളെ സൽക്കരിക്കുന്നതിൽ കോഫി ടേബിളിന് ഉള്ള പങ്ക് അത്ര ചെറുതല്ല. മിക്കപ്പോഴും കാപ്പി പങ്കിട്ട് ആശയവിനിമയം നടത്താൻ ഏറ്റവും അനുയോജ്യമായ ഇടം കോഫി ടേബിൾ തന്നെയാണ്.\nവൃത്താകൃതിയിലും, ദീർഘചതുരാകൃതിയിലും മൾട്ടി പർപ്പസ് രീതിയിലും കോഫി ടേബിളുകൾ ഡിസൈൻ ചെയ്യാം.\nഇവയിൽ കുറച്ച് സങ്കീർണമായ കൊത്തുപണികൾ കൂടി നൽകുന്നതോടെ ലിവിങ് റൂം, ബെഡ് റൂം എന്നിവയ്ക്ക് അനുയോജ്യമായ രീതിയിൽ കോഫി ടേബിൾ തിരഞ്ഞെടുക്കാവുന്നതാണ്.\nമോഡേൺ രീതിയിലുള്ള മൾട്ടിപർപ്പസ് കോഫി ടേബിളുകൾ പ്രധാനമായും ട്രഷറർ ചെസ്റ്റ് ഉൾപ്പെടുത്തിക്കൊണ്ടാണ് നിർമ്മിക്കുന്നത്.\nഅതുകൊണ്ടുതന്നെ ഇവ വീടിന് ഒരു മോഡേൺ ലുക്ക് തരുന്നതിനോടൊപ്പം സ്ഥലം ലാഭിക്കാനുള്ള ഒരിടം എന്ന രീതിയിലും ഉപയോഗപ്പെടുത്താം.\n2) ജാപ്പനീസ് ബെഡുകൾ\nഅത്യാധുനിക രീതിയിൽ മിക്ക വീടുകളിലും ഇപ്പോൾ തിരഞ്ഞെടുക്കുന്നത് ജാപ്പനീസ് ബെഡുകൾ ആണ്. വളരെയധികം ലളിതമായ രീതിയിലാണ് ഇത്തരം ബെഡുകൾ ഡിസൈൻ ചെയ്തിട്ടുള്ളത്.\nഒരു താഴ്ന്ന പ്ലാറ്റ്ഫോം നൽകി അതിനുമുകളിൽ കൂടുതൽ പരപ്പ് തോന്നിക്കുന്ന രീതിയിലാണ് ജാപ്പനീസ് ബെഡിന്റെ ഡിസൈൻ.\nവളരെയധികം കട്ടിയുള്ള തടികൾ ഉപയോഗിച്ചാണ് കട്ടിൽ നിർമ്മിക്കുന്നത്.\nമോഡേൺ ലുക്ക് നൽകുക മാത്രമല്ല പലപ്പോഴും ഒരു അലങ്കാര വസ്തുവിനോട് ഉപമിക്കാവുന്ന രീതിയിലാണ് ഇത്തരം ബെഡുകൾ ഡിസൈൻ ചെയ്തീർക്കുന്നത്.\n3) ക്ലാസിക്കൽ മോഡൽ ആക്സന്റ് ചെയറുകൾ\nപഴമയും പുതുമയും ഒരുമിച്ച് വീട്ടിലേക്ക് കൊണ്ടു വരാൻ ആഗ്രഹിക്കുന്നവർക്ക് തിരഞ്ഞെടുക്കാവുന്ന ഒരു മികച്ച ഓപ്ഷൻ ആണ് ക്ലാസിക്കൽ മോഡൽ ആക്സന്റ് ചെയറുകൾ. കൊത്തു പണിക്ക് കൂടുതൽ പ്രാധാന്യം നൽകിക്കൊണ്ടാണ് കസേരകൾ ഡിസൈൻ ചെയ്തിട്ടുള്ളത്.\nആഡംബരത്തിന് കൂടുതൽ പ്രാധാന്യം നൽകിക്കൊണ്ട് കൊത്തുപണി കളോടൊപ്പം പ്രത്യേക വളയങ്ങൾ നൽകുന്നു. വ്യത്യസ്ത നിറങ്ങളിൽ തീർത്ത വളയങ്ങൾ കാഴ്ചയിൽ ഒറ്റനോട്ടത്തിൽ തന്നെ ആരെയും ആകർഷിക്കാൻ കഴിവുള്ളവയാണ്.\nരൂപഭംഗി കൊണ്ട് പലപ്പോഴും കസേരകൾക്ക് ചലിക്കാനുള്ള ശേഷി ഉണ്ടോ എന്നുപോലും നമ്മളിൽ തോന്നൽ ഉളവാക്കും. ഇത്തരം കസേരകൾ ലിവിങ് റൂം, ബെഡ്റൂം എന്നിവയ്ക്കായി കൂടുതൽ അനുയോജ്യമായ രീതിയിൽ തിരഞ്ഞെടുക്കാവുന്നതാണ്.\n4) ഐലൻഡ് കിച്ചണുകൾ\nവ്യത്യസ്ത രീതിയിലുള്ള കിച്ചണുകൾ ഇന്ന് വീട് നിർമാണത്തിൽ തിരഞ്ഞെടുക്കുന്നുണ്ട്. ഒരുകാലത്ത് അടുക്കളക്ക് വേണ്ടി ഒരു പ്രത്യേക മുറി തന്നെ സജ്ജീകരിച്ചു നൽകിയിരുന്നുവെങ്കിൽ ഇന്ന് അതിൽ നിന്നും തീർത്തും വ്യത്യസ്തമായി ഓപ്പൺ കിച്ചണുകൾ തിരഞ്ഞെടുക്കാൻ ഇഷ്ടപ്പെടുന്നവരാണ് മിക്ക ആളുകളും.\nവീട്ടിലെ കുടുംബാംഗങ്ങൾക്ക് സംസാരിച്ചു കൊണ്ട് ഭക്ഷണം പാചകം ചെയ്യാനുള്ള അവസരമൊരുക്കുകയാണ് ഓപ്പൺ കിച്ചണുകൾ.\nഎന്നാൽ ഇവയിൽ തന്നെ മോഡേൺ രീതിയിലുള്ള കിച്ചണുകൾ ആഗ്രഹിക്കുന്നവർക്ക് തിരഞ്ഞെടുക്കാവുന്ന ഓപ്ഷൻ ആണ് ഐലൻഡ് കിച്ചണുകൾ. റോ ടിംബർ ഉപയോഗപ്പെടുത്തി അക്രിലിക് ബാർ സ്തൂപങ്ങൾ നൽകിക്കൊണ്ടാണ് കിച്ചൻ ഡിസൈൻ ചെയ്യുന്നത്.\nപാരമ്പര്യത്തിന് വളരെയധികം പ്രാധാന്യം നൽകിക്കൊണ്ടുള്ള ഒരു ഡിസൈൻ ആയി ഐലൻഡ് കിച്ചണുകളെ കണക്കാക്കാം. അതുകൊണ്ടുതന്നെ ഇന്ത്യൻ വീടുകളിൽ അടുക്കള നിർമ്മാണത്തിന് തിരഞ്ഞെടുക്കാവുന്ന ഒരു മികച്ച രീതിയാണ് ഐലൻഡ് മോഡൽ കിച്ചണുകൾ. എന്നുമാത്രമല്ല വീടിന് ഒരു മോഡേൺ ലുക്ക് തരികയും ചെയ്യും.\n5) പ്രത്യേക ആകൃതിയിലുള്ള അലമാരകൾ\nമിക്ക വീടുകളിലും ഇന്റീരിയറിൽ ഉണ്ടാകുന്ന പ്രധാന പ്രശ്നമാണ് ആവശ്യത്തിന് സ്റ്റോറേജ് സ്പേസ് ഇല്ലാത്തത്. ഉള്ള സ്ഥലം നല്ല രീതിയിൽ ഉപയോഗപ്പെടുത്താതെ യും, ഡിസൈൻ ചെയ്ത പലഭാഗങ്ങളും പിന്നീട് ഉപയോഗപ്പെടുത്താൻ പറ്റാത്ത അവസ്ഥയും പല വീടുകളിലും ഉണ്ടാകാറുണ്ട്.\nഎന്നാൽ കബോർഡുകൾ നൽകുമ്പോൾ വ്യത്യസ്ത ഷേപ്പുകളിൽ സ്ഥലം കൃത്യമായ രീതിയിൽ ഉപയോഗപ്പെടുത്തിയാണ് ഡിസൈൻ ചെയ്ത് നൽകുന്നത് എങ്കിൽ സ്റ്റോറേജ് സ്പേസ് മാത്രമല്ല തരുന്നത് മറിച്ച് കാഴ്ചയിൽ കൂടുതൽ ഒരു മോഡേൺ ലുക്കും ലഭിക്കും .\nവളരെ കുറഞ്ഞ സ്ഥലങ്ങളിൽ സീലിംഗ് ടൈപ്പ് വാർഡ്രോബുകൾ, കോംപാക്ട് ടൈപ്പ് സ്റ്റോറേജ് എന്നിവ നൽകുന്നതിലൂടെ ബെഡ്റൂമുകൾ ക്ക് മോഡേൺ രീതി കൈവരിക്കാൻ സാധിക്കുന്നു.\nവീട് മോടി കൂട്ടുന്നതിലും,മോഡേൺ ആക്കുന്നതിലും ഫർണിച്ചറുകൾക്കുള്ള സ്ഥാനം ചെറുതല്ല. കാലത്തിന് അനുസൃതമായ മാറ്റങ്ങളാണ് ഫർണിച്ചറുകൾ തിരഞ്ഞെടുക്കുമ്പോഴും ആവശ്യമായിട്ടുള്ളത്.\nTagged Interior decoration, small bedroom furniture design


സിസ്റ്റർ ഡോ:ജൂഡിന് യുപി സർക്കാരിന്റെ ഝാൻസി റാണി വീര പുരസ്‌ക്കാരം – NEWS VISION\nമലയാറ്റൂർ:മലയാറ്റൂർ സ്വദേശിനി സിസ്റ്റർ ഡോ:ജൂഡിന് യുപി സർക്കാരിന്റെ പുരസ്‌ക്കാരം.ഝാൻസി റാണി വീര പുരസ്‌ക്കാരമാണ് സിസ്റ്റർ ജൂഡിന് ലഭിച്ച്.കഴിഞ്ഞ ദിവസം യുപി മുഖ്യമന്ത്രി യോഗി ആദിത്യനാഥ് പുരസ്‌ക്കാരം സമ്മാനിച്ചു.മലയാറ്റൂര് വെള്ളാനിക്കാരന് ഡോ. ദേവസിയുടെയും അന്നംകുട്ടിയുടെയും പത്ത് മക്കളില് ഒരാളാണ് സിസ്റ്റര് ജൂഡ്.നാൽപ്പതു വർഷത്തെ വൈദ്യ സേവനത്തിനാണ് പുരസ്‌ക്കാരം\nഡല്‍ഹിയിലെ ലേഡി ഹാര്‍ഡിങ് മെഡിക്കല് കോളേജില് നിന്ന് ഗൈനക്കോളജിയില് എം.ഡി. കഴിഞ്ഞിറങ്ങിയ സിസ്റ്ററിനെ 1977-ലാണ് മെഡിക്കല് സിസ്റ്റേഴ്‌സ് ഓഫ് സെന്റ് ജോസഫ് സന്ന്യാസ സമൂഹം ഉത്തര്‍പ്രദേശിലെ മൗവിലേക്ക് അയച്ചത്. കിഴക്കന് യു.പിയിലെ മൗ എന്ന ഗ്രാമത്തിലെ ഫാത്തിമ ഡിസ്‌പെന്‍സറിയിലേക്ക് സിസ്റ്റര് ഡോ. ജൂഡ് എത്തുമ്പോള് കിടക്കകളുള്ള ഒരു ആശുപത്രി പരിസരത്തെങ്ങും ഉണ്ടായിരുന്നില്ല.\nനിരക്ഷരരുടെ ഈ മേഖലയില് പിടിച്ചുപറിയും കൊള്ളയും വ്യാപകമായിരിന്നു. ഈ അന്തരീക്ഷത്തെ പ്രതീക്ഷയുടെ കേന്ദ്രമാക്കി മാറ്റുവാന് സിസ്റ്ററുടെ പ്രവര്‍ത്തനത്തിലൂടെ സാധ്യമാകുകയായിരിന്നു. ആദ്യകാലത്ത് ഏറ്റവും ഗുരുതരമാകുന്ന സ്ഥിതിയിലെ ഗ്രാമീണര് ആശുപത്രിയിലെത്തിയിരുന്നുള്ളൂവെന്ന് സിസ്റ്റര് വെളിപ്പെടുത്തി.\n382 രോഗികളെവരെ ഒരു ദിവസം നോക്കിയിട്ടുണ്ട്. ഇപ്പോള് 200 കഴിഞ്ഞാല് ബാക്കി അസിസ്റ്റന്റുമാര്‍ക്ക് കൈമാറുകയാണ് 76-കാരിയായ സിസ്റ്റര്.15 സിസേറിയന് ശസ്ത്രക്രിയകള് ചെയ്ത ദിവസുണ്ട്. ഇതുവരെ അമ്പതിനായിരത്തോളം ശസ്ത്രക്രിയകള് ചെയ്തിട്ടുണ്ടാവുമെന്ന് സിസ്റ്റര് പറയുന്നു.\nസാധാരണക്കാരുടെ പ്രദേശമായതിനാല് ചികിത്സാച്ചെലവുകള് വളരെക്കുറവാണ് അവിടെ. നിര്‍ധനര്‍ക്കും ആലംബഹീനര്‍ക്കും ഇടയില് ക്രിസ്തുവിന്റെ കരുണയുടെ സുവിശേഷം പ്രഘോഷിക്കുകയാണ് ഇന്ന് സിസ്റ്റര് ജൂഡ്. ടിന അംബാനിയുടെ നേതൃത്വത്തില് നല്‍കുന്ന സീനിയര് സിറ്റിസണ് അവാര്‍ഡ് സിസ്റ്റര് ജൂഡ് നേരത്തെ കരസ്ഥമാക്കിയിരിന്നു.


1 ആഹാബിന്നു ശമർയ്യയിൽ എഴുപതു പുത്രന്മാർ ഉണ്ടായിരുന്നു. യേഹൂ യിസ്രായേൽ പ്രഭുക്കന്മാർക്കും മൂപ്പന്മാർക്കും ആഹാബിന്റെ പുത്രപാലകന്മാർക്കും ശമർയ്യയിലേക്കു എഴുത്തുകളെ എഴുതി അയച്ചതു എന്തെന്നാൽ:\n2 നിങ്ങളുടെ യജമാനന്റെ പുത്രന്മാരും രഥങ്ങളും കുതിരകളും ഉറപ്പുള്ള പട്ടണവും ആയുധങ്ങളും നിങ്ങളുടെ കൈവശം ഉണ്ടല്ലോ.\n3 ആകയാൽ ഈ എഴുത്തു നിങ്ങളുടെ അടുക്കൽ എത്തിയ ഉടനെ നിങ്ങളുടെ യജമാനന്റെ പുത്രന്മാരിൽ ഉത്തമനും യോഗ്യനുമായവനെ നോക്കിയെടുത്തു അവന്റെ അപ്പന്റെ സിംഹാസനത്തിൽ ഇരുത്തി നിങ്ങളുടെ യജമാനന്റെ ഗൃഹത്തിന്നുവേണ്ടി യുദ്ധം ചെയ്‍വിൻ .\n4 അവരോ ഏറ്റവും ഭയപ്പെട്ടു: രണ്ടു രാജാക്കന്മാർക്കും അവനോടു എതിർത്തുനില്പാൻ കഴിഞ്ഞില്ലല്ലോ; പിന്നെ നാം എങ്ങനെ നിലക്കും എന്നു പറഞ്ഞു.\n5 ആകയാൽ രാജധാനിവിചാരകനും നഗരാധിപതിയും മൂപ്പന്മാരും പുത്രപാലകന്മാരും യേഹൂവിന്റെ അടുക്കൽ ആളയച്ചു: ഞങ്ങൾ നിന്റെ ദാസന്മാർ; ഞങ്ങളോടു കല്പിക്കുന്നതൊക്കെയും ഞങ്ങൾ ചെയ്യാം; ഞങ്ങൾ ഒരുത്തനെയും രാജാവാക്കുന്നില്ല; നിന്റെ ഇഷ്ടംപോലെ ചെയ്തുകൊൾക എന്നു പറയിച്ചു. അവൻ രണ്ടാമതും എഴുത്തു എഴുതിയതു: നിങ്ങൾ എന്റെ പക്ഷം ചേന്നു എന്റെ കല്പന കേൾക്കുമെങ്കിൽ നിങ്ങളുടെ യജമാനന്റെ പുത്രന്മാരുടെ തല നാളെ ഈ നേരത്തു യിസ്രെയേലിൽ എന്റെ അടുക്കൽ കൊണ്ടുവരുവിൻ .\n6 എന്നാൽ രാജകുമാരന്മാർ എഴുപതു പേരും തങ്ങളെ വളർത്തുന്ന നഗരപ്രധാനികളോടുകൂടെ ആയിരുന്നു.\n7 ഈ എഴുത്തു അവരുടെ അടുക്കൽ എത്തിയപ്പോൾ അവർ രാജകുമാരന്മാരെ എഴുപതുപേരെയും പിടിച്ചു കൊന്നു അവരുടെ തലകൊട്ടയിൽ ആക്കി യിസ്രെയേലിൽ അവന്റെ അടുക്കൽ കൊടുത്തയച്ചു.\n8 ഒരു ദൂതൻ വന്നു അവനോടു: അവർ രാജകുമാരന്മാരുടെ തലകൊണ്ടുവന്നിരിക്കുന്നു എന്നു അറിയിച്ചു. അവയെ പടിപ്പുരവാതിൽക്കൽ രണ്ടു കൂമ്പാരമായി കൂട്ടി രാവിലെവരെ വെച്ചേക്കുവിൻ എന്നു അവൻ കല്പിച്ചു.\n9 പിറ്റെന്നാൾ രാവിലെ അവൻ പുറത്തു ചെന്നുനിന്നു സർവ്വജനത്തോടും പറഞ്ഞതെന്തെന്നാൽ: നിങ്ങൾ നീതിമാന്മാർ; ഞാനോ എന്റെ യജമാനന്നു വിരോധമായി കൂട്ടുകെട്ടുണ്ടാക്കി അവനെ കൊന്നു കളഞ്ഞു; എന്നാൽ ഇവരെ ഒക്കെയും കൊന്നതു ആർ?\n10 ആകയാൽ യഹോവ ആഹാബ് ഗൃഹത്തെക്കുറിച്ചു അരുളിച്ചെയ്ത യഹോവയുടെ വചനങ്ങളിൽ ഒന്നും നിഷ്ഫലമാകയില്ല എന്നു അറിഞ്ഞുകൊൾവിൻ ; യഹോവ തന്റെ ദാസനായ ഏലീയാവുമുഖാന്തരം അരുളിച്ചെയ്തതു നിവർത്തിച്ചിരിക്കുന്നുവല്ലോ.\n11 അങ്ങനെ യേഹൂ യിസ്രെയേലിൽ ആഹാബ് ഗൃഹത്തിൽ ശേഷിച്ചവരെ ഒക്കെയും അവന്റെ സകല മഹത്തുക്കളെയും ബന്ധുക്കളെയും പുരോഹിതന്മാരെയും ആരും ശേഷിക്കാതവണ്ണം സംഹരിച്ചുകളഞ്ഞു.\n12 പിന്നെ അവൻ പുറപ്പെട്ടു ശമർയ്യയിൽ ചെന്നു വഴിയിൽ ഇടയന്മാർ രോമം കത്രിക്കുന്ന വീട്ടിന്നരികെ എത്തിയപ്പോൾ യോഹൂ\n13 യെഹൂദാരാജാവായ അഹസ്യാവിന്റെ സഹോദരന്മാരെ കണ്ടിട്ടു: നിങ്ങൾ ആർ എന്നു ചോദിച്ചു. ഞങ്ങൾ അഹസ്യാവിന്റെ സഹോദരന്മാർ; രാജാവിന്റെ മക്കളെയും രാജ്ഞിയുടെ മക്കളെയും അഭിവന്ദനം ചെയ്‍വാൻ പോകയാകുന്നു എന്നു അവർ പറഞ്ഞു.\n14 അപ്പോൾ അവൻ : അവരെ ജീവനോടെ പിടിപ്പിൻ എന്നു കല്പിച്ചു; അവർ അവരെ ജീവനോടെ പിടിച്ചു; അവരെ നാല്പത്തിരണ്ടുപേരെയും രോമം കത്രിക്കുന്ന വീട്ടിന്റെ കളത്തിങ്കൽവെച്ചു കൊന്നു; അവരിൽ ഒരുത്തനെയും ശേഷിപ്പിച്ചില്ല.\n15 അവൻ അവിടെനിന്നു പുറപ്പെട്ടപ്പോൾ തന്നെ എതിരേല്പാൻ വരുന്ന രേഖാബിന്റെ മകനായ യോനാദാബിനെ കണ്ടു വന്ദനം ചെയ്തു അവനോടു: എന്റെ ഹൃദയം നിന്റെ ഹൃദയത്തോടു ചേർന്നിരിക്കുന്നതുപോലെ നിന്റെ ഹൃദയം പരമാർത്ഥമായിരിക്കുന്നുവോ എന്നു ചോദിച്ചു. അതിന്നു യോനാദാബ് അതെ എന്നു പറഞ്ഞു. അങ്ങനെ എങ്കിൽ കൈ തരിക. അവൻ കൈ കൊടുത്തു; അവൻ അവനെ തന്റെ രഥത്തിൽ കയറ്റി.\n16 നീ എന്നോടുകൂടെ വന്നു യഹോവയെക്കുറിച്ചു എനിക്കുള്ള ശുഷ്കാന്തി കാൺക എന്നു അവൻ പറഞ്ഞു; അങ്ങനെ അവനെ രഥത്തിൽ കയറ്റി അവർ ഔടിച്ചു പോയി.\n17 ശമർയ്യയിൽ എത്തിയപ്പോൾ അവൻ ശമർയ്യയിൽ ആഹാബിന്നു ശേഷിച്ചവരെ ഒക്കെയും യഹോവ ഏലീയാവോടു അരുളിച്ചെയ്ത വചനപ്രകാരം ഒട്ടൊഴിയാതെ സംഹരിച്ചുകളഞ്ഞു.\n18 പിന്നെ യേഹൂ സകലജനത്തെയും കൂട്ടി അവരോടു: ആഹാബ് ബാലിനെ അല്പമേ സേവിച്ചുള്ളു; യേഹൂവോ അവനെ അധികം സേവിക്കും.\n19 ആകയാൽ ബാലിന്റെ സകലപ്രവാചകന്മാരെയും സകലപൂജകന്മാരെയും സകലപുരോഹിതന്മാരെയും എന്റെ അടുക്കൽ വരുത്തുവിൻ ; ഒരുത്തനും വരാതിരിക്കരുതു; ഞാൻ ബാലിന്നു ഒരു മഹായാഗം കഴിപ്പാൻ പോകുന്നു; വരാത്തവർ ആരും ജീവനോടിരിക്കയില്ല എന്നു കല്പിച്ചു; എന്നാൽ ബാലിന്റെ പൂജകന്മാരെ നശിപ്പിക്കത്തക്കവണ്ണം യേഹൂ ഈ ഉപായം പ്രയോഗിച്ചു.\n20 ബാലിന്നു ഒരു വിശുദ്ധസഭായോഗം ഘോഷിപ്പിൻ എന്നു യേഹൂ കല്പിച്ചു. അവർ അങ്ങനെ ഘേഷിച്ചു.\n21 യേഹൂ യിസ്രായേൽ ദേശത്തു എല്ലാടവും ആളയച്ചതുകൊണ്ടു ബാലിന്റെ സകല പൂജകന്മാരും വന്നു; ഒരുത്തനും വരാതിരുന്നില്ല; അവർ ബാലിന്റെ ക്ഷേത്രത്തിൽ കൂടി; ബാൽക്ഷേത്രം ഒരു അറ്റംമുതൽ മറ്റേ അറ്റംവരെ തിങ്ങിനിറഞ്ഞു.\n22 അവൻ വസ്ത്ര വിചാരകനോടു: ബാലിന്റെ സകലപൂജകന്മാർക്കും വസ്ത്രം കൊണ്ടുവന്നു കൊടുക്ക എന്നു കല്പിച്ചു. അവൻ വസ്ത്രം കൊണ്ടുവന്നു കൊടുത്തു.\n23 പിന്നെ യേഹൂവും രേഖാബിന്റെ മകനായ യോനാദാബും ബാലിന്റെ ക്ഷേത്രത്തിൽ കടന്നു ബാലിന്റെ പൂജകന്മാരോടു: ബാലിന്റെ പൂജകന്മാർ മാത്രമല്ലാതെ യഹോവയുടെ പൂജകന്മാർ ആരും ഇവിടെ നിങ്ങളോടുകൂടെ ഇല്ലാതിരിക്കേണ്ടതിന്നു തിരഞ്ഞു നോക്കുവിൻ എന്നു കല്പിച്ചു.\n24 അവർ ഹനനയാഗങ്ങളും ഹോമയാഗങ്ങളും കഴിപ്പാൻ അകത്തു ചെന്നശേഷം യേഹൂ പുറത്തു എണ്പതു പേരെ നിർത്തി: ഞാൻ നിങ്ങളുടെ കയ്യിൽ ഏല്പിക്കുന്ന ആളുകളിൽ ഒരുത്തൻ ചാടിപ്പോയാൽ അവന്റെ ജീവന്നു പകരം അവനെ വിട്ടയച്ചവന്റെ ജീവൻ ആയിരിക്കും എന്നു കല്പിച്ചു.\n25 ഹോമയാഗം കഴിച്ചുതീർന്നപ്പോൾ യേഹൂ അകമ്പടികളോടും പടനായകന്മാരോടും: അകത്തു കടന്നു അവരെ കൊല്ലുവിൻ ; ഒരുത്തനും പുറത്തു പോകരുതു എന്നു കല്പിച്ചു. അങ്ങനെ അവർ വാളിന്റെ വായ്ത്തലയാൽ അവരെ കൊന്നു; അകമ്പടികളും പടനായകന്മാരും അവരെ പുറത്തു എറിഞ്ഞുകളഞ്ഞു; ബാൽക്ഷേത്രത്തിന്റെ നഗരത്തിൽ ചെന്നു\n26 ബാൽക്ഷേത്രത്തിലെ സ്തംഭവിഗ്രഹങ്ങളെ പുറത്തു കൊണ്ടുവന്നു ചുട്ടുകളഞ്ഞു.\n27 അവർ ബാൽസ്തംഭത്തെ തകർത്തു ബാൽക്ഷേത്രത്തെ ഇടിച്ചു അതിനെ മറപ്പുരയാക്കിത്തീർത്തു; അതു ഇന്നുവരെ അങ്ങനെതന്നേ ഇരിക്കുന്നു.\n28 ഇങ്ങനെ യേഹൂ ബാലിനെ യിസ്രായേലിൽനിന്നു നശിപ്പിച്ചുകളഞ്ഞു.\n29 എങ്കിലും ബേഥേലിലും ദാനിലും ഉണ്ടായിരുന്ന പൊൻ കാളകൂട്ടികളെക്കൊണ്ടു യിസ്രായേലിനെ പാപം ചെയ്യുമാറാക്കിയ നെബാത്തിന്റെ മകനായ യൊരോബെയാമിന്റെ പാപങ്ങളെ യേഹൂ വിട്ടുമാറിയില്ല.\n30 യഹോവ യേഹൂവിനോടു: എനിക്കു ഇഷ്ടമുള്ളതു നീ നല്ലവണ്ണം അനുഷ്ഠിച്ചതുകൊണ്ടും എന്റെ ഹിതപ്രകാരം ഒക്കെയും ആഹാബ്ഗൃഹത്തോടു ചെയ്തതുകൊണ്ടും നിന്റെ പുത്രന്മാർ യിസ്രായേലിന്റെ രാജാസനത്തിൽ നാലാം തലമുറവരെ ഇരിക്കും എന്നു അരുളിച്ചെയ്തു.\n31 എങ്കിലും യേഹൂ യിസ്രായേലിന്റെ ദൈവമായ യഹോവയുടെ ന്യായപ്രമാണപ്രകാരം പൂർണ്ണമനസ്സോടെ നടക്കുന്നതിന്നു ജാഗ്രത കാണിച്ചില്ല; യിസ്രായേലിനെക്കൊണ്ടു പാപം ചെയ്യിച്ച യൊരോബെയാമിന്റെ പാപങ്ങളെ അവൻ വിട്ടുമാറിയതുമില്ല.\n32 ആ കാലത്തു യഹോവ യിസ്രായേലിനെ കുറെച്ചുകളവാൻ തുടങ്ങി; ഹസായേൽ യിസ്രായേലിന്റെ അതിരുകളിലൊക്കെയും അവരെ തോല്പിച്ചു.\n33 അവൻ യോർദ്ദാന്നു കിഴക്കു ഗാദ്യർ, രൂബേന്യർ, മനശ്ശേയർ എന്നിവരുടെ ദേശമായ ഗിലെയാദ് മുഴുവനും ജയിച്ചടക്കി അർന്നോൻ തോട്ടിന്നരികെയുള്ള അരോവേർ മുതൽ ഗിലെയാദും ബാശാനും തന്നേ.\n34 യേഹൂവിന്റെ മറ്റുള്ള വൃത്താന്തങ്ങളും അവൻ ചെയ്തതൊക്കെയും അവന്റെ സകലപരാക്രമപ്രവൃത്തികളും യിസ്രായേൽരാജാക്കന്മാരുടെ വൃത്താന്തപുസ്തകത്തിൽ എഴുതിയിരിക്കുന്നുവല്ലോ.\n35 യേഹൂ തന്റെ പിതാക്കന്മാരെപ്പോലെ നിദ്രപ്രാപിച്ചു; അവനെ ശമർയ്യയിൽ അടക്കം ചെയ്തു. അവന്റെ മകനായ യെഹോവാഹാസ് അവന്നു പകരം രാജാവായി.\n36 യേഹൂ ശമർയ്യയിൽ യിസ്രായേലിനെ വാണ കാലം ഇരുപത്തെട്ടു സംവത്സരം ആയിരുന്നു.


ലോക്സഭ തിരഞ്ഞെടുപ്പ്: ജനഹിതം തേടി കോഴിക്കോട്ട് 14 പേർ, വടകരയിൽ 12 പേർ\nHomeElectionലോക്സഭ തിരഞ്ഞെടുപ്പ്: ജനഹിതം തേടി കോഴിക്കോട്ട് 14 പേർ, വടകരയിൽ 12 പേർ\nകോഴിക്കോട്:നാമനിർദേശപത്രിക പിൻവലിക്കുന്നതിനുള്ള സമയം കഴിഞ്ഞപ്പോൾ മത്സരരംഗത്ത് കോഴിക്കോട് മണ്ഡലത്തിൽ 14 സ്ഥാനാർഥികൾ. വടകരയിൽ 12 പേരാണുള്ളത്. അപരന്മാരെ ഇറക്കുന്നതിൽ ഇരുമുന്നണികളും മുന്നിലാണെന്നും അന്തിമപ്പട്ടികയിൽ വ്യക്തം.\nകോഴിക്കോട്ട് യു.ഡി.എഫിന്റെ എം.കെ. രാഘവനെക്കൂടാതെ നാലു രാഘവൻമാർകൂടിയുണ്ട്. എൽ.ഡി.എഫിന്റെ എ. പ്രദീപ് കുമാറിനെപ്പോലെ മൂന്നു പ്രദീപുമാരുമുണ്ട്. എൻ.ഡി.എ. സ്ഥാനാർഥി പ്രകാശ്ബാബുവിന് അപരനായി ഒരു പ്രകാശ്ബാബു കൂടിയുണ്ട്.\nവടകരയിൽ യു.ഡി.എഫിന്റെ കെ. മുരളീധരന് അപരന്മാരായി രണ്ടു കെ. മുരളീധരന്മാരെ കാണാം. എൽ.ഡി.എഫിന്റെ പി. ജയരാജന് അപരനായി ജയരാജൻ പണ്ടാരപ്പറമ്പിൽ മത്സരിക്കുന്നുണ്ട്. അപരന്മാരിൽ മിക്കവരും വീട്ടുപേരോടുകൂടിയാണ് പത്രികയിൽ സ്ഥാനം നേടിയിരിക്കുന്നത്.\nകോഴിക്കോട്ടും വടകരയിലും ഓരോ സ്ഥാനാർഥികളാണ് പത്രിക പിൻവലിച്ചത്. വടകരയിൽ എസ്.ഡി.പി.ഐ. ഡമ്മി സ്ഥാനാർഥിയായ മുസ്തഫയും കോഴിക്കോട്ട് സ്വതന്ത്രനായ നസീർ അഹമ്മദുമാണ് പത്രിക പിൻവലിച്ചത്. എസ്.ഡി.പി.ഐ. സ്ഥാനാർഥി മുസ്തഫ കൊമ്മേരി പത്രിക പിൻവലിച്ചു എന്ന വാർത്ത പ്രചരിച്ചത് കുറെനേരം ആശയക്കുഴപ്പമുണ്ടാക്കി. മത്സരിക്കുന്ന 10 മണ്ഡലങ്ങളിൽ ഒരിടത്തും പത്രിക പിൻവലിച്ചിട്ടില്ലെന്ന് എസ്.ഡി.പി.ഐ. വ്യക്തമാക്കി.\nമൂന്നു മുന്നണികളെക്കൂടാതെ മറ്റ് രാഷ്ട്രീയകക്ഷികളും മത്സരരംഗത്തുണ്ട്. എസ്.ഡി.പി.ഐ., കമ്യൂണിസ്റ്റ് പാർട്ടി ഓഫ് ഇന്ത്യ മാർക്സിസ്റ്റ്-ലെനിനിസ്റ്റ് റെഡ് സ്റ്റാർ, നാഷണൽ ലേബർ പാർട്ടി എന്നിവയാണ് വടകരയിൽ മത്സരിക്കുന്നത്. കോഴിക്കോട്ട് എസ്.യു.സി.ഐ. കമ്യൂണിസ്റ്റ്, ബി.എസ്.പി. എന്നീ കക്ഷികൾക്ക് സ്ഥാനാർഥികളുണ്ട്. രണ്ടുമണ്ഡലങ്ങളിലായി 26 സ്ഥാനാർഥികളുള്ളതിൽ വനിത ആകെ ഒന്നുമാത്രം- കോഴിക്കോട്ട് മത്സരിക്കുന്ന നുസ്രത്ത് ജഹാൻ.


രാജസ്ഥാന് റോയല്‍സിന് എതിരായ മത്സരത്തിനിടെ ഗ്രൗണ്ടിലെത്തി അമ്പര്‍മാരോട് തര്‍ക്കിച്ച ചെന്നൈ നായകന് ധോനിയെ പിന്തുണച്ച് മുന് ഇന്ത്യന് നായകന് സൗരവ് ഗാംഗുലി. എല്ലാവരും മനുഷ്യരാണ് എന്നായിരുന്നു ധോണിക്ക് നേരെ ഉയരുന്ന വിമര്‍ശനങ്ങളെ പ്രതിരോധിച്ചു കൊണ്ട് ഗാംഗുലി പ്രതിരോധിക്കുന്നത്.\nഎല്ലാവരും മനുഷ്യരാണ്. മത്സരച്ചൂടാണ് അവിടെ ധോണിയില് കണ്ടത്. അത് അഭിനന്ദിക്കേണ്ടതായിരുന്നുവെന്നാണ് ഗാംഗുലിയുടെ വാക്കുകള്. ചെന്നൈ സൂപ്പര് കിങ്സിന്റെ ഇന്നിങ്സില്, നോബോള് നല്‍കാത്തതിനെ ചോദ്യം ചെയ്തായിരുന്നു ധോണി മൈതാനത്ത് ഇറങ്ങിയത്. ഔട്ടായതിന് ശേഷം കളിക്കാര് ക്രീസിലേക്കെത്തുന്നത് നിയമലംഘനമാണെന്നിരിക്കെയാണ് ധോണി ഗ്രൗണ്ടിലേക്കിറങ്ങിയതും, അമ്പയര്‍മാരോട് കയര്‍ത്തതും.\nഐപിഎല് കോഡ് ഓഫ് കണ്ടക്റ്റ് ലംഘിട്ട ധോണിക്ക് മാച്ച് ഫീയുടെ 50 ശതമാനം പിഴ വിധിക്കുകയും ചെയ്തു. ധോണിയുടെ നീക്കത്തിനെതിരെ ഇംഗ്ലണ്ട് മുന് നായകന് മൈക്കല് വോണ്, കമന്റേറ്റര് ഹര്‍ഷ ഭോഗ് ലെ എന്നിവരുമെത്തിയിരുന്നു. ഇന്ത്യയില് ധോണിക്ക് എന്തും ചെയ്യുവാന് അവകാശമുണ്ടോ എന്ന് ചോദിച്ചായിരുന്നു വിമര്‍ശനം. സംഭവത്തില് നിരവധി പേരാണ് താരത്തെ വിമര്‍ശിച്ച് രംഗത്തെത്തിയത്.\nChennai Super Kings Dhonis argument Ganguly Indian Premier League IPL 2019 rajasthan royals


സുന്നീ സന്ദേശം: കലക്ട്രേററ് മാര്‍ച്ചുകളില് വിദ്യാര്‍ത്ഥിരോഷമിരമ്പി\nകലക്ട്രേററ് മാര്‍ച്ചുകളില് വിദ്യാര്‍ത്ഥിരോഷമിരമ്പി\nവിദ്യാഭ്യാസരംഗത്തെ അപാകതകള്‍ക്കെതിരെ എസ്‌എസ്‌എഫ് സംസ്ഥാനത്തെ 13 ജില്ലകളില് സംഘടിപ്പിച്ച കലക്ട്രേററുമാര്‍ച്ചുകളില് വിദ്യാര്‍ത്ഥിരോഷം അണപൊട്ടി. സ്കൂള് പാഠപുസ്തകത്തിലെ മതവിരുദ്ധ പരാമര്‍ശങ്ങള് നീക്കം ചെയ്യുക, ഉപരിപഠനാവസരങ്ങള് വര്‍ധിപ്പിക്കുക, വിദ്യാഭ്യാസരംഗത്ത് മലബാറിനോടുള്ള അവഗണന അവസാനിപ്പിക്കുക എന്നീ ആവശ്യങ്ങളുന്നയിച്ച് സംഘടിപ്പിച്ച കലക്ട്രേററ് മാര്‍ച്ചുകള് അക്ഷരാര്‍ത്ഥത്തില് വിദ്യാഭ്യാസരംഗത്തെ കെടുകാര്യസ്ഥതകള്‍ക്കെതിരെ പ്രതിഷേധാഗ്നി പടര്‍ത്തി. സ്കൂള് ഏഴാംതരം സാമൂഹ്യശാസ്ത്രത്തിലെ 2? ാ‍ം അധ്യായത്തില് കൊടുത്ത പാഠഭാഗങ്ങളാണ് മതങ്ങളെയും മതസമൂഹങ്ങളെയും താറടിക്കുന്ന പരാമര്‍ശങ്ങളുള്ളത്. കുട്ടികളില് നിരീശ്വരത്വവും മതനിരാസവും വളര്‍ത്തുന്ന ഈ പാഠഭാഗങ്ങളും മുസ്ലിം കേരളത്തില് സ്പര്‍ധക്ക് തുടക്കമിട്ട മുസ്ലിം ഐക്യസംഘത്തെ മഹത്വവല്‍ക്കരിക്കുന്ന പരാമര്‍ശങ്ങളും പിന്‍വലിക്കണമെന്നാവശ്യപ്പെട്ടാണ് കലക്ട്രേററ് മാര്‍ച്ചുകള് സംഘടിപ്പിച്ചത്.\nവിദ്യാഭ്യാസരംഗത്ത് മലബാര് അനുഭവിക്കുന്ന വിവേചനവും അവഗണനയും അവസാനിപ്പിക്കണമെന്നും ഉപരിപഠനസൗകര്യങ്ങളും സംവിധാനങ്ങളും വര്‍ധിപ്പിക്കണമെന്നും കലക്ട്രേററ് മാര്‍ച്ചുകള് ആവശ്യപ്പെട്ടു. പാഠപുസ്തകത്തിലെ വിവാദപാഠഭാഗങ്ങള് നീക്കം ചെയ്യണമെന്നാവശ്യപ്പെട്ട് എസ്‌എസ്‌എഫ് സംസ്ഥാന വ്യാപകമായി സംഘടിപ്പിക്കുന്ന പ്രക്ഷോഭപരിപാടികളുടെ രണ്ടാം ഘട്ടത്തിന്റെ തുടക്കമായാണ് കലക്ട്രേററ് മാര്‍ച്ചുകള് നടന്നത്.\nകോഴിക്കോട്ട് നടന്ന കലകട്രേററ് മാര്‍ച്ച് സംസ്ഥാന പ്രസിഡന്റ് സയ്യിദ് മുഹമ്മദ് തുറാബ് അസ്സഖാഫി ഉദ്ഘാടനം ചെയ്തു. അബ്ദുറശീദ് കുററ്യാടി, പിവി അഹ്മദ് കബീര്, പിടിസി മുഹമ്മദലി മാസ്‌ററര് തുടങ്ങിയവര് സംസാരിച്ചു. എരഞ്ഞിപ്പാലം ജംഗ്ഷനില് നിന്നാരംഭിച്ച റാലിക്ക് അബ്ദുറശീദ് സഖാഫി, കബീര് എളേററില്, ശിഹാബുദ്ദീന് താത്തൂര്, അബ്ദുറശീദ് സഖാഫി കുട്ടോത്ത്, ഹംജദ് മാങ്കാവ് തുടങ്ങിയവര് നേതൃത്വം നല്‍കി.\nമലപ്പുറത്ത് ഐപിബി ഡയറക്ടര് എം മുഹമ്മദ് സ്വാദിഖ് ഉദ്ഘാടനം ചെയ്തു. ഊരകം അബ്ദുറഹ്മാന് സഖാഫി, എന്‍പി റസാഖ് സഖാഫി സംസാരിച്ചു. വാദിസലാം പരിസരത്ത് നിന്നാരംഭിച്ച റാലിക്ക് എന്‍പി റസാഖ് സഖാഫി, എം അബ്ദുല് മജീദ്, സയ്യിദ് സൈനുല് ആബിദ്, എംഎ നാസര് സഖാഫി, എഎ റഹീം, പിടി നജീബ്, സികെ ശക്കീര് നേതൃത്വം നല്‍കി.\nപാലക്കാട് സംസ്ഥാന ഡപ്യൂട്ടി പ്രസിഡന്റ് എംഎ നാസര് സഖാഫി ഉദ്ഘാടനം ചെയ്തു. എംവി സിദ്ദീഖ് സഖാഫി, ഉമര് ഓങ്ങല്ലൂര് സംസാരിച്ചു. മഞ്ഞക്കുളം മഖാം പരിസരത്ത് നിന്നാരംഭിച്ച റാലിക്ക് ഹാഫിസ് ഉസ്മാന് വിളയൂര്, സുബൈര് സഖാഫി, അഷ്‌റഫ് സഖാഫി, അശ്‌റഫ് അഹ്സനി, ടി അബ്ദുറഷീദ് നേതൃത്വം നല്‍കി.\nകാസര്‍കോട്ട് സംസ്ഥാന അസിസ്‌ററന്റ് പ്രസിഡന്റ് കെപി അബ്ദുസ്സമദ് അമാനി ഉദ്ഘാടനം ചെയ്തു. ഗവണ്‍മെന്റ് കോളജ് പരിസരത്ത് നിന്നാരംഭിച്ച റാലിക്ക് മൂസ സഖാഫി, മുഹമ്മദ് കുഞ്ഞി ഉലുവാര്, ഹനീഫ് പടുപ്പ്, അബ്ദുല്ലത്തീഫ് പള്ളത്തടുക്ക നേതൃത്വം നല്‍കി.\nകണ്ണൂരില് അബ്ദുല് ജലീല് സഖാഫി ഉദ്ഘാടനം ചെയ്തു. അബ്ദുറശീദ് സഖാഫി, ഷാജഹാന് മിസ്ബാഹി സംസാരിച്ചു. അല്‍അബ്‌റാര് പരിസരത്ത് നിന്നാരംഭിച്ച റാലിക്ക് സയ്യിദ് സുബൈര് തങ്ങള്, റശീദ് സഖാഫി, മുഹമ്മദ് പര്‍വീസ്, ഫൈളുര്‍റഹ്മാന് ഇര്‍ഫാനി, റഈസ് കണ്ണപുരം നേതൃത്വം നല്‍കി.\nവയനാട്ട് കല്‍പ്പററയില് മുഹമ്മദ് സഖാഫി പൂക്കോം ഉദ്ഘാടനം ചെയ്തു. ഫലാഹ് കോമ്പ്ലക്സ് പരിസരത്തുനിന്നാരംഭിച്ച റാലിക്ക് ഹസന് ലത്വീഫി, ജഅ്ഫര് ഓടത്തോട്, നിസാര് സഖാഫി, ഖാസിം പുളിഞ്ഞാല് നേതൃത്വം നല്‍കി.\nതൃശൂരില് സംസ്ഥാന അസിസ്‌ററന്റ് സെക്രട്ടറി എഎ ജഅ്ഫര് ഉദ്ഘാടനം ചെയ്തു. പികെ ബാവദാരിമി, കെഎസ് നൗഷാദ് സംസാരിച്ചു. പടിഞ്ഞാറെ കോട്ടയില് നിന്നാരംഭിച്ച റാലിക്ക് റാഫിദ് സഖാഫി അബ്ദുല് വഹാബ് സഅദി, റഫീഖ് ലത്വീഫി, പിഎസ്‌എ വഹാബ്, കുഞ്ഞി മുഹമ്മദ് സഖാഫി, ഹാഫിള് നൗഷാദ് നേതൃത്വം നല്‍കി.\nആലപ്പുഴയില് ഹാശിം സഖാഫി ഉദ്ഘാടനം ചെയ്തു. ജലാലുദ്ദീന് മദനി, ഷാഫി മഹ്ലരി സംസാരിച്ചു. മസ്താന് പള്ളി പരിസരത്ത് നിന്നാരംഭിച്ച റാലിക്ക് സഅദുദ്ദീന് മുസ്ലിയാര്, സയ്യിദ് ഹാരിസ് അറക്കല്, അഷ്‌റഫ് സഖാഫി താമരക്കുളം നേതൃത്വം നല്‍കി.\nഇടുക്കിയില് മുഹമ്മദലി സഖാഫി പുററാട് ഉദ്ഘാടനം ചെയ്തു. സയ്യിദ് ഹാമിദ് കോയ തങ്ങള്, സുബൈര് അഹ്സനി സംസാരിച്ചു. പൈനാവ് ജംഗ്ഷനില് നിന്നാരംഭിച്ച റാലിക്ക് അബ്ദുല് ഗഫാര് സഖാഫി, അബാസ് സഖാഫി, അബ്ദുസ്സലാം മിസ്ബാഹി, അജ്മല്, ഷറഫുദ്ദീന് തുടങ്ങിയവര് നേതൃത്വം നല്‍കി.\nപത്തനംതിട്ടയില് സംസ്ഥാന ജോയിന്റ് സെക്രട്ടറി എംഎച്ച് ശാനവാസ് ഉദ്ഘാടനം ചെയ്തു. സ്വലാഹുദ്ദീന് മദനി, അനസ് പൂവാലം പറമ്പ് സംസാരിച്ചു. കണ്ണങ്കര ജംഗ്ഷനില് നിന്നാരംഭിച്ച റാലിക്ക് ശിയാസ് ജൗഹരി സുധീര് വഴിമുക്ക്, എച്ച് നിയാസ്, നിസാര് നേതൃത്വം നല്‍കി.\nകൊല്ലത്ത് പിഎ മുഹമ്മദ് കുഞ്ഞി ഉദ്ഘാടനം ചെയ്തു. സിറാജ് കൊട്ടുകാട്, എസ്‌ആര് ഫൈസല് സംസാരിച്ചു. കൊല്ലം റസ്‌ററ് ഹൗസില് നിന്നാരംഭിച്ച റാലിക്ക് സയ്യിദ് അബ്ദുറഹിമാന് ബാഫഖി, അന്‍സറുദ്ദീന്, അന്‍സാര് കൊല്ലം തുടങ്ങിയവര് നേതൃത്വം നല്‍കി.\nതിരുവനന്തപുരത്ത് മുഹമ്മദ് ഫാറൂഖ് നഈമി ഉദ്ഘാടനം ചെയ്തു. സിദ്ദീഖ് ബാഖവി, മാഹിന് ബീമാപള്ളി സംസാരിച്ചു. പാളയം രക്തസാക്ഷി മണ്ഡപത്തില് നിന്നാരംഭിച്ച റാലിക്ക് സിദ്ദീഖ് സഖാഫി, നാസര് സഖാഫി, മുഹമ്മദ് ജാസിം, സനൂജ് വഴിമുക്ക്, അന്‍വര്, റിയാസ് തുടങ്ങിയവര് നേതൃത്വം നല്‍കി. 12/06/08\nreprot by ജമാല് കരുളായി\nPosted by Prachaarakan -പ്രചാരകൻ at 5:16 PM\nLabels: എസ്.എസ്.എഫ്, കലക്ടറേറ്റ് മാര്‍ച്ച്, വിദ്യഭ്യാസ പരിഷ്കാരം


ചുവരെഴുത്തുകൾ: മാഗി ആശങ്കപ്പെടുത്തുന്ന വാർത്തകൾ\n1999-2000 കാലഘട്ടത്തിൽ ആണ് എറണാകുളത്ത് ബാന്ര്ജി റോഡിൽ ഉള്ള ചിയാങ് എന്ന ചൈനീസ് ഫുഡ്സ് റസ്റ്റോറന്റിൽ നിന്നും ആദ്യമായി നൂഡിൽസും, ചില്ലി ഗോപിയും, ചില്ലി പോർക്കും, അതുപോലുള്ള മറ്റ് ചൈനീസ് വിഭവങ്ങളും കഴിക്കുന്നത്. ചിയാങിനെ പരിചയപ്പെടുത്തുന്നത് സുഹൃത്തായ തോമസ് ആണ്. അന്നും ചൈനീസ് ഫാസ്റ്റ് ഫുഡ്സിൽ ആരോഗ്യത്തിനു ഹാനികരമായ ചില രാസപദാർത്ഥങ്ങൾ ചേർക്കുന്നുണ്ടെന്ന് അറിയാമായിരുന്നു. അതിനാൽ തന്നെ ഭക്ഷണം ഓർഡർ ചെയ്യുമ്പോഴെ കൃത്രിമ നിറങ്ങളും മറ്റും കഴിവതും ഒഴിവാക്കണം എന്നൊരു നിർദ്ദേശവും നൽകുമായിരുന്നു. ചൈനീസ് വിഭവങ്ങളുടെ സ്വാദ് അന്നും ഇഷ്ടമായിരുന്നു എങ്കിലും മാസത്തിൽ രണ്ട് തവണ എന്നതിൽ അധികമൊന്നും ചൈനീസ് വിഭവങ്ങൾ കഴിക്കുമായിരുന്നില്ല.\nഇന്ന് കൊച്ചുകുട്ടികൾ മുതൽ മുതിർന്നവർ വരെ പലരുടേയും ഇഷ്ടഭക്ഷണമാണ് നൂഡിൽസ്. പാക്കറ്റുകളിൽ വരുന്ന രണ്ടുമിനിറ്റുകൊണ്ട് തയ്യാറാക്കാവുന്ന ഇൻസ്റ്റന്റ് നൂഡിൽസാണ് പല കുട്ടികൾക്കും പ്രഭാതഭക്ഷണവും ഉച്ചഭക്ഷണവും എല്ലാം. നിർമ്മാതാക്കൾ വളരെ ആരോഗ്യപ്രദമാണെന്ന് അവകാശപ്പെടുന്നതിനാലും രുചികരമായ, പാചകം ചെയ്യാൻ വളരെ എളുപ്പമായ ഒരു വിഭവം എന്ന രീതിയിലും എളുപ്പത്തിൽ ലഭ്യമാവുന്ന ഒന്നായതിനാലും ഇത് ഇന്ന് ഞാൻ ഉൾപ്പടെ പലർക്കും ഇഷ്ടവിഭവമായി മാറിയിരിക്കുന്നു. എന്നാൽ കഴിഞ്ഞ രണ്ടാഴ്ചകളായി വിവിധ മാധ്യമങ്ങളിൽ നൂഡിൽസിനെ കുറിച്ച് പുറത്തുവരുന്ന ചില വാർത്തകൾ ആശങ്കപ്പെടുത്തുന്നതാണ്. നിലവിൽ വാർത്തകൾ പുറത്തുവരുന്നത് Nestle India Limited ഉല്പാദിപ്പിക്കുന്ന Maggi എന്ന ഇൻസ്റ്റന്റ് നൂഡിൽസിൽ അപകടകരമായ അളവിൽ കണ്ടെത്തിയ രാസവസ്തുക്കളെ കുറിച്ചാണ്. ഉത്തർപ്രദേശിലെ ലഖ്നൗ Food Safety and Drug Administration മാഗിയുടെ ഏതാനും ചില സാമ്പിളുകളിൽ നടത്തിയ പഠനം വെളിവാക്കുന്നത് അവർ പരിശോധിച്ച സാമ്പിളുകളിൽ മോണോ സോഡിയം ഗ്ലൂട്ടാമേറ്റ് (Mono Sodium Glutamate / MSG), ലെഡ് എന്നീ രാസപദാർത്ഥങ്ങളുടെ അളവ് അപകടകരമായ രീതിയിൽ കൂടുതൽ ആണെന്നാണ്.\nMono Sodium Glutamate (MSG) പ്രകൃതിയിൽ സുലഭമായുള്ളതും ചില പച്ചക്കറികളിലും ഫലവർഗ്ഗങ്ങളിലും പ്രകൃത്യാടങ്ങിയിട്ടുള്ളതുമായ, ശരീരത്തിന് അവശ്യം വേണ്ടാത്ത അമിനോ ആസിഡ് ആണ്. ഇത് കൂടാതെ ചൈനീസ് ഫുഡിലും മറ്റും ഭക്ഷണത്തിന്റെ രുചി വർദ്ധിപ്പിക്കുന്നതിനായി എം എസ് ജി ചേർക്കുകയും ചെയ്യുന്നു. ഇതിന്റെ അമിതമായ ഉപഭോഗം ഉണ്ടാക്കുന്ന ആരോഗ്യപ്രശ്നങ്ങൾ സംബന്ധിച്ച് വിദഗ്ദ്ധർക്കിടയിൽ ഇപ്പോഴും തർക്കം നിലനിൽക്കുന്നു എന്നാണ് ചില സൈറ്റുകൾ നൽകുന്ന വിവരങ്ങളിൽ നിന്നും ഞാൻ മനസ്സിലാക്കുന്നത്. മാഗിയിൽ കണ്ടെത്തിയ എം എസ് ജി യുടെ അളവ് എത്രയാണെന്നോ, ഇന്ത്യയിൽ ഭക്ഷ്യവസ്തുക്കളിൽ ചേർക്കാവുന്ന എം എസ് ജിയുടെ അനുവദനീയമായ അളവ് എത്രയാണെന്നോ ഈ വാർത്ത റിപ്പോർട്ട് ചെയ്ത മാദ്ധ്യമങ്ങളിൽ കണ്ടില്ല. തങ്ങളുടെ ഉല്പന്നങ്ങളിൽ എം എസ് ജി കണ്ടെത്തിയ വാർത്തിയെ തുടർന്ന് Nestle India Limited പുറത്തിറക്കിയ പ്രസ്താവനയിൽ ഇപ്രകാരം പറയുന്നു.\nWe are aware of reports that tests by the local authorities have detected Monosodium Glutamate (MSG) inasample of MAGGI Noodles and that they are continuing their investigation. We have submitted product samples to an independent accredited laboratory and will share the results with the authorities.We do not add MSG to our MAGGI Noodles sold in India and this is stated on the concerned product. However, we use hydolysed groundnut protein, onion powder and wheat flour to make MAGGI Noodles sold in India, which all contain glutamate. We believe that the authorities’ tests may have detected glutamate, which occurs naturally in many foods.\nരണ്ടാമതായി മാഗിയിൽ കണ്ടെത്തിയ ഘടകം ലെഡ് ആണ്. ലെഡിന്റെ ഉപഭോഗം സംബന്ധിച്ച് ആർക്കും തർക്കമുള്ളതായി അറിവില്ല. ലഡ് ശരീരത്തിന് ഹാനികരമായ പദാർത്ഥം ആണെന്നതിൽ എല്ലാവർക്കും ഒരേ അഭിപ്രായമാണ്. ആരോഗ്യത്തിന് ഹാനികരം അല്ലാത്ത ഒരു പരിധി എന്ന് നിശ്ചയിക്കപ്പെട്ടിരിക്കുന്നത് 0.5 - 2.5ppm (parts per million) എന്ന അളവിൽ ആണ്. എന്നാൽ മാഗിയിൽ പരിശോധിക്കപ്പെട്ട സാമ്പിളുകളിൽ ഇതിന്റെ അളവ് 17.2ppm ആയിരുന്നു എന്നാണ് മാദ്ധ്യമറിപ്പോർട്ടുകൾ. അതായത് അനുവദനീയമായ പരമാവധി അളവിനേക്കാൾ7മടങ്ങ്. ഇത് തീർച്ചയായും ആശങ്കപ്പെടുത്തുന്നു. ഭക്ഷണപദാർത്ഥങ്ങളിലൂടെ അമിതമായ അളവിൽ ലെഡ് ശരീരത്തിൽ എത്തുന്നത് ഉയർന്ന രക്തസമ്മർദ്ദം, പേശികളുടെ ബലക്കുറവ്, കേൾവിയും കാഴ്ചയും കുറയ്ക്കുക എന്നിങ്ങനെ പല ഗുരുതരമായ ആരോഗ്യപ്രശ്നങ്ങളും ഉണ്ടാക്കുന്നു. തങ്ങളുടെ ഉല്പന്നത്തിൽ ലെഡിന്റെ സാന്നിദ്ധ്യം അമിതമായ അളവിൽ കണ്ടെത്തിയതിനെ കുറിച്ച് Nestle അഭിപ്രായപ്പെടുന്നത് ഇപ്രകാരമാണ്.\nഈ വാർത്തകൾ എല്ലാം ഇന്ന് വിപണിയിൽ ലഭ്യമായ നിരവധി ഇൻസ്റ്റന്റ് നൂഡിൽസിൽ ഒന്നുമാത്രമായ മാഗി എന്ന ഉല്പന്നത്തെ കുറിച്ച് മാത്രമാണ് പറയുന്നത്. സമാനമായ നിരവധി ഉല്പന്നങ്ങളിൽ ഇത്തരത്തിലുള്ള അപകടകരമായ പദാർത്ഥങ്ങളുടെ സാന്നിദ്ധ്യം ഉണ്ടോ എന്ന് പരിശോധനകൾ നടത്തിയതായി പറയുന്നില്ല. അതിനാൽ തന്നെ ഇത് ഒരു ഉല്പന്നത്തെ മാത്രം ലക്ഷ്യം വെച്ചുള്ള പ്രചാരണമാണോ എന്നും സംശയം ഉണ്ട്. 2013-ൽ മാഗി വിപണിയിൽ എത്തിച്ച ഒരു പ്രത്യേക ബാച്ചിലെ സാമ്പിൾ പരിശോധനയിൽ ആണ് ഇപ്പോൾ പുറത്തുവരുന്ന കണ്ടെത്തലുകൾ ഉള്ളത്. ആ ബാച്ചിന്റെ സുരക്ഷിതമായ ഉപയോഗകാലാവധി കഴിഞ്ഞതിനാൽ ആ ബാച്ചിൽ പെടുന്ന ഉല്പന്നങ്ങൾ ഇപ്പോൾ വിപണിയിൽ ഇല്ലെന്നാണ് Nestle അവകാശപ്പെടുന്നത്. ഈ കണ്ടെത്തലിന്റെ പശ്ചാത്തലത്തിൽ കേരളം ഉൾപ്പെടെ പല സംസ്ഥാനങ്ങളിലും മാഗിയിലെ രാസഘടകങ്ങൾ സംബന്ധിക്കുന്ന പരിശോധനകൾ ആരംഭിച്ചു കഴിഞ്ഞു. മാഗി പൂർണ്ണമായും നിരോധിക്കണം എന്ന ചില ആവശ്യങ്ങളും പല ഭാഗത്തുനിന്നും ഉയർന്നുകേൾക്കാൻ തുടങ്ങിയിട്ടുണ്ട്. ഒരു പക്ഷെ അതാവില്ലെ ഇപ്പോൾ പുറത്തുവരുന്ന റിപ്പോർട്ടുകൾക്കും അതിനു നൽകുന്ന വ്യാപകമായ പ്രചാരണത്തിനു പിന്നിലും എന്ന് സംശയിക്കുന്നതിൽ തെറ്റില്ലെന്നാണ് എന്റെ അഭിപ്രായം.\nഇനി മറ്റൊരു പരിശോധനാഫലം കൂടി നോക്കാം. അഹമ്മദാബാദ് കേന്ദ്രമായ ഒരു Consumer Education Research Society 15 ബ്രാന്റുകളിൽ നടത്തിയ പഠനത്തെ അടിസ്ഥാനമാക്കി ഇന്ത്യാടുഡെ 2012-ൽ പ്രസിദ്ധീകരിച്ച ഒരു റിപ്പോർട്ടിലേതാണ് ഈ പരാമർശങ്ങൾ. അവർ പരിശോധനയ്ക്ക് വിധേയമാക്കിയ മാഗി, ടോപ്പ് റാമൻ, ക്നോർ, ഫൂഡിൽസ്, യെപ്പി എന്നിങ്ങനെ വിവിധ ബ്രാന്റുകൾ ആണ്. പരിശോധയ്ക്ക് വിധേയമാക്കിയ എല്ലാ ബ്രാൻഡുകളിലും ഉയർന്ന് അളവിൽ സോഡിയം, കൊഴുപ്പ്, എന്നിവ കണ്ടെത്തി. എല്ലാത്തിലും നാരുകൾ വളരെ കുറവും ആയിരുന്നു. എല്ലാ ബ്രാൻഡുകളിലും ഉണ്ടായിരുന്ന് സോഡിയത്തിന്റെ അളവ് ശരാശരി 100ഗ്രാമിൽ 821മില്ലി ഗ്രാം എന്ന തോതിൽ ആയിരുന്നു. ഇത് സുരക്ഷിതമായ അളവിനേക്കാൾ വളരെ ഉയർന്നതാണെന്ന് പറയപ്പെടുന്നു. ഏറ്റവും കൂടുതൽ സോഡിയം ഉണ്ടായിരുന്നത് Knor Soupy Noodles-ൽ ആണ് 1943മില്ലി ഗ്രാം. അന്ന് ഏറ്റവും കുറവ് സോഡിയം കണ്ടെത്തിയത് Maggi Meri Masala-യിൽ ആയിരുന്നു 821 മില്ലി ഗ്രാം.\nഈ വിഷയത്തിൽ എന്റെ അഭിപ്രായം ഇതാണ്. ഇതുപോലെ പാക്ക് ചെയ്തുവരുന്ന ഇൻസ്റ്റന്റ് ഫുഡ്സിൽ എല്ലാത്തിലും പൊതുവായി ആരോഗ്യത്തിനു ഹാനികരമാവുന്ന രാസഘടകങ്ങൾ കണ്ടെത്താൻ സാധിക്കും. എന്നാൽ അത്തരത്തിൽ സമഗ്രമായ പരിശോധനനകൾ നടത്താതെ ഏതെങ്കിലും ഒരു പ്രത്യേക ബ്രാന്റിനെ മാത്രം ലക്ഷ്യം വെച്ചുള്ള ഇത്തരം പ്രചരണങ്ങൾ സദുദ്ദേശപരമാണെന്ന് ഞാൻ കരുതുന്നില്ല.\nLabels: Maggi, പ്രതികരണം\nkpsukumaran 24 May 2015 at 09:28\nതീർച്ചയായും ഇത്തരം പ്രചരണങ്ങൾ വെറുതെ ആളുകളെ തെറ്റിദ്ധരിപ്പിക്കാനായി പടച്ചുവിടുന്ന സെൻസേഷനൽ വാർത്തകൾ മാത്രമാണു. മുൻപ് ഈസ്റ്റേൺ കറി പൗഡറിനെതിരെയും ഇങ്ങനെ പ്രചരണങ്ങൾ ഉണ്ടായി. ഒന്ന് കേട്ടാൽ ഒന്നും ചിന്തിക്കാതെ ഷെയർ ചെയ്യുക എന്നതാണു ആളുകളുടെ രീതി. എന്തായാലും ഭക്ഷണപദാർത്ഥങ്ങൾ കഴിയുന്നതും നമ്മൾ പാകം ചെയ്ത് കഴിക്കുന്നതാണു നല്ലത്.


തെളിവെടുപ്പ്:മാധ്യമങ്ങളേയും പോലീസിനേയും വിമര്‍ശിച്ച് സോളാര് കമ്മീഷന് | Daily Indian Herald\nതെളിവെടുപ്പ്:മാധ്യമങ്ങളേയും പോലീസിനേയും വിമര്‍ശിച്ച് സോളാര് കമ്മീഷന്\nDecember 12, 2015 3:34 am By : Indian Herald Staff\nഎറണാകുളം: മാധ്യമങ്ങളേയും പോലീസിനേയും രൂക്ഷമായി വിമര്‍ശിച്ച് സോളാര് കമ്മീഷന്. ബിജുരാധാകൃഷ്ണന്റെ തെളിവെടുപ്പ് മാധ്യമങ്ങളും പോലീസും ചേര്‍ന്ന് ആഘോഷമാക്കിയെന്ന് സോളാര് കമ്മീഷന് അധ്യക്ഷന് ജ.സ്റ്റിസ്.ശിവരാജന് കുറ്റപ്പെടുത്തി. അതീവ രഹസ്യമായി തെളിവെടുപ്പ് നടത്താനാണ് സോളാര് കമ്മീഷന് തീരുമാനിച്ചിരുന്നത്. എന്നാല് മാധ്യമങ്ങളുടെ അമിതാവേശം ദൗത്യം പരാജയപ്പെടുന്നതിനിടയാക്കിയെന്നും ജസ്റ്റിസ് ശിവരാജന് പറഞ്ഞു. ബിജുവിനെ ഹാജരാക്കുന്നതില് ജയിലധികൃതര്‍ക്ക് വീഴ്ച പറ്റിയെന്നും നേരത്തെ ഹാജരാക്കിയിരുന്നെങ്കില് തെളിവെടുപ്പ് വേഗത്തിലാക്കാമായിരുന്നുവെന്നും കമ്മീഷന് പറഞ്ഞു.\nമുഖ്യമന്ത്രിയ്ക്കും മന്ത്രിമാര് ഉള്‍പ്പെടെയുള്ള ഉന്നതര്‍ക്കുമെതിരെ ഉന്നയിച്ച ആരോപണത്തിനു തെളിവു കണ്ടെത്താന് ഇനി ബിജു രാധാകൃഷ്ണനു സഹായം നല്‍കില്ലെന്നു സോളര് കമ്മിഷന് ജസ്റ്റിസ് ജി. ശിവരാജന്. ബിജു ചൂണ്ടിക്കാണിച്ച സ്ഥലത്തുനിന്നു ബാഗ് ലഭിച്ചെങ്കിലും അതില് ദൃശ്യങ്ങളടങ്ങിയ സിഡിയോ പെന്‍ഡ്രൈവോ ഉണ്ടായിരുന്നില്ല. ഇനി വേണമെങ്കില് ബിജുവിനു സ്വന്തം നിലയ്ക്കു തെളിവു ശേഖരിച്ചു ഹാജരാക്കാം. അതിനു കമ്മിഷന് എതിരല്ലെന്നു ജസ്റ്റിസ് ശിവരാജന് പറഞ്ഞു.\nസരിത എസ്. നായരെ ക്രോസ് വിസ്താരം ചെയ്യാന് അനുവദിക്കണമെന്ന ബിജുവിന്റെ അപേക്ഷ കമ്മിഷന് അംഗീകരിച്ചില്ല. തനിക്കു വേണ്ടി ഹാജരാകാന് ബിജു അഭിഭാഷകനെ നിയോഗിച്ച സ്ഥിതിക്ക്, ക്രോസ് വിസ്താരത്തിന് അവകാശം അഭിഭാഷകനാണ്. ബിജുവിന്റെ സാന്നിധ്യത്തിലോ അല്ലാതെയോ അഭിഭാഷകന് ഇതു ചെയ്യാം. അതേസമയം, ബിജു രാധാകൃഷ്ണന്റെ ആരോപണത്തിനു തെളിവുതേടിയുള്ള കമ്മിഷന്റെ ദൗത്യം പരാജയപ്പെടുത്തിയതു ദൃശ്യമാധ്യമങ്ങളും പൊലീസും ചേര്‍ന്നാണെന്നു ജസ്റ്റിസ് ശിവരാജന് ആരോപിച്ചു. മാധ്യമങ്ങളുടെയും പൊലീസിന്റെയും അമിതമായ ഇടപെടല് ജനങ്ങളില് മോശം പ്രതികരണമുണ്ടാക്കി.\nബിജു ചൂണ്ടിക്കാണിച്ച വീടിനകത്ത് ആദ്യഘട്ടത്തില് കമ്മിഷന് സംഘത്തിനു പ്രവേശിക്കാന് കഴിയാതിരുന്നതും അതുകൊണ്ടാണ്. ബിജുവിന്റെ ആരോപണത്തിന് ആധാരമായ തെളിവുണ്ടെങ്കില് അതു പിടിച്ചെടുക്കണമെന്നു സര്‍ക്കാരിനു വേണ്ടി സീനിയര് ഗവ. പ്ലീഡര് റോഷന് ഡി. അലക്സാണ്ടര് ആവശ്യപ്പെട്ടിരുന്നു. കമ്മിഷന്റെ സഹായമുണ്ടെങ്കില് തെളിവു ഹാജരാക്കാമെന്നു ബിജുവും പറഞ്ഞു. കമ്മിഷനിലെ കക്ഷികളും അനുകൂലിച്ചതോടെയാണു കമ്മിഷന് അത്തരമൊരു നീക്കത്തിനു മുതിര്‍ന്നത്. അപ്പോള് ആരും നിയമതടസ്സം ഉന്നയിച്ചിരുന്നില്ല. ഇപ്പോള് ചില ഭാഗത്തുനിന്നു കുറ്റപ്പെടുത്തല് ഉയരുന്നുണ്ട്. ബിജു ഹാജരാക്കാമെന്നു പറഞ്ഞിരുന്ന തെളിവ് രഹസ്യമായി ശേഖരിക്കാനാണ് കമ്മിഷന് തീരുമാനിച്ചിരുന്നത്. തെളിവുമായി എത്താമെന്നു ബിജു പറഞ്ഞിരുന്നതു വ്യാഴാഴ്ചയാണ്. അന്നു രാവിലെ ഒന്‍പതിനു ബിജുവിനെ ഹാജരാക്കണമെന്നു പൂജപ്പുര ജയില് സൂപ്രണ്ടിനോടു നിര്‍ദേശിച്ചിരുന്നു.\nതെളിവ് രഹസ്യമായി ശേഖരിക്കാനായിരുന്നു ഇത്. എന്നാല് 10.45 നാണു ബിജുവിനെ കമ്മിഷന് ഓഫിസില് എത്തിച്ചത്. പത്തു മണിക്കൂര് യാത്ര കൊണ്ട് തെളിവു ലഭിക്കുമെന്നു ബിജു പറഞ്ഞപ്പോള് അതിനു ശ്രമിക്കുകയെന്നതു കമ്മിഷന്റെ കടമയായിരുന്നു. ആളും ബഹളവുമില്ലാതെ സാവകാശത്തില് പരിശോധിക്കാനായിരുന്നു അഡ്വ. സി. ഹരികുമാറിന്റെ നേതൃത്വത്തിലുള്ള സംഘത്തിന്റെ തീരുമാനം. എന്നാല് ദൃശ്യമാധ്യമങ്ങള് സെന്‍സേഷനലിസത്തിന്റെ പേരില് ഈ യാത്ര ആഘോഷമാക്കി.\nപാലക്കാട്ടുനിന്ന് ഡിവൈഎസ്പിയുടെ നേതൃത്വത്തില് മൂന്നു ജീപ്പ് പൊലീസും കോയമ്പത്തൂര് പൊലീസും ചേര്‍ന്നപ്പോള് ദൗത്യം പാളി. താന് പറഞ്ഞതു സത്യമാണെന്നും കമ്മിഷനെ കബളിപ്പിച്ചതല്ലെന്നും ബിജു വാദിച്ചു. ഒരു ചെറിയ ബാഗിലാണു പെന്‍ഡ്രൈവ് സഞ്ചിയില് സൂക്ഷിച്ചിരുന്നത്. ആ ബാഗ് അടക്കമാണു കാണാതായതെന്നു ബിജു പറഞ്ഞു.\nഅതേസമയം ഉന്നയിച്ച ആരോപണങ്ങളില് താന് ഉറച്ചു നില്‍ക്കുകയാണെന്ന് ബിജു രാധാകൃഷ്ണന് സോളാര് കമ്മീഷനെ അറിയിച്ചു. സി.ഡി അടങ്ങിയ ബാഗ് ശെല്‍വിയെ ഏല്‍പ്പിച്ചത് രണ്ടര വര്‍ഷം മുമ്പാണ്. കള്ളനും കൊലപാതകിയുമാണെങ്കില് മുഖ്യമന്ത്രി തന്നെ കണ്ടത് എന്തിനാണെന്നും ബിജു ചോദിച്ചു. തനിക്കും ആരോപണവിധേയരായവര്‍ക്കും നുണ പരിശോധന നടത്തണം. കമ്മീഷന് മുമ്പില് തെളിവുകള് ഹാജരാക്കാന് തയ്യാറാണെന്നും ബിജു പറഞ്ഞു. എന്നാല് വീണ്ടും ഒരു അവസരം കൂടി നല്‍കേണ്ടതില്ലെന്നാണ് കമ്മീഷന്റെ തീരുമാനം.\nരണ്ടോ മൂന്നോ ആഴ്ചക്കുള്ളില് സി.ഡി.കൊണ്ടുവരികയാണെങ്കില് പരിഗണിക്കാമെന്ന് കമ്മീഷന് വ്യക്തമാക്കി. ഇതിനായി പ്രത്യേക ഉത്തരവ് നല്‍കേണ്ടെന്നാണ് സോളാര് കമ്മീഷന്റെ തീരുമാനമെന്നും കമ്മീഷന് അറിയിച്ചു. സോളാര് കമ്മീഷന് മുമ്പില് ഹാജരാകുന്ന സരിതയോട് നേരിട്ട് ചോദ്യം ഉന്നയിക്കാന് അനുമതി നല്‍കണമെന്ന് ബിജു രാധാകൃഷ്ണന് കമ്മീഷന് അപേക്ഷ നല്‍കിയിരുന്നു. ബിജു രാധാകൃഷ്ണന്റെ ഈ അപേക്ഷയും കമ്മീഷന് പരിഗണിച്ചില്ല.\nTags: Biju Radhakrishnan, chief minister, commission, evidence, home minister, jail ig, oommen chandy, ramesh chennithala, Saritha S Nair, sex, solar, SV PRADEEP\nപി.സി.ജോര്‍ജ് എം.എല്.എ. സ്ഥാനം രാജിവച്ചു.മാണിയും ഉമ്മന്‍ചാണ്ടിയും രാജി വെക്കണമെന്ന് പി.സി.\nചെന്നിത്തലയെ വെട്ടിമറിക്കാൻ ഉമ്മൻ ചാണ്ടി!! രോഗാവസ്ഥയിൽ നിന്നും കരകയറിയ ഉമ്മൻചാണ്ടി പണി തുടങ്ങി


അപരാജിതൻ 26 [Harshan] – Page 19 – kadhakal.com\nകള്ളി അത് ദേവികയെ ആയിരിക്കും, അവൻ മനസിൽ കരുതി.\nകുറെ നേരം ആ ഇരുപ് ഇരുന്നു പാറുവിനെയും നോക്കി.\nഅപ്പോൾ ആണ് ഫോണിൽ നജീബിന്റെ കോള് വന്നത്.\nഅത്യാവശ്യമായി സാധനങ്ങൾ എന്തൊക്കെയോ വാങ്ങാനായി പോകാനുണ്ട് വേഗം ചെല്ലാ൯ പറഞ്ഞു.\nഅത്യാവശ്യ൦ ആയതു കൊണ്ട് അവൻ വേഗം വണ്ടി തിരിച്ചു കത്തിച്ചു വിട്ടു.\nപിറ്റേന്ന് നജീബിന്റെ വീട്ടിൽ നികാഹിന്റെ ചടങ്ങുകൾ ഒക്കെ ഒകെ നടക്കുന്നു, ആദി അവിടെ തിരക്കുകളിൽ ആയിരുന്നു.\nപാലിയതു നിന്നും ചെറുക്കൻ വീട് കാണൽ ചടങ്ങായി അത്യാവശ്യം ഉള്ള ബന്ധുക്കൾ എല്ലാവരും കൂടെ ഒരു പത്തുമണിയോടെ പുറപ്പെട്ടു. മാലിനിയും പാറുവും കുട്ടികളും ഒക്കെ പാലിയതു നിന്നു.\nഒരു പന്ത്രണ്ടു മണിയോടെ അവർ അവിടെ എത്തി, വലിയ കൊട്ടാരവും മറ്റും കണ്ടപ്പോൾ എല്ലാവര്ക്കും വലിയ സന്തോഷം ആയി,\nഎല്ലാവരെയും ഉള്ളിലേക്കു ക്ഷണിച്ചു\nഎല്ലാ വിധ ആതിഥ്യമര്യാദകളും കാണിച്ചു കൊണ്ട് തന്നെ എല്ലാവരെയും ഉള്ളിൽ ഇരുത്തി.\nപിന്നെ അവിടത്തെ വലിയ ഡൈനിങ് ഹാളിൽ എല്ലാവർക്കും വിഭവ സമൃദ്ധമായ ഭക്ഷണം ഒക്കെ വിളമ്പി.\nഅവിടെ വേണ്ട സമയം ചിലവഴിച്ചു ഒടുവിൽ എല്ലാവരും വരുന്ന ഞായറാഴ്‌ച നടക്കുന്ന നിശ്ചയത്തിനു കാണാം എന്ന് പറഞ്ഞു അവിടെ നിന്നും തിരിച്ചു.\nനജീബിന്റെ വീട്ടിൽ വൈകുന്നേരം\nഎല്ലാ തിരക്കുകളും കഴിഞ്ഞു ഉമ്മയോടോപ്പം കൂടെ ഇരിക്കുക ആയിരുന്നു.\n“അല്ല,,, ഇനി എന്തിനാ വൈകിക്കുന്നെ,,, നജീ,,നീയും വേഗം പെണ്ണ് കേട്ട്, ഉമ്മാക്ക് ഒരു കൂട്ടായിക്കോട്ടെന്നെ ”\n“ഈ കല്യാണം എങ്ങനെ നടത്തിയത് എന്ന് എനിക്കും മാത്രം അറിയാം, ഇനി ഒരു കല്യാണം ഇപ്പോ നടപടി ഇല്ല മോനെ അപ്പുക്കുട്ടാ ”\nഅതുകേട്ടു നജീബിന്റെ ഉമ്മ പറഞ്ഞു.\n“അപ്പു ,,,,,നീ ഇങ്ങനെ നിന്നാല് എങ്ങനെയാ ശരി ആകുക, പെട്ടെന്നു ഒരു കല്യാണം നിനക്കും വേണ്ടേ ?”\n“എന്റെ ഉമ്മ,,,, അതൊക്കെ വലിയ പണി ആണ്,,, ആദ്യം ഒരു വീടൊക്കെ ശരി ആക്കണം,, എന്നിട്ടുവേണ്ടേ കല്യാണം ഒക്കെ കഴിക്കാൻ ” ആദി മറുപടി പറഞ്ഞു.\nViews : 814490\nRagendu on അപരാജിതൻ 26 [Harshan]


Decks cleared for Vijay starrer Jilla’s release - Malayalam Filmibeat\nഹര്‍ജി തള്ളി, 'ജില്ല'യെത്തി\n| Updated: Friday, January 10, 2014, 9:46 [IST]\nചെന്നൈ: ആരാധകര്‍ക്ക് ആശ്വസിക്കാം... ജില്ലയുടെ റിലീസ് വൈകില്ല. ഇളയ ദളപതി വിജയും മലയാളത്തിന്‍റെ അനുഗ്രഹീത താരം മോഹന്‍ലാലും ഒന്നിക്കുന്ന തമിഴ് ചിത്രം 'ജില്ല'യുടെ പ്രദര്‍ശം നടയണമെന്ന ഹര്‍ജി കോടതി തള്ളി. സിനിമ നിര്‍മാതാവായ ആര് മഹേന്ദ്രന് ആണ് സിനിമയുടെ പേരിനെതിരെ ഹര്‍ജി നല്‍കിയത്. എന്നാല് 'ജില്ല'യുടെ പ്രദര്‍ശനം തടയാന് പ്രഥമദൃഷ്ട്യാ ഒന്നും കാണുന്നില്ലെന്ന് പറഞ്ഞാണ് കോടതി ഹര്‍ജി നല്‍കിയത്. ജനുവരി 10 വെള്ളിയാഴ്ച 'ജില്ല' റിലീസ് ചെയ്തു. രാവിലെ അഞ്ച് മണിക്കായിരുന്നു കേരളത്തിലെ ആദ്യ പ്രദർശനം. തമിഴ്നാട്ടില് രാവിലെ നാല് മണിക്ക് തന്നെ ഷോ തുടങ്ങി.\nപ്രകാശ് രാജ് നായകനായി അഭിനയിച്ച ഭഗീരഥ എന്ന തെലുങ്ക് ചിത്രം തമിഴിലേക്ക് ഡബ്ബ് ചെയ്തിട്ടുണ്ട്. ഈ സിനിമക്കായി കണ്ടെത്തിയ പേര് ജില്ല എന്നായിരുന്നു. മഹേന്ദ്രന്റെ നിര്‍മാണ കമ്പനിയായ സൗമിത ശ്രീ ആര്‍ട്‌സ് ആണ് ഭഗീരഥ തമിഴില് എത്തിക്കുന്നത്. 'ജില്ല' എന്ന പേര് താനാണ് ആദ്യം രജിസ്റ്റര് ചെയ്തതെന്നും ആ പേരിനുള്ള എല്ലാ അവകാശവും തനിക്കാണ് ഉള്ളത് എന്ന് കാണിച്ചാണ് മഹേന്ദ്രന്റെ ഹര്‍ജി.\nആരാധകര് ഏറെ കാത്തിരിരുന്ന ജില്ലയുടെ റിലീസിന് മൂന്ന് ദിവസം മുമ്പാണ് ഏവരേയും ഞെട്ടിച്ച് കൊണ്ട് മഹേന്ദ്രന് പ്രദര്‍ശനം തടയണം എന്നാവശ്യപ്പെട്ട് ഹര്‍ജി നല്‍കിയത്. അല്ലാത്ത പക്ഷം പേര് മാറ്റണം എന്നും ഹര്‍ജിയില് ആവശ്യപ്പെട്ടിരുന്നു. 2008 ല് തന്നെ ജില്ല എന്ന് പേര് താന് രജിസ്റ്റര് ചെയ്തിരുന്നു എന്നാണ് മഹേന്ദ്രന്റെ വാദം.\nപ്രകാശ് രാജിന്റെ ചിത്രം തമിഴ്‌നാട്ടില് പലയിടത്തും മുമ്പേ റിലീസ് ചെയ്തതാണ്. എന്നാല് ഇനിയും പല സ്ഥലങ്ങളിലും സിനിമ റിലീസ് ചെയ്യേണ്ടതുണ്ടെന്നും വിജയ്-മോഹന്‍ലാല് ടീമിന്റെ ഇതേ പേരുള്ള സിനിമ പുറത്തിറങ്ങിയാല് അത് തന്നെ ബാധിക്കുമെന്നും മഹേന്ദ്രന് ഹര്‍ജിയില് പറഞ്ഞിരുന്നു.\nഎന്നാല് ജില്ല നിര്‍മിച്ച സൂപ്പര് ഗുഡ് മൂവീസിന്റെ വാദങ്ങള് കോടതി അംഗീകരിക്കുകയായിരുന്നു. മഹേന്ദ്രന് എടുത്ത രജിസ്‌ട്രേഷന് ഒരു വര്‍ഷം മുമ്പ് അസാധുവായതായി സൂപ്പര് ഗുഡ് ഫിലിംസ് അറിയിച്ചു. സിനിമയുടെ പേര് നേരത്തെ തന്നെ പുറത്ത് വിട്ടിട്ടും റിലീസിന് ദിവസങ്ങള്‍ക്ക് മുമ്പ് ഇത്തരമൊരു ഹര്‍ജിയുമായി മുന്നോട്ട് വരുന്നത് ശരിയല്ലെന്നും സൂപ്പര് ഗുഡ് ഫിലിംസ് വാദിച്ചു. ചെന്നൈ 16-ാം അസിസ്റ്റന്റ് സിറ്റി സിവില് ജഡ്ജി ആര് നാരാജയാണ് ഹര്‍ജി തള്ളിയത്.\nRead more about: jilla tamil movie mohanlal vijay petition release controversy court chennai ജില്ല തമിഴ് സിനിമ മോഹന്‍ലാല് വിജയ് ഹര്‍ജി റിലീസ് പേര് വിവാദം കോടതി ചെന്നൈ\nA City Civil Court in Chennai on Thursday dismissed an application filed byafilm producer seeking to restrain the maker of the film from releasing or exploiting the movie under the title ‘Jilla’.


ബിജെപി ദേശീയ കൗണ്‍സില്; ആവേശമായി ശുചീകരണ യജ്ഞം :: Janmabhumi Daily\nബിജെപി ദേശീയ കൗണ്‍സില്; ആവേശമായി ശുചീകരണ യജ്ഞം\nMonday 19 September 2016 10:57 am IST\nപെരിന്തല്‍മണ്ണ: ബിജെപി ദേശീയ കൗണ്‍സിലിന്റെ ഭാഗമായി പെരിന്തല്‍മണ്ണ നിയോജക മണ്ഡലത്തില് ബിജെപി പ്രവര്‍ത്തകര് പൊതുസ്ഥലങ്ങള് വൃത്തിയാക്കി. ബിജെപി മേലാറ്റൂര് പഞ്ചായത്ത് കമ്മറ്റിയുടെ നേതൃത്വത്തില് മേലാറ്റൂര് റയില്‍വേ സ്‌റ്റേഷനും പരിസരവുമാണ് ശുചിയാക്കിയത്. ശുചീകരണ യജ്ഞം ഒളിമ്പ്യന് ആകാശ് മാധവന് ഉത്ഘാടനം ചെയ്തു. ബിജെപി നിയോജക മണ്ഡലം പ്രസിഡന്റ് എം.കെ.സുനില്, ജനറല് സെക്രട്ടറി സജീഷ്, സനില് തുടങ്ങിയവര് നേതൃത്വം നല്‍കി. ബിജെപി ഏലംകുളം പഞ്ചായത്ത് കമ്മറ്റിയുടെ നേതൃത്വത്തില് ചെറുകര റയില്‍വേ സ്‌റ്റേഷന് വൃത്തിയാക്കി. ബിജെപി പഞ്ചായത്ത് പ്രസിഡന്റ് ബാലസുബ്രഹ്മണ്യന്, ജനറല് സെക്രട്ടറി പ്രദീപ് എന്നിവര് നേതൃത്വം നല്‍കി. പുലാമന്തോള് പഞ്ചായത്ത് കമ്മറ്റിയുടെ നേതൃത്വത്തില് പുലാമന്തോള് ഗവ:ഹയര് സെക്കന്ററി സ്‌കൂള് വൃത്തിയാക്കി. പഞ്ചായത്ത് കമ്മറ്റി പ്രസിഡന്റ് വിനീഷ്, ജനറല് സെക്രട്ടറി സുന്ദരന്, മണ്ഡലം ട്രഷറര് ഹരീഷ് തുടങ്ങിയവര് നേതൃത്വം നല്‍കി. ആലിപറമ്പ് പഞ്ചായത്ത് കമ്മറ്റിയുടെ നേതൃത്വത്തില് മണ്ണലായ പ്രാഥമിക ആരോഗ്യ കേന്ദ്രം ശുചീകരിച്ചു. സംസ്ഥാന കൗണ്‍സിലര് അ.ശിവദാസന്, മണ്ഡലം വൈസ് പ്രസിഡന്റ് എം.പി.രാമചന്ദ്രന് , സെക്രട്ടറി മുരളീധരന്, പഞ്ചായത്ത് പ്രസിഡന്റ് അരവിന്ദാക്ഷന് എന്നിവര് നേതൃത്വം നല്‍കി. ബിജെപി വെട്ടത്തൂര് പഞ്ചായത്ത് കമ്മറ്റിയുടെ ആഭിമുഖ്യത്തില് വെട്ടത്തൂര് പ്രാഥമിക ആരോഗ്യ കേന്ദ്രം ശുചീകരിച്ചു. മണ്ഡലം ജനറല് സെക്രട്ടറി സാജന്, മണ്ഡലം സെക്രട്ടറി രാധാകൃഷ്ണന് ബിജെപി പഞ്ചായത്ത് പ്രസിഡന്റ് ബ്രഹ്മ ദാസന് എന്നിവര് നേതൃത്വം നല്‍കി. കോഴിക്കോട് നടക്കുന്ന ബിജെപി ദേശീയ കൗണ്‍സിലിനോട് അനുബന്ധിച്ചു നടക്കുന്ന പൊതുസമ്മേളനത്തില് പെരിന്തല്‍മണ്ണ നിയോജക മണ്ഡലത്തില് നിന്നും 5000 പേരെ പങ്കെടുപ്പിക്കുമെന്നും പറഞ്ഞു. വേങ്ങര: ദേശീയ കൗണ്‍സിനോടുനുബന്ധിച്ച് വേങ്ങര മണ്ഡലം ബിജെപി സംഘടിപ്പിച്ച സ്വച്ച് ഭാരത് ശുചീകരണം വേങ്ങര കമ്മൃൂണിറ്റി ഹെല്‍ത്ത് സെന്ററില് ഡോ.കുമാരി സുകുമാരന് ഉദ്ഘാടനം ചെയ്തു. മോഹന്‍ദാസ് വേങ്ങര, മുഹമ്മദ് സലൂപ് ബ്ലോക്ക് പിആര്‍ഒ, സംസ്ഥാന കൗണ്‍സിലര് പി.സുബ്രമുഹ്ണ്യന്, അരീക്കാട്ട് മണ്ഡലം പ്രസിഡന്റ് സുബ്രഹ്മണ്യന്, ടി.വി.സുരേഷ് ബാബു എന്നിവര് നേതൃത്വം നല്‍കി. പരപ്പനങ്ങാടി: പണ്ഡിറ്റ് ദീനദയാല് ഉപാദ്ധ്യായ ജന്മശതാബ്ദി ആഘോഷത്തോടനുബന്ധിച്ച് സെപ്തംബര് 23, 24, 25 തിയ്യതികളില് കോഴിക്കോട് നടക്കുന്ന നാഷണല് കൗണ്‍സിലിന്റെ ഭാഗമായി സെപ്തംബര് 18ന് സ്വച്ഛ ഭാരത് ദിനമായി ആഘോഷിച്ചു. പരപ്പനങ്ങാടി ഗവ.ഹോമിയോ ഡിസ്‌പെന്‍സറി ശുചീകരണം ഒബിസി മോര്‍ച്ച സംസ്ഥാന പ്രസിഡന്റ് എന്.അനില് കുമാര് ഉദ്ഘാടനം ചെയ്തു. പരപ്പനങ്ങാടി ഏരിയ പ്രസിഡന്റ് കാട്ടില് ഉണ്ണികൃഷ്ണന് സ്വഗതവും മണ്ഡലം പ്രസിഡന്റ് കെ.പി.വത്സരാജ് അദ്ധ്യക്ഷത വഹിച്ചു. കൗണ്‍സിലര് തറയില് ശ്രീധരന് നന്ദി പറഞ്ഞു. ടി.പി.സന്തോഷ് കുമാര്, കെ.ഷൈജു, പ്രകാശന് നാലുകണ്ടത്തില്, ഗണേശന്, കെ.രാജേഷ്, ടി.രജി, കെ.പി.മഹേഷ്, എം.പി.ബാബുരാജ് എന്നിവര് ശുചീകരണത്തിന് നേതൃത്വം നല്‍കി. കോട്ടക്കല്: സ്വച്ഛ് ഭാരത് അഭിയാന്റെ ഭാഗമായി ബിജെപി കോട്ടക്കല് മണ്ഡലം കമ്മറ്റിയുടെ നേതൃത്വത്തില് കുറ്റിപ്പുറത്തുള്ള താലൂക്ക് ആശുപത്രിയും പോലീസ് സ്‌റ്റേഷന് പരിസരവും ശുചീകരിച്ചു. കുറ്റിപ്പുറം എസ്‌ഐ പ്രദീപ്കുമാര് വി.ഉദ്ഘാടനം ചെയ്തു. പരിപാടിയില് മണ്ഡലം പ്രസിഡന്റ് വി.വി.രാജേന്ദ്രന്, ജനറല് സെക്രട്ടറിമാരായ സജീഷ് പൊന്മുള, ജയകുമാര് കോട്ടക്കല്, ട്രഷറര് രഞ്ജിത്ത് കാടാമ്പുഴ, യുവമോര്‍ച്ച ജനറല് സെക്രട്ടറി എടയൂര് അനില്‍കുമാര്, ഒബിസി മോര്‍ച്ച ജില്ലാ സെക്രട്ടറി സജിത്ത് ചെല്ലൂര് എന്നിവര് നേതൃത്വം നല്‍കി. കൂടാതെ മണ്ഡലത്തിന്റെയും, പഞ്ചായത്തിന്റെയും, ബൂത്തിന്റെയും ചുമതലയുള്ള നേതാക്കളും നൂറോളം പ്രവര്‍ത്തകരും പങ്കെടുത്തു. വട്ടംകുളം: ബിജെപി ദേശീയ കൗണ്‍സിലിന്റെ ഭാഗമായി വട്ടംകുളം പഞ്ചായത്ത് കമ്മറ്റിയുടെ നേതൃത്വത്തില് അപകടഭീഷണിയായ വട്ടംകുളം നെല്ലിശ്ശേരി റോഡും പരിസരവും ശുചീകരണം നടത്തി. ബിജെപി തവനൂര് മണ്ഡലം ഖജാന്‍ജി നടരാജന്, തവനൂര് മണ്ഡലം കമ്മറ്റി അംഗം ഇ.രാജന്, യുവമോര്‍ച്ച മണ്ഡലം സെക്രട്ടറി അജീഷ് എടപ്പാള്, വട്ടംക്കുളം പഞ്ചായത്ത് പ്രസിഡന്റ് ഇ.നരേഷ് കുമാര്, സെക്രട്ടറി സുജീഷ്, വൈസ് പ്രസിഡന്റ് നന്ദന്, രതീഷ്, നിഷാദ്, സുരേന്ദ്രന് എന്നിവര് നേതൃത്വം നല്‍കി. പഞ്ചായത്ത് അധികൃതരുടെ നിഷ്‌ക്രിയത ഇനിയും പല റോഡുകളിലും അപകട ഭീഷണി ഉയര്‍ത്തുന്നുണ്ടെന്നും അധികൃതരുടെ ഭാഗത്ത് നിന്ന് നടപടിയില്ലാത്തപക്ഷം ബിജെപി ശക്തമായി പ്രതികരിക്കുമെന്നും മണ്ഡലം ട്രഷറര് നടരാജന് പറഞ്ഞു. ശുചകരണ പ്രവര്‍ത്തനത്തില് നൂറോളം പ്രവര്‍ത്തകര് പങ്കെടുത്തു.\nദേശീയ കൗണ്‍സില് ബിജെപിയുടെ നേതൃത്വത്തില് മണ്ഡലങ്ങളില് ശുചീകരണ യജ്ഞം\nബിജെപി ദേശീയ കൗണ്‍സില് ജില്ലയിലെങ്ങും ശുചീകരണ പ്രവര്‍ത്തനങ്ങള്\nബിജെപി ദേശീയ കൗണ്‍സില് സമ്മേളനം; ആവേശമായി പതാക ജാഥ\nബിജെപി ദേശീയ കൗണ്‍സില് ആരംഭിച്ചു\nമോദി ഇഫക്ട്: ആഭ്യന്തരമന്ത്രാലയത്തില് ശുചീകരണ യജ്ഞം\nഭാരതീയ മഹിളാമോര്‍ച്ച ശുചീകരണ യജ്ഞം നടത്തി


മനുഷ്യൻ ചന്ദ്രനിലേക്ക്... പറക്കാൻ പറക്കും തളിക, ലക്ഷ്യമിടുന്നത് വിപുലമായ പദ്ധതികൾ..\n21 Jan, 12:44 PM\nമനുഷ്യന്റെ ചന്ദ്രനിലേക്കുള്ള യാത്രകള് ഒരിടവേളക്കുശേഷം വീണ്ടും സജീവമായിരിക്കുകയാണ്. ഇക്കുറി കൂടുതല് സുസ്ഥിരമായ താവളങ്ങള് നിര്‍മിക്കുകയും ചന്ദ്രനിലെ വിഭവങ്ങള് ഉപയോഗിക്കുകയും ചന്ദ്രനെ മറ്റു ഗോളാന്തര യാത്രകള്‍ക്കുള്ള മനുഷ്യന്റെ ഇടത്താവളമാക്കി മാറ്റുകയുമൊക്കെയാണ് ലക്ഷ്യങ്ങള്. ചന്ദ്രനില് പറക്കാന് സാധിക്കുന്ന ഒരു പറക്കും തളിക നിര്‍മിച്ചാണ് മസാച്ചുസെറ്റ്‌സ് ഇന്‍സ്റ്റിറ്റ്യൂട്ട് ഓഫ് ടെക്‌നോളജിയിലെ (എംഐടി) എൻജിനീയര്‍മാര് ശ്രദ്ധേയരാകുന്നത്.\nവരും ദശകത്തിലെ ഏറ്റവും പ്രധാന ബഹിരാകാശ യാത്രകള് ചന്ദ്രനെ ലക്ഷ്യമിട്ടുള്ളതാവുമെന്നാണ് കരുതപ്പെടുന്നത്. ഇന്ത്യക്ക് പുറമേ അമേരിക്ക, ചൈന, റഷ്യ തുടങ്ങി പല രാജ്യങ്ങളും ചന്ദ്രനെ ലക്ഷ്യമിട്ട് വിപുലമായ പദ്ധതികള് ഒരുക്കിയിട്ടുണ്ട്. ചന്ദ്രനിലെ പ്രകൃത്യാ ഉള്ള ചാര്‍ജ് ഊര്‍ജമാക്കികൊണ്ട് പറക്കാന് ശേഷിയുള്ള സവിശേഷമായ പറക്കും തളികയാണ് എംഐടിയിലെ എൻജിനീയര്‍മാര് രൂപകല്‍പന നടത്തിയിരിക്കുന്നത്.\nപൊടിപടലങ്ങളെ ഒരു മീറ്റര് വരെ ഉയരത്തില് പറത്താന് ശേഷിയുള്ള ഉപരിതല ചാര്‍ജ് ഉണ്ട് ചന്ദ്രന്. മനുഷ്യന്റെ മുടി കുത്തനെ നിര്‍ത്താന് പോന്ന ഘര്‍ഷണ വൈദ്യുതിയാണ് ഇതെന്നും എം‌ഐടി സംഘം പുറത്തുവിട്ട വാര്‍ത്താക്കുറിപ്പില് പറയുന്നു. ചന്ദ്രന്റെ ഉപരിതലത്തിലെ ഈ സവിശേഷത മുതലെടുത്ത് ഗ്ലൈഡര് നിര്‍മിക്കാന് അമേരിക്കന് ബഹിരാകാശ ഏജന്‍സി നാസക്കും പദ്ധതിയുണ്ട്. ചെറു അയേണ് ബീമുകള് ഉപയോഗിച്ച് ചന്ദ്രനിലേക്ക് വേണ്ട പറക്കുംതളിക ഒരുക്കാനാകുമെന്നാണ് എംഐടി എൻജിനീയര്‍മാര് അവകാശപ്പെടുന്നത്.\nജപ്പാന്റെ ഹയേബുസ ദൗത്യമാണ് ഞങ്ങള് മാതൃകയാക്കിയിരിക്കുന്നത്. ചെറു ഛിന്ന ഗ്രഹങ്ങളുടെ ഉപരിതലങ്ങളില് സഞ്ചരിക്കാന് ശേഷിയുള്ള ചെറു ബഹിരാകാശ വാഹനങ്ങളാണ് ഹയേബുസ ദൗത്യത്തിന്റെ ഭാഗമായി ജപ്പാന് വികസിപ്പിച്ചെടുത്തത്. സമാനമായ രീതിയില് ചന്ദ്രന്റേയും മറ്റു ഛിന്ന ഗ്രഹങ്ങളുടേയുമെല്ലാം ഉപരിതലത്തില് പറന്നു നടക്കുന്ന ചെറു പറക്കും തളികകള് നിര്‍മിക്കുകയാണ് ഞങ്ങളുടെ ലക്ഷ്യമെന്നും എംഐടി ബഹിരാകാശ ശാസ്ത്ര വിഭാഗത്തിലെ ബിരുദാനന്തര ബിരുദ വിദ്യാര്‍ഥിയും പഠനത്തിന്റെ മുഖ്യ പങ്കാളിയുമായ ഒളിവര് ജിയ റിച്ചാര്‍ഡ്‌സ് പറയുന്നു.\nരണ്ട് പൗണ്ട് ഭാരമുള്ള പറക്കും തളികയെ പ്രവര്‍ത്തിപ്പിക്കാന് അയണ് ബൂസ്റ്റ് കൊണ്ട് സാധിക്കുമെന്ന് പ്രാഥമിക പഠനത്തില് സംഘം കണ്ടെത്തിയിരുന്നു. ഓഫ് സ്‌പേസ്‌ക്രാഫ്റ്റ് ആൻഡ് റോക്കറ്റ്‌സ് ജേണലില് ഈ പഠനം പ്രസിദ്ധീകരിക്കുകയും ചെയ്തു. അയണ് ത്രസ്റ്ററുകള് ഉപയോഗിച്ച് ചെറു പറക്കും തളികയെ പറത്താനാകുമെന്നാണ് പ്രതീക്ഷ. പത്ത് കിലോവോട്ട് ശേഷിയുള്ള അയണ് ബൂസ്റ്ററുകള് ഉപയോഗിച്ചാല് സൈക്കി പോലുള്ള ഛിന്നഗ്രഹത്തില് ഉപരിതലത്തില് നിന്നും ഒരു സെന്റിമീറ്റര് ഉയരത്തിൽ എത്താനാകുമെന്നാണ് ഇവരുടെ കണക്കുകൂട്ടല്. 50 കിലോവോട്ട് അയണ് ബൂസ്റ്റ് ഉപയോഗിച്ചാല് ചന്ദ്രനിലും സമാനമായ നിലയില് പറക്കാനാകുമെന്നും എംഐടി പഠനം പറയുന്നു.


പെണ്‍പഞ്ചായത്തായി കോടശ്ശേരി | panchayath election 2015| Kodassery Grama Panchayat\nNov 25, 2015, 02:18 AM IST\nഅൻപത് ശതമാനം വനിതാ സംവരണം എന്നു കേട്ടാൽ കോടശ്ശേരിക്കാർ ചിരിക്കും. കാരണം, നൂറ് ശതമാനം വനിതാ ഭരണമാണ് തൃശ്ശൂർ ജില്ലയിലെ ഈ പഞ്ചായത്തിൽ.\n# മനോജ് ജോർജ്\nഅതിരപ്പിള്ളി: അൻപത് ശതമാനം വനിതാ സംവരണം എന്നു കേട്ടാൽ കോടശ്ശേരിക്കാർ ചിരിക്കും. കാരണം, നൂറ് ശതമാനം വനിതാ ഭരണമാണ് തൃശ്ശൂർ ജില്ലയിലെ ഈ പഞ്ചായത്തിൽ.\nസ്ത്രീശാക്തീകരണത്തിന്റെ വിജയം ആഘോഷിക്കുന്ന കോടശ്ശേരിയിൽ ഭരണനേതൃത്വം പൂർണ്ണമായും പെൺകരങ്ങളിലാണ്. പഞ്ചായത്ത് പ്രസിഡന്റിനും വൈസ് പ്രസിഡന്റിനും പുറമെ പഞ്ചായത്ത് സെക്രട്ടറിയും അസിസ്റ്റന്റ് എൻജിനിയറും വനിതകൾ. തീർന്നില്ല, ഗ്രാമപ്പഞ്ചായത്ത് ഉൾപ്പെടുന്ന ഡിവിഷനിലെ മൂന്ന് ബ്ലോക്ക് പഞ്ചായത്ത് അംഗങ്ങളും ജില്ലാ പഞ്ചായത്ത് അംഗവും സ്ത്രീകൾ തന്നെ.\nഗ്രാമപ്പഞ്ചായത്ത് പ്രസിഡൻറ് സ്ഥാനം വനിതകൾക്കായി സംവരണംചെയ്ത ഇവിടെ പ്രസിഡന്റായി എത്തിയത് ജനറൽ വാർഡിൽനിന്നും പുരുഷന്മാരുമായി മത്സരിച്ച് ജയിച്ച ഉഷ ശശിധരൻ ആണെന്ന പ്രത്യേകതയുമുണ്ട്. കുടുംബശ്രീയിലൂടെ പ്രവർത്തിച്ച് കന്നിമത്സരത്തിൽതന്നെ ജയിച്ച് പ്രസിഡന്റായതിന്റെ ആവേശത്തിലാണ് ഉഷ ശശിധരൻ. സ്വയംതൊഴിൽ നൽകി സ്ത്രീകളെ സ്വയംപര്യാപ്തരാക്കുന്നതിനാണ് പ്രഥമ പരിഗണന നൽകുകയെന്ന് പ്രസിഡന്റ് പറയുന്നു.\n12-ാം വാർഡ് കുറ്റിച്ചിറയിൽനിന്ന് വിജയിച്ച ഷൈലജ ഗിരിജൻ ആണ് വൈസ് പ്രസിഡന്റ്. കാടുകുറ്റി സ്വദേശിനിയായ എം.കെ. ആനീസ് ആണ് പഞ്ചായത്ത് സെക്രട്ടറി. പഞ്ചായത്തിലെ അസി. എൻജിനിയർ റൂബി മാർക്ക് കാഞ്ഞിരപ്പിള്ളിക്കാരിയാണ്. കോടശ്ശേരി പഞ്ചായത്ത് അതിർത്തിയിലുള്ള ബ്ലോക്ക് പഞ്ചായത്ത് അംഗങ്ങൾ സൽബി ജെയിംസ് (കുറ്റിച്ചിറ), കെ.കെ. സരസ്വതി (എലഞ്ഞിപ്ര), പുഷ്പി വിൽസൻ (ചട്ടിക്കുളം) എന്നിവരാണ്. കോടശ്ശേരി ഉൾപ്പെടുന്ന അതിരപ്പിള്ളി ജില്ലാപഞ്ചായത്തംഗം സി.ജി. സിനിയും.\nപഞ്ചായത്തിലെ ഹോമിയോ ഡിസ്പെൻസറി ഡോക്ടർ വിജയലക്ഷ്മി, കൃഷി ഓഫീസർ ഇൻചാർജ് എം.ആർ. രാജി എന്നിവർ കൂടി ചേരുന്നതോടെ വനിതാസംഘം പൂർത്തിയാകുന്നു.\nമാണി വിഭാഗം കൂറുമാറി; ബത്തേരിയില് എല്.ഡി.എഫ്


ലക്ഷക്കണക്കിനു റെയില്‍വേ ജീവനക്കാരില് ഒരുവനായിരുന്ന എനിക്ക് അമ്മമലയാളവുമായുള്ള പൊക്കിള്‍ക്കൊടിബന്ധം നിലനിര്‍ത്താന് കഴിഞ്ഞത് എഴുത്തിലൂടെയായിരുന്നു. റെയില്‍വേജീവിതം എന്നിലെ അഹങ്കാരങ്ങളെ പൊഴിച്ചുകളഞ്ഞു. അഹംബോധത്തെ ..\nISBN : 978-81-8267-350-2\nസേതുവിന്റെ ഹസ്തമുദ്ര, ഇവിടെ ഭീതിയാണ്, ത്രാസമാണ്. അത് കുതറിപ്പായുന്ന അതിരുകള് സ്തബ്ധതയുളവാക്കുന്നു. ശുദ്ധവും വന്യവുമായ ഭീതിയുടെ മാന്ത്രികലാവണ്യം അവ അനുഭവപ്പെടുത്തിത്തരുന്നു. ഈ ഭീതിയാമത്തിനുശേഷം ഇനിയൊരു പ്രശാന്തവെളിച്ചം ..\nISBN : 978-81-8267-346-5\nഒരു നിത്യഹരിത ക്രിസ്മസ് സമ്മാനം\nലോകകഥയിലെ കുലപതികളിലൊരാളായ അമേരിക്കന് ചെറുകഥാകൃത്ത് ഒ. ഹെന്റി യുടെ അഞ്ച് ക്രിസ്മസ്‌കഥകളുടെ സമാഹാരം. അതിശയിപ്പിക്കുന്ന അവസാനവും ആഖ്യാനത്തിന്റെ ഭംഗിയും പകര്‍ന്നുതരുന്ന കഥകള്. പരിഭാഷ ഗീത ജയരാമന് ചിത്രീകരണം ശ്രീലാല് ..\nISBN : 978-81-8267-209-3\nവി. ജയദേവിന്റെ ഈ പത്തു കഥകളില് പ്രത്യക്ഷപ്പെടുന്നത് പുതിയ മലയാളകഥയുടെ ചലനാത്മകങ്ങളായ നീക്കങ്ങളാണ്. സജീവവും സമൃദ്ധവുമായ ഒരു മേഖലയാണ് മലയാള ചെറുകഥ ഇന്ന്- പുതിയ കവിതയെപ്പോലെത്തന്നെ. അതിന്റെ സാധ്യതകളെയും വെല്ലുവിളികളെയും ..\nISBN : 978-81-8266-534-7\nബാബു ജോസിന്റെ കഥകള്\nചെറിയ പേടിസ്വപ്‌നങ്ങള്, ആത്മബന്ധങ്ങളിലെ ചെറിയ കവിതകള്, ചെറിയ സൗഹൃദങ്ങള്, ക്ഷണികങ്ങളായ രതിഭാവങ്ങള്- ഇവയാണ് ഈ കഥാകാരന്റെ കാവ്യവസ്തുക്കള്. ഇവയെല്ലാം സ്പര്‍ശിച്ചുകൊണ്ട് ഈ കഥകളില് നിറയുന്നത് ഒരുതരം വിഷാദഭാവമാണ്. ബാബു ..\nISBN : 978-81-8265-506-5\nമൂന്ന് അപരിചിതരും മറ്റു കഥകളും\nതോമസ് ഹാര്‍ഡിയുടെ കഥാപാത്രങ്ങളെല്ലാംതന്നെ അവരുടേതായ സ്വഭാവവൈചിത്ര്യങ്ങളും ആന്തരികസംഘര്‍ഷങ്ങളും പേറുന്നവരാണ്. എന്നാല് അവരിലെല്ലാം അന്തര്‍ധാരയായി ഒഴുകുന്ന പ്രേരകശക്തി നമ്മുടേതുകൂടെയാണെന്ന് നാം തിരിച്ചറിയുന്നു. - വിര്‍ജീനിയ ..\nISBN : 978-81-8266-797-6\n'ഈ കഥകള് ആവിഷ്‌കരിക്കുന്ന തീക്ഷ്ണയാഥാര്‍ഥ്യങ്ങള് കരാളമായൊരു കാലത്തെ അടയാളപ്പെടുത്തുന്നു. ആശയങ്ങളുടെയും വിശ്വാസങ്ങളുടെയും സ്ഥാപനങ്ങളുടെയും അപചയം നമ്മെ കൊണ്ടുചെന്നെത്തിക്കുന്ന ഗര്‍ത്തത്തിന്റെ ഭീഷണമായ കാഴ്ചയെന്ന നിലയ്ക്ക് ..\nISBN : 978-81-8265-866-0\nചെറുകഥയുടെ പതിവുരീതിയെ തിരസ്‌കരിക്കുന്ന ആഖ്യാനങ്ങളിലൂടെ ശ്രദ്ധേയനായ കഥാകൃത്തിന്റെ പുതിയ കഥകളുടെ സമാഹാരം. 12 കഥകള് . പുതിയ നൂറ്റാണ്ടിലെ കേരളീയ ജീവിതത്തെ, അതിന്റെ രൂപ-ഭാവ പരിണാമങ്ങളെ കൃത്യമായി രേഖപ്പെടുത്തുന്ന എഴുത്ത്. കെ ..\nISBN : 978-81-826-3-102\nISBN : 978-81-8264-949-1\nയു ആര് അനന്തമൂര്‍ത്തി: പ്രഭാഷണം സംഭാഷണം നിരീക്ഷണം\nപ്രശസ്ത കന്നട സാഹിത്യകാരനും ജ്ഞാനപീഠ പുരസ്‌കാര ജേതാവുമായ യു.ആര്.അനന്തമൂര്‍ത്തിയുടെ രചനാലോകവും ചിന്താമണ്ഡലവും അനാവരണം ചെയ്യുന്ന സംഭാഷണങ്ങളും പ്രഭാഷണങ്ങളും നിരീക്ഷണങ്ങളും. ഒപ്പം പ്രശസ്ത പരിഭാഷകന് സി.രാഘവന് വിവര്‍ത്തനം ..\nISBN : 9788182651142\n'ഒന്നിനൊന്ന് വ്യത്യസ്തമായ കഥാന്തരീക്ഷവും കഥാപാത്രങ്ങളും വിഷയവും സൃഷ്ടിക്കുമ്പോഴും എന്തും മനുഷ്യപക്ഷത്തുനിന്ന് പറയണമെന്ന് നിശ്ചയിച്ചുറപ്പിച്ചിട്ടുള്ള ഈ കഥാകാരി, ജീവിതംപോലെ പലപല വര്‍ണപ്പൊട്ടുകള് നിറച്ച തികച്ചും വിസ്മയകരമായ ..\nISBN : 978-81-8265-834-9\nISBN : 978-81-8264-514-1\nISBN : 81-8264-259-0\nസാധാരണ ലോകം പടിയച്ചു പുറത്താക്കിയ മനുഷ്യാത്മക്കള്‍ക്കുള്ള എഴുത്തുകാരന്റെ തിരുവെഴുത്തുകളാണ് ഈ കഥകള്. മനുഷ്യജീവിതന്നെ മഹാനൊമ്പരത്തെക്കുറിച്ച് മലയാള ഭാവനയില് ഉണ്ടായ ഏറ്റവും നല്ല കഥകളില് ചിലത്. വായനക്കാരുടെ മനസ്സില് ..\nഎനിക്ക് അച്ഛനും അമ്മയുമില്ല. എന്റെ അമ്മ മരിച്ച അന്ന് ഞാന് കരഞ്ഞില്ല. കാരണം, മരണം എന്താണെന്നെനിക്കറിയില്ലായിരുന്നു. വര്‍ഷങ്ങള് ഏറെ കഴിഞ്ഞു. എന്റെ അച്ഛനും മരിച്ചു. എന്നിട്ടും ഞാന് കരഞ്ഞില്ല. കാരണം, മരണം എന്താണെന്ന് അപ്പോഴേക്കും ..\nISBN : 978-81-8267-206-2


ബൈക്കിലെ പെട്രോള് ഊറ്റിയെടുത്ത് കള്ളന്മാര്, വലഞ്ഞ് നാട്ടുകാര്; സിസിടിവി കേന്ദ്രീകരിച്ച് അന്വേഷണം » Newsthen\nകോഴിക്കോട്: ഇന്ധനവില കുതിച്ചുകയറുന്ന കാലത്ത് കള്ളന്മാർക്കും പ്രിയം പെട്രോളിനോട്. കോഴിക്കോട് കൊടുവള്ളി, കരൂഞ്ഞി മേഖലയിൽ നാട്ടുകാരെ വട്ടം കറക്കുകയാണ് പെട്രോൾ മോഷ്ടാക്കൾ. സിസിടിവി ദൃശ്യങ്ങൾ അടക്കം പരിശോധിച്ച്, വിശദമായ അന്വേഷണം തുടങ്ങിയെന്ന് പൊലീസ് പറഞ്ഞു. രാവിലെ ബൈക്ക് സ്റ്റാർട്ട് ചെയ്യാൻ നോക്കുമ്പോഴും പലർക്കും പണി കിട്ടുന്നത്.\nവണ്ടി ഓടണമെങ്കിൽ പെട്രോൾ വേണമല്ലോ, ഒരു തുള്ളി പോലും ഇല്ലാതെ ഊറ്റി കൊണ്ടുപോകുകയാണ് മോഷ്ടാക്കൾ. കൊടുവള്ളി കരൂഞ്ഞി മേഖലയിലാണ് പെട്രോൾ മോഷ്ടാക്കൾ വിലസുന്നത്. സിസിടിവി ദൃശ്യങ്ങളിലെ സൂചന പ്രകാരം യുവാക്കളാണ് പെട്രോൾ മോഷ്ടക്കൾ.\nകുതിച്ച് കയറുന്ന ഇന്ധനവിലക്കയറ്റകാലത്ത്, കരിച്ചന്തയിൽ പെട്രോൾ വിറ്റ് കാശാക്കുകയാണ് ഉദ്ദേശ്യമെന്ന് പൊലീസ് പറയുന്നു. ആറ് വീടുകളിൽ നിലവിൽ മോഷണം നടന്നു. സിസിടിവി ദൃശ്യങ്ങൾ തന്നെയാണ് കൊടുവള്ളി പൊലീസിന്‍റെയും പിടിവള്ളി. നാട്ടുകാരെ കറക്കുന്ന വിരുതന്മാരെ വൈകാതെ പിടികൂടാനാകുമെന്നാണ് പ്രതീക്ഷ.


Thursday 13 October 2011 10:54 pm IST\nകൊച്ചി: നിയമം ലംഘിച്ച് സുവിശേഷ പ്രസംഗം നടത്തിയ അമേരിക്കന് സുവിശേഷകന് മുങ്ങിയത് പോലീസ് ഒത്താശയോടെ. വിനോദസഞ്ചാര വിസയില് ഇന്ത്യയിലെത്തിയ അമേരിക്കന് സുവിശേഷകന് വില്യം ലീയാണ് വിസാചട്ടം ലംഘിച്ച് സുവിശേഷ പ്രസംഗം നടത്തിയത്. ബുധനാഴ്ച രാത്രിയാണ് സംഭവം. തിരുവല്ല ആസ്ഥാനമായുള്ള ഫെയ്ത്ത് ലീഡേഴ്സ് എന്ന സംഘടന കലൂര് ജവഹര്‍ലാല് നെഹ്‌റു സ്റ്റേഡിയത്തില് നടത്തിവന്ന മ്യൂസിക്കല് സ്പ്ലാഷ് 2011 എന്ന പരിപാടിയുടെ മറവിലാണ് സുവിശേഷ പ്രചരണം അരങ്ങേറിയത്. വില്യം ലീയും സംഘവും മതപ്രചരണം നടത്തുന്നതറിഞ്ഞെത്തിയ പോലീസ് സുവിശേഷ പ്രസംഗം നിര്‍ത്തിക്കുകയും ഇയാളുടെ വിസാരേഖകള് പരിശോധിക്കുകയും ചെയ്തു. അതോടെയാണ് ഇയാള് വിനോദസഞ്ചാര വിസയിലാണ് എത്തിയതെന്ന് മനസ്സിലായത്. വിസാചട്ടലംഘനത്തിന് ഇയാള്‍ക്കെതിരെ പോലീസ് കേസ്സെടുക്കുകയും ചെയ്തു. എന്നാല് ഇയാളെ അറസ്റ്റ് ചെയ്യാതെ രക്ഷപ്പെടുവാന് പോലീസ് അവസരമൊരുക്കിയതായാണ് ആക്ഷേപം ഉയര്‍ന്നിരിക്കുന്നത്. അമേരിക്കന് സംഘത്തെ പിടികൂടുന്നതിനായി രാജ്യത്തെ വിമാനത്താവളങ്ങളില് ജാഗ്രതാ നിര്‍ദ്ദേശം നല്‍കിയിട്ടുണ്ടെന്ന് പറയുമ്പോഴും പോലീസ് നടപടികളില് ദുരൂഹതയുണ്ട്. യുഡിഎഫ് സര്‍ക്കാരിന്റെ കാലഘട്ടത്തില് നിയമവിരുദ്ധ മതപ്രചരണത്തിന്റെ മറവില് ഒരു അമേരിക്കന് സുവിശേഷകന് അറസ്റ്റ് ചെയ്യപ്പെടാതിരിക്കുവാനും ഇയാളെ രക്ഷപ്പെടുത്തുവാനും ഉന്നതതല ഇടപെടലുകള് ഉണ്ടായതായും പറയുന്നു. വിസാചട്ടം ലംഘിച്ച് സംസ്ഥാനത്ത് മതപ്രചാരണം നടത്തിയ വിദേശികളെ നേരത്തെയും പോലീസ് രക്ഷിച്ച സംഭവങ്ങള് ഉണ്ടായിട്ടുണ്ട്. ഫെയ്ത്ത് ലീഡേഴ്സ് എന്ന സംഘടന മ്യൂസിക്കല് പരിപാടിയ്ക്കായിട്ടാണ് അനുമതി വാങ്ങിയത്. എന്നാല് ഇതിന്റെ മറവില് അരങ്ങേറിയത് മതപ്രചാരണവുമായിരുന്നു. മതപ്രഭാഷണ പരിപാടികള്‍ക്കായി കോടികളാണ് വിദേശങ്ങളില് നിന്നും ഇവര്‍ക്ക് ഒഴുകിയെത്തുന്നതത്രെ. ലീയുടെ പരിപാടിക്കായും ഇത്തരത്തില് കോടികള് ലഭിച്ചിട്ടുണ്ടത്രേ. ലീയ്ക്ക് താമസിക്കുവാന് പഞ്ചനക്ഷത്ര ഹോട്ടലില് ആഡംബര സൗകര്യമാണ് ഒരുക്കിയിരുന്നത്. ലക്ഷങ്ങള് വാരിവിതറിയാണ് കലൂര് സ്റ്റേഡിയത്തില് ഫെയ്ത്ത് ലീഡേഴ്സ് പരിപാടി സംഘടിപ്പിച്ചത്. വന്‍തുക മുടക്കിയാണ് പരിപാടിക്കായി പന്തല് നിര്‍മ്മിച്ചത്. തികച്ചും ആഡംബരരീതിയിലായിരുന്നു സംവിധാനങ്ങളെല്ലാം തന്നെ. ലൈറ്റിംഗ് സംവിധാനത്തിന് തന്നെ വന് തുകയാണ് മുടക്കിയിരിക്കുന്നത്. ഫെയ്ത്ത് ലീഡേഴ്സിനെതിരെയും പോലീസ് കേസെടുത്തിട്ടുണ്ട്. ഇവരുടെ ധനസ്രോതസ്സിനെക്കുറിച്ചും അന്വേഷണം നടത്തുന്നുണ്ട്\nഅമേരിക്കന് സുവിശേഷകന് വില്യം ലീയെ അറസ്റ്റ് ചെയ്തു\nമെയ്ദിനം കമ്മ്യൂണിസ്റ്റ് വഞ്ചനയുടെ ഒരു ഓര്‍മ്മപ്പെടുത്തല് 2\nഭീകരശൃംഖലയുടെ സൂത്രധാരന്, സ്ഫോടനങ്ങളുടെ സഹയാത്രികന്


തടാകത്തിലൂടെ ഒരു കുതിരസവാരി - Sayahna\nപശ്ചിമജര്‍മ്മനിയില് സ്വിറ്റ്സര്‍ലണ്ടിനോട് അടുത്ത് ബോഡന്‍സേ എന്ന പേരുള്ള ഒരു തടാകമുണ്ട്. അതിന്റെ ഇംഗ്ലീഷ് പേര് “ലേക്ക് കോണ്‍സ്റ്റന്‍സ്” എന്നാണ്. വലിയ കായലാണത്. നൂറ്റിയിരുപത്തിയൊന്‍പതു നാഴിക നീളം. കൂടിയ താഴ്ച എണ്ണൂറ്റിയെഴുപത്തിരണ്ട് അടി. ഈ തടാകത്തെക്കുറിച്ച് ജര്‍മ്മനിയില് ഒരു കെട്ടുകഥയുണ്ട്. മഞ്ഞുകാലം. ഒരു കുതിരസ്സവാരിക്കാരന് തടാകത്തിനക്കരെയുള്ള ഏതോ ഗ്രാമത്തില് പോകാനായി എത്തി. മഞ്ഞു വീഴുന്നു. വീതിയുള്ള തടാകവും ചുറ്റുമുള്ള കുന്നുകളും ദൂരെ നില്‍ക്കുന്ന ആല്‍പ്സ് പര്‍വ്വതവും കാണാന് പാടില്ലാതെയായി. തനിക്കു വഴിതെറ്റിയോയെന്നു കുതിരസ്സവാരിക്കാരനു പേടി. ഒടുവില് അയാളൊരു ഗ്രാമത്തിലെത്തിച്ചേര്‍ന്നു. മഞ്ഞുകട്ടി നിറഞ്ഞ കായലില്‍ക്കൂടെ സഞ്ചരിച്ച് താന് മറുകരയില് എത്തിയെന്ന് അയാളറിഞ്ഞതേയില്ല. ആദ്യം കണ്ട ഗ്രാമീണരോട് തനിക്കു ബോഡന്‍സേ തടാകം കടക്കാന് വഞ്ചി കിട്ടുമോ എന്ന് അയാള് അന്വേഷിച്ചു. ഗ്രാമീണര് അയാളെ അഭിനന്ദിച്ചു പറയുകയായി: “എന്തൊരല്‍ഭുതം. കായലിലെ മഞ്ഞുകട്ടിക്ക് ഒരിഞ്ചില്‍ക്കൂടുതല് കനമില്ല.\nഎന്നിട്ടും ആപത്തില്ലാതെ നിങ്ങള് കായല് കടന്ന് ഇങ്ങു വന്നല്ലോ”! താന് തരണം ചെയ്ത ആപത്തിനെക്കുറിച്ച് അപ്പോഴുണ്ടായ ഭയത്താല് അയാള് കുതിരപ്പുറത്തുനിന്നു വഴുതി താഴെ വീഴുകയും മരിക്കുകയും ചെയ്തു. ഈ കഥയെ അവലംബിച്ചു ജര്‍മ്മനിയുടെ തെക്കന് ഭാഗത്ത് ഒരു ചൊല്ലുണ്ടായിട്ടുണ്ട്. അറിയാതെ ആപത്തില്‍നിന്നു രക്ഷപ്പെടുകയും പിന്നീട് അതിനെക്കുറിച്ച് അറിയുകയുംചെയ്യുന്ന ആളിനെ “ബോഡന്‍സേ തടാകത്തിലൂടെ കുതിരസ്സവാരി നടത്തിയവന്” എന്നു വിളിക്കുന്നു.\n1942-ല് ആസ്ട്രിയയില് ജനിച്ച പേറ്റന് ഹന്‍ഡ്ക് എന്ന പ്രതിഭാശാലിയായ നാടകകര്‍ത്താവ് ഈ പഴങ്കഥയെ അവലംബിച്ച് തന്റെ ഒരു നാടകത്തിന് Der Ritt uber dem Bodensee എന്നു പേരിട്ടിരിക്കുന്നു. അതിന്റെ ഇംഗ്‌ളീഷ് തര്‍ജ്ജമയാണ് The Ride Across Lake Constance എന്നത്. ‘കസ്പര്’ (Kaspar) എന്ന നാടകമെഴുതി വിശ്വവിഖ്യാതനായിത്തീര്‍ന്ന ഹന്‍ഡ്കാന്റെ രണ്ടാമത്തെ മാസ്റ്റര്‍പീസാണ് ഈ നാടകം. സത്യത്തിന്റെ പുതിയ പുതിയ മണ്ഡലങ്ങള് കണ്ടുപിടിച്ച് മാനവജീവിതത്തെ സമ്പന്നമാക്കുന്നവനെയാണ് “ജീനിയസ്” എന്നു വിളിക്കുന്നതെങ്കില് ഹന്‍ഡ്ക് ജീനിയസ് തന്നെയാണ്. അദ്ദേഹത്തിന്റെ ഓരോ നാടകവും മാസ്റ്റര്‍പീസും. അതുകൊണ്ട് ‘കസ്പര്’ എന്ന അത്യുത്തമ കൃതിക്കുശേഷം ‘ദ് റൈഡ് എക്രോസ്‌ലേക്ക് കോണ്‍സ്റ്റന്‍സ്’ എന്ന അത്യുത്തമകൃതി. സത്യത്തിന്റെ ഒരു നൂതനമണ്ഡലം അനാവരണം ചെയ്തിരിക്കുകയാണ് ഹന്‍ഡ്ക് ഈ നാടകത്തില്. ഒരിഞ്ചു കനം മാത്രമുള്ള മഞ്ഞുകട്ടിയിലൂടെ കുതിരസവാരി ചെയ്യുന്നതുപോലെയാണ് നമ്മള് ലോലങ്ങളോ ദുര്‍ബലങ്ങളോ ആയ കാര്യങ്ങളിലൂടെ കടന്നുപോകുന്നത്. സ്നേഹിക്കുക, പ്രവര്‍ത്തിക്കുക, ക്രയവിക്രയം നടത്തുക ഇവയെല്ലാം ഒരിഞ്ചു കനമാര്‍ന്ന മഞ്ഞുകട്ടിയാണ്. ജീവിച്ചിരിക്കാന്‍വേണ്ടി നമ്മള് അവയിലൂടെ കടന്നുപോകുന്നു. സഞ്ചരിച്ചു കഴിഞ്ഞതിനു ശേഷമേ അവയുടെ ദൗര്‍ബല്യത്തെക്കുറിച്ച് നമ്മള് അറിയുന്നുള്ളൂ. മാത്രമല്ല, നമ്മുടെ എല്ലാ ഏര്‍പ്പാടുകളും — ഭാഷപോലും — ഇമ്മട്ടില് ദുര്‍ബലമാണ്. ഭംഗുരമാണ്. (The forms of daily life as for instance being in love, work, buying and selling seem to operate without any pattern എന്നു ഹന്‍ഡ്ക് നാടകത്തിന്റെ ആമുഖത്തില്) കുതിരസവാരിക്കാരന് മഞ്ഞുനിറഞ്ഞ നദിയുടെ ഉപരിതലത്തില്‍ക്കൂടെ സഞ്ചരിച്ചപ്പോള് കുതിരയുടെ കുളമ്പു പതിച്ചിട്ടുണ്ടാകുന്ന ശബ്ദം എന്തുകൊണ്ടാണ് അയാള് കേള്‍ക്കാത്തത്? മഞ്ഞുകട്ടി ആ ശബ്ദം അമര്‍ത്തിക്കളഞ്ഞോ? അതോ ഗ്രാമത്തിലെത്തുക എന്നതില് മാത്രം മനസ്സിരുത്തിയതുകൊണ്ട് അയാള് ശബ്ദം കേള്‍ക്കാതിരുന്നുവോ? അതോ നിദ്രാടനക്കാരന്റെ അര്‍ത്ഥബോധാവസ്ഥയിലായിരുന്നോ അയാള്? ഈ ലോകത്ത് ഓരോന്നു പ്രവര്‍ത്തിക്കുന്ന നമ്മളെല്ലാവരും നിദ്രാടനക്കാര് തന്നെ. ഗ്രാമവാസികള് ചെയ്തതുപോലെ നമ്മള് ആപത്തു കടന്നുവന്നു എന്ന് ആരെങ്കിലും അറിയിക്കുമ്പോള് നമ്മള് ബോധം കെട്ടു വീണെന്നു വരാം. അന്ത്യശ്വാസം വലിച്ചുവെന്നും വരാം. ഈ ആശയങ്ങളെല്ലാം ഹന്‍ഡ്കിന്റെ നാടകത്തിന്റെ പേര് ധ്വനിപ്പിക്കുന്നു. ഇനി നാടകത്തിലേക്കുതന്നെ കടക്കാം. അര്‍ത്ഥരഹിതങ്ങളെന്നു തോന്നുന്ന കുറെ സംഭാഷണങ്ങളല്ലാതെ ഇതില് കഥയില്ല. കഥാസന്ദര്‍ഭങ്ങളില്ല ആ അര്‍ത്ഥരാഹിത്യത്തിലൂടെ വേറെന്തോ അഭിവ്യഞ്ജിപ്പിക്കുകയാണ് നാടകകര്‍ത്താവ്. അതെന്താനെന്നു നോക്കാം.\nഇബ്സന്റെ ‘പ്രേതങ്ങള്’ എന്ന നാടകം ആരംഭിക്കുന്നതിങ്ങനെയാണ്.\nറെജിന് (അടക്കിയ ശബ്ദത്തില്): ശരി നിങ്ങള്‍ക്കെന്തു വേണം? പാടില്ല — നില്‍ക്കുന്നിടത്തുതന്നെ നിങ്ങള് നിക്കൂ…നനഞ്ഞു വെള്ളം ഇറ്റിറ്റു വീഴുകയല്ലേ?\nഎങ്സ്ട്രാന്‍ഡ്: എന്റെ കുഞ്ഞേ, ഇത് ഈശ്വരന്റെ മഴ മാത്രമാണ്.\nറെജിന്: പിശാചിന്റെ മഴ! അതാണിത്!\nഎങ്സ്ട്രാന്‍ഡ്: ഈശ്വരാ, നീ എന്തു രീതിയിലാണ് സംസാരിക്കുന്നത്? (മുറിയിലേക്കു കുറച്ചു മുടന്തിനടന്നു ചെന്നിട്ട്) എനിക്കു നിന്നോട് പറയാനുള്ളത് —\nറെജിന്: ഇങ്ങനെ നടന്നു ശബ്ദം കേള്‍പ്പിക്കരുത്. കൊച്ചെജമാന് ഉറങ്ങുകയാണ് മുകളിലത്തെ നിലയില്.\nഎങ്സ്ട്രാന്‍ഡ്: ഈ സമയത്ത് ഉറക്കമോ? പട്ടാപ്പകലോ?\nറെജിന്: നിങ്ങളറിയേണ്ട കാര്യമല്ല അത്.\nമഴ പെയ്ത് അര്‍ദ്ധാന്ധകാരം വ്യാപിച്ചിരിക്കുന്നു. ഇനി നടക്കാന് പോകുന്ന മഹാനാടകം അന്ധകാരത്തിലാണെന്നാണ് സൂചന. ജീവിക്കാന് വേണ്ടി ഒരു പുതിയ ഭക്ഷണശാല തുടങ്ങാന് പോകുന്ന എങ്സ്ട്രാന്‍ഡിന് മഴ ഈശ്വരന്റെ മഴയായിത്തോന്നുന്നത് അയാളുടെ മാനസികനിലയ്ക്കു യോജിച്ചതുതന്നെ. തന്റെ ജീവിതം ഇരുണ്ടതാണെന്നു മനസ്സിലാക്കിയ റെജിന് അതിനെ പിശാചിന്റെ മഴയായി കാണുന്നതും ശാരി. പാരീസില് നിന്നെത്തിയ യജമാനന് — ഓസ്‌വേള്‍ഡ് — ഉറക്കമാണെന്നു റെജീന പറയുന്നു. അയാളുടെ ആഗമനം പ്രേക്ഷകര് അങ്ങനെ അറിയുന്നു. പട്ടാപ്പകല് ഉറങ്ങുകയാണ് ആ ചെറുപ്പക്കാരന്. അയാളുടെ ദൂഷിതമായ ജീവിതം അങ്ങയെ ധ്വനിപ്പിക്കപ്പെടുന്നു. സവിശേഷമായ കഥാസന്ദര്‍ഭമാണ് ഈ സംഭാഷണത്തിന് ഹേതു. കഥാസന്ദര്‍ഭം മറ്റൊന്നായിരുന്നെങ്കില് സംഭാഷണം വേറെ വിധത്തിലാകുമായിരുന്നു. ഇനി ഹന്‍ഡ്കിന്റെ നാടകത്തിന്റെ തുടക്കം.\nയനിങ്സ് (പൊട്ടിയ ശബ്ദത്തില്): ഞാന് പറഞ്ഞതുപോലെ (തൊണ്ട ശരിയാക്കി ഉറച്ച ശബ്ദത്തില് ആവര്‍ത്തിക്കുന്നു) ഞാന് പറഞ്ഞതുപോലെ (കുറച്ചുനേരത്തെ നിശ്ശബ്ദത) ഒരു ചീത്ത നിമിഷം.\nകര്‍ക്കശശബ്ദം (യവനികയ്ക്കു പിറകില്): എന്തുകൊണ്ട്? (അയാള് തൊണ്ട രണ്ടു തവണ ശരിയാക്കുന്നു. രണ്ടാമത്തെ തവണ യവനികയുടെ പിറകില്‍നിന്നു പുറത്തേയ്ക്കു വരുന്നു. എന്നിട്ട് ഉറച്ച ശബ്ദത്തില്) എന്തുകൊണ്ട്?\n(അതു ഹൈൻറിഗ് ഗോയോര്‍ഗയാണ്…)\nയനിങ്സ് (തല അല്‍പംചരിച്ച്): അതു തീര്‍ന്നു കഴിഞ്ഞു.\nഗേയോര്‍ഗ (യനിങ്സിന്റെ സമീപത്തേയ്ക്കു ഒരടിവച്ചിട്ട് തകര്‍ന്നുവീണ്): എന്റെ കാല് ഉറങ്ങിപ്പോയി (അയാള് പതുക്കെ എഴുന്നേല്‍ക്കുന്നു).\nയനിങ്സ് (ചുരുട്ട് ഇരിക്കുന്ന പെട്ടിക്കായി കൈ നീട്ടുന്നു. അയാളത് ഉയര്‍ത്തുന്നു. പിടിച്ച് ഉയര്‍ത്താന് വയ്യാത്തതുകൊണ്ട് അതു താഴെ വീഴുന്നു).\nയനിങ്സ്: അങ്ങനെ തന്നെ എന്റെ കൈയും.\nഇവിടെ വിശേഷിച്ചൊരു കഥാസന്ദര്‍ഭമില്ല. കഥാസന്ദര്‍ഭത്തില് നിന്നാണ് യനിങ്സിന്റെയും ഗേയോര്‍ഗയുടെയും സംഭാഷണം രൂപംകൊണ്ടതെന്നു പറയാനാവില്ല. സമൂഹത്തിലുള്ള മനുഷ്യന്റെ പെരുമാറ്റത്തെ അതേ രീതിയില് ആവിഷ്കരിക്കുന്നതേയുള്ളൂ ഹന്‍ഡ്ക്.\nദൈനംദിന ജീവിതത്തിന്റെ എല്ലാ രൂപങ്ങളെയും സൂക്ഷ്മനിരീക്ഷണം ചെയ്തതിനു ശേഷമാണ് താന് നാടകമെഴുതിയതെന്ന് ഹന്‍ഡ്ക് ആമുഖത്തില് പറയുന്നു. ഉദാഹരണം നേരത്തെ നല്‍കിക്കഴിഞ്ഞു. ഒന്നുകൂടി പറയാം. സ്നേഹം, ജോലി വാങ്ങിക്കല്, കൊടുക്കല് ഇവയിലെല്ലാം ഒരു ‘പോസ്’ (കൃത്രിമഭാവം) ഉണ്ടെന്നാണ് ഹന്‍ഡ്കിന്റെ മതം. കാമുകിയും കാമുകനും തമ്മില് സംഭാഷണം ചെയ്യുന്നതു സങ്കൽ‌പിച്ചു നോക്കുക. നാട്യത്തോടെയാണ് ആ സംസാരവും പെരുമാറ്റവും. ഉള്ളിലുള്ളത് ഒരിക്കലും പുറത്തു കാണിക്കുകയില്ല, രണ്ടുപേരും. ജോലിയിലെ നാട്യം എവിടെയും ദൃശ്യമാണ്. കോഫി ഹൗസിലെ വെയ്റ്റര് വരുന്നതും മെന്യുകാര്‍ഡ് നമ്മുടെ മുന്‍പില് വയ്ക്കുന്നതും അയാള് ശരീരം തെല്ലു വളച്ചു നില്‍ക്കുന്നതും എല്ലാം തിയറ്റ്രിക്കലാണ്. ഈ സ്നേഹിക്കലും ജോലി ചെയ്യലും നാടകവേദിയിലേക്കു കൊണ്ടുവന്നാലോ? അവിടെയുമുണ്ട് പോസ്. ഇവയെ — നിത്യജീവിതത്തിലും നാടകത്തിലുമുള്ള ഈ നാട്യങ്ങള — “ക്‌ളോസപ്പില്” കൊണ്ടുവന്നു കാണിച്ചുതരികയാണ് ഹന്‍ഡ്ക്. നിത്യജീവിതത്തിലെ അഭിനയവും നാടകവേദിയിലെ അഭിനയവും — ഇതാണ് ഹന്‍ഡ്കിന്റെ നാടകത്തിലെ പ്രതിപാദ്യ വിഷയം. “Thus the presentation of theatre poses was also an attempt for forms of everyday behaviour to be shown as poses” — Peter Handke. അപ്പോള് നാമറിയുന്ന സത്യം മുഴുവന് കൃത്രിമമാണെന്നു ആശയത്തിലേയ്ക്കു നമ്മള് ചെന്നുചേരുകയാണ്. ലോകം നാടകവേദിയാണെങ്കില് അതിലെ കഥാപാത്രങ്ങളായ നമ്മള് നമ്മുടെ ഭാഗം അഭിനയിക്കുകയാണ്. അഭിനയമെന്നത് ഇല്ലാത്തതിന്റെ പ്രകടനവും. അപ്പോള് നമ്മുടെ ആന്തരമായ ശൂന്യതയിലേക്കും ചേഷ്ടകളുടെ പ്രകടനാത്മകതയിലേക്കുമാണ് (theatricality) ഹന്‍ഡ്ക് കൈ ചൂണ്ടുന്നത്. ഹൈൻറിഹ് ഗേയോര്‍ഗ, യനിങ്സ് കെസലര് (ഇരട്ട പെറ്റവര്) ഇവരൊക്കെ മൂകചലച്ചിത്രത്തിലെ പേരുകേട്ട അഭിനേതാക്കളായിരുന്നു. അവരുടെ പേരുകള് കഥാപാത്രങ്ങള്‍ക്ക് നല്‍കിയതുകൊണ്ട് വ്യക്തികളും അവര് അഭിനയിക്കുന്ന ഭാഗങ്ങളും തമ്മിലുള്ള ദൂരം വളരെ കൂടുന്നു. അത് അന്യവത്കരണത്തെ ശക്തമായി ആവിഷ്കരിക്കുകയും ചെയ്യുന്നു.\nRetrieved from "http://ml.sayahna.org/index.php?title=തടാകത്തിലൂടെ_ഒരു_കുതിരസവാരി&oldid=11764"


തമിഴ്നാട്ടിൽ ജാതി പോര് ; വില്ലേജ് ഓഫീസറെ കൊണ്ട് കാലു പിടിപ്പിച്ചു – Veekshanam\nതമിഴ്നാട്ടിൽ ജാതി പോര് ; വില്ലേജ് ഓഫീസറെ കൊണ്ട് കാലു പിടിപ്പിച്ചു\nകോയമ്പത്തൂർ: തമിഴ്നാട്ടിൽ ജാതിപോര് കോയമ്പത്തൂർ അന്നൂർ വില്ലേജ് ഓഫിസിലാണ് സർക്കാർ ഉദ്യോഗസ്ഥനെ കൊണ്ട് കാലുപിടിപ്പിച്ചത്. ഗൗണ്ടർ വിഭാഗത്തിലെ ഗോപിനാഥാണ് വില്ലേജ് അസിസ്റ്റൻറ് മുത്തുസ്വാമിയെക്കൊണ്ട് തന്റെ കാലു പിടിപ്പിച്ചത്.വീടിൻ്റെ രേഖകൾ ശരിയാക്കാനാണ് ഗോപിനാഥ് വില്ലേജ് ഓഫിസിലെത്തിയത്. എന്നാൽ മതിയായ രേഖകളില്ലാത്തതിനാൽ വില്ലേജ് ഓഫിസർ രേഖകൾ ഹാജരാക്കാൻ ആവശ്യപ്പെട്ടു. തുടർന്നുണ്ടായ\nതർക്കത്തിനിടെ ഇയാൾ വില്ലേജ് ഓഫിസറെ അസഭ്യം പറഞ്ഞു.ഇത് തടയാൻ മുത്തുസ്വാമി ശ്രമിച്ചു. പിന്നാലെ ജോലികളയിക്കുമെന്ന് മുത്തുസ്വാമിയെ ഗൗണ്ടർ ഭീഷണിപ്പെടുത്തി. ഇതിന് ശേഷമാണ് മുത്തുസ്വാമിയെ കൊണ്ട് ഇയാൾ കാലുപിടിപ്പിച്ചത്.\nവോട്ടറാകാൻ 50 രൂപ ചോദിച്ച് കേരള സർവ്വകലാശാല ; പരാതിപ്പെട്ട കെ എസ് യു നേതാവിന് നേരിട്ട് മറുപടി നൽകണമെന്ന് സർവകലാശാലയോട് ഗവർണർ\nഇത്തവണയും കിറ്റിൽ മായം ; ഓണക്കിറ്റ് വിവാദത്തിലേക്ക്